
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 175 

8 Αυγούστου 2013 


ΝΟΜΟΣ ΥΠ’ ΑΡΙΘ. 4179 

Απλούστευση διαδικασιών για την ενίσχυση της επιχει¬ 
ρηματικότητας στον τουρισμό, αναδιάρθωση του Ελ¬ 
ληνικού Οργανισμού Τουρισμού και λοιπές διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ Α' 

ΕΝΙΣΧΥΣΗ ΤΟΥΡΙΣΤΙΚΗΣ ΕΠΙΧΕΙΡΗΜΑΤΙΚΟΤΗΤΑΣ 
ΚΕΦΑΛΑΙΟ Α' 

ΠΡΟΩΘΗΣΗ ΟΡΓΑΝΩΜΕΝΩΝ ΚΑΙ ΣΥΝΘΕΤΩΝ 
ΤΟΥΡΙΣΤΙΚΩΝ ΕΠΕΝΔΥΣΕΩΝ 

Άρθρο 1 

Οργανωμένοι υποδοχείς τουριστικών 
δραστηριοτήτων 

Ια. Ως «οργανωμένος υποδοχέας τουριστικών δρα¬ 
στηριοτήτων» ορίζεται η περιοχή που αναπτύσσεται 
βάσει ενιαίου σχεδιασμού, προκειμένου να λειτουργήσει 
κατά κύρια χρήση ως οργανωμένος χώρος ανάπτυξης 
δραστηριοτήτων τουρισμού-αναψυχής και άλλων συνο¬ 
δευτικών του τουρισμού, δραστηριοτήτων. 

β. Ως «οργανωμένοι υποδοχείς τουριστικών δραστη¬ 
ριοτήτων» νοούνται ιδίως: 

αα) Οι Περιοχές Ολοκληρωμένης Τουριστικής Ανάπτυ¬ 
ξης (Π.Ο.Τ.Α.) του άρθρου 29 του ν. 2545/1997 (Α' 254), 
όπως τροποποιείται με το άρθρο 4 του παρόντος νόμου. 

ββ) Οι Περιοχές Οργανωμένης Ανάπτυξης Παραγωγι¬ 
κών Δραστηριοτήτων Τουρισμού (Π.Ο.Α.Π.Δ.) του άρθρου 
10 του ν. 2742/1999 (Α' 207), στις οποίες η αποκλειστική 
ή η κύρια χρήση είναι η χρήση τουρισμού-αναψυχής. 

γγ) Οι Περιοχές Ειδικά Ρυθμιζόμενης Πολεοδόμησης 
(Π.Ε.Ρ.ΠΟ.) του άρθρου 24 του ν. 2508/1997 (Α' 124), στις 
οποίες επιτρέπονται χρήσεις τουρισμού-αναψυχής. 

δδ) Τα Δημόσια Ακίνητα, των οποίων ο βασικός χω¬ 
ρικός προορισμός, σύμφωνα με τα οικεία εγκεκριμένα 
Ειδικά Σχέδια Χωρικής Ανάπτυξης Δημοσίων Ακινήτων 
(Ε.Σ.Χ.Α.Δ.Α.) του άρθρου 12 του ν. 3986/2011 (Α' 152) είναι 
ο τουρισμός - αναψυχή ή η δημιουργία παραθεριστικού 
-τουριστικού χωριού ή ο συνδυασμός των παραπάνω 
χρήσεων. 


εε) Περιοχές, για τις οποίες εκδίδονται Ειδικά Σχέ¬ 
δια Χωρικής Ανάπτυξης Στρατηγικών Επενδύσεων 
(Ε.Σ.Χ.Α.Σ.Ε.) του άρθρου 24 του ν. 3894/2010 (Α' 204) 
για επενδύσεις στον τομέα του τουρισμού. 

2. Οι προϋποθέσεις, η διαδικασία και η ελάχιστη απαι- 
τούμενη επιφάνεια για την οριοθέτηση, το χαρακτη¬ 
ρισμό, τον καθορισμό ή τη δημιουργία οργανωμένων 
υποδοχέων τουριστικών δραστηριοτήτων της παραγρά¬ 
φου 1β ορίζονται από τις οικείες για κάθε κατηγορία 
οργανωμένου υποδοχέα τουριστικών δραστηριοτήτων 
διατάξεις. 

3. Επιτρέπεται η δημιουργία οργανωμένων υποδοχέων 
τουριστικών δραστηριοτήτων στο σύνολο των περιο¬ 
χών που υπάγονται στις κατηγορίες Α', Β', Δ', Ζ' και 
στις παράκτιες περιοχές της κατηγορίας Ε' του άρθρου 
4 της υπ’ αριθμ. 24208/4.6.2009 κοινής απόφασης των 
Υπουργών Περιβάλλοντος, Χωροταξίας και Δημοσίων 
Έργων, Εσωτερικών, Οικονομίας και Οικονομικών, Ανά¬ 
πτυξης, Αγροτικής Ανάπτυξης και Τροφίμων, Πολιτισμού, 
Τουριστικής Ανάπτυξης, Μεταφορών και Επικοινωνιών 
και Εμπορικής Ναυτιλίας, Αιγαίου και Νησιωτικής Πο¬ 
λιτικής (Β'1138) με ανώτατο επιτρεπόμενο συντελεστή 
δόμησης τον προβλεπόμενο από την εκάστοτε ισχύουσα 
νομοθεσία για κάθε κατηγορία οργανωμένου υποδοχέα 
τουριστικών δραστηριοτήτων της παραγράφου 1β. 

Ειδικότερες κατευθύνσεις ανά κατηγορία περιοχής 
μπορεί να καθορίζονται με το εκάστοτε ισχύον Ειδικό 
Πλαίσιο Χωροταξικού Σχεδιασμού και Αειφόρου Ανά¬ 
πτυξης για τον τουρισμό. 

4. α. Επιτρέπεται η δημιουργία οργανωμένων υποδο¬ 
χέων τουριστικών δραστηριοτήτων με ανώτατο επιτρε¬ 
πόμενο μικτό συντελεστή δόμησης 0,05: 

αα) Στις ορεινές περιοχές της κατηγορίας ΣΤ' του 
άρθρου 4 της υπ' αριθμ. 24208/4.6.2009 κοινής από¬ 
φασης των Υπουργών Περιβάλλοντος, Χωροταξίας και 
Δημοσίων Έργων, Εσωτερικών, Οικονομίας και Οικονο¬ 
μικών, Ανάπτυξης, Αγροτικής Ανάπτυξης και Τροφίμων, 
Πολιτισμού, Τουριστικής Ανάπτυξης, Μεταφορών και 
Επικοινωνιών και Εμπορικής Ναυτιλίας, Αιγαίου και Νη¬ 
σιωτικής Πολιτικής. Οι οργανωμένοι υποδοχείς τουριστι¬ 
κών δραστηριοτήτων της περίπτωσης αυτής πρέπει να 
συνδέονται λειτουργικά με εγκαταστάσεις και υποδομές 
ανάδειξης και αξιοποίησης περιβαλλοντικών, γεωλο¬ 
γικών, γεωμορφολογικών, αρχιτεκτονικών, ιστορικών, 
θρησκευτικών ή πολιτιστικών στοιχείων της περιοχής, οι 

οποίες είτε βρίσκονται στο γήπεδο εκμετάλλευσης του 
υποδοχέα είτε εντός της οικείας δημοτικής ενότητας. 

ββ) Στα νησιά της Ομάδας II της κατηγορίας Ε' με 
επιφάνεια μεγαλύτερη των 90 τ.χλμ. του άρθρου 5 της 
υπ’ αριθμ. 24208/4.6.2009 κοινής απόφασης των Υπουρ¬ 
γών Περιβάλλοντος, Χωροταξίας και Δημοσίων Έργων, 
Εσωτερικών, Οικονομίας και Οικονομικών, Ανάπτυξης, 
Αγροτικής Ανάπτυξης και Τροφίμων, Πολιτισμού, Του¬ 
ριστικής Ανάπτυξης, Μεταφορών και Επικοινωνιών και 
Εμπορικής Ναυτιλίας, Αιγαίου και Νησιωτικής Πολιτικής. 

Στα νησιά Κρήτη, Ρόδο, Κέρκυρα και Εύβοια ισχύει ο 
ανώτατος επιτρεπόμενος συντελεστής δόμησης που 
προβλέπεται από την εκάστοτε ισχύουσα νομοθεσία για 
κάθε κατηγορία οργανωμένου υποδοχέα τουριστικών 
δραστηριοτήτων. Οι οργανωμένοι υποδοχείς τουριστι¬ 
κών δραστηριοτήτων της περίπτωσης αυτής πρέπει να 
συνδέονται λειτουργικά με εγκαταστάσεις και υποδομές 
ανάδειξης και αξιοποίησης περιβαλλοντικών, γεωλο¬ 
γικών, γεωμορφολογικών, αρχιτεκτονικών, ιστορικών, 
θρησκευτικών ή πολιτιστικών στοιχείων της περιοχής, οι 
οποίες είτε βρίσκονται στο γήπεδο εκμετάλλευσης του 
υποδοχέα είτε εντός της οικείας δημοτικής ενότητας. 

β. Για τη δημιουργία οργανωμένων υποδοχέων του¬ 
ριστικών δραστηριοτήτων στα νησιά της κατηγορίας 
Ε' του άρθρου 5 της υπ’ αριθμ. 24208/4.6.2009 κοινής 
απόφασης των Υπουργών Περιβάλλοντος, Χωροταξίας 
και Δημοσίων Έργων, Εσωτερικών, Οικονομίας και Οι¬ 
κονομικών, Ανάπτυξης, Αγροτικής Ανάπτυξης και Τρο- 
φίμων, Πολιτισμού, Τουριστικής Ανάπτυξης, Μεταφορών 
και Επικοινωνιών και Εμπορικής Ναυτιλίας, Αιγαίου και 
Νησιωτικής Πολιτικής με επιφάνεια μικρότερη των 90 
τ.χλμ. εφαρμόζονται οι κατευθύνσεις του εκάστοτε ισχύ- 
οντος Ειδικού Πλαισίου Χωροταξικού Σχεδιασμού και 
Αειφόρου Ανάπτυξης για τον Τουρισμό. 

γ. Στα νησιά της υποπερίπτωσης ββ' της περίπτω¬ 
σης α' της παρούσας παραγράφου δεν εφαρμόζονται 
οι περιορισμοί της παραγράφου Ε' του άρθρου 9 της 
υπ’ αριθμ. 24208/4.6.2009 κοινής απόφασης των Υπουρ¬ 
γών Περιβάλλοντος, Χωροταξίας και Δημοσίων Έργων, 
Εσωτερικών, Οικονομίας και Οικονομικών, Ανάπτυξης, 
Αγροτικής Ανάπτυξης και Τροφίμων, Πολιτισμού, Του¬ 
ριστικής Ανάπτυξης, Μεταφορών και Επικοινωνιών και 
Εμπορικής Ναυτιλίας, Αιγαίου και Νησιωτικής Πολιτικής. 

δ. Στα γήπεδα εκμετάλλευσης των οργανωμένων υπο¬ 
δοχέων επιτρέπεται να περιλαμβάνονται και εκτάσεις 
που υπάγονται σε ειδικά καθεστώτα προστασίας, όπως 
ιδίως χώροι αρχαιολογικού ή ιστορικού ενδιαφέροντος, 
δάση και δασικές εκτάσεις, καθώς και περιοχές υπαγό¬ 
μενες στο εθνικό σύστημα προστατευόμενων περιοχών 
του ν. 3937/2011 (Α' 60). Εφόσον στους οργανωμένους 
υποδοχείς τουριστικών δραστηριοτήτων περιλαμβά¬ 
νονται και εκτάσεις του προηγούμενου εδαφίου, οι συ¬ 
γκεκριμένες εκτάσεις διέπονται από τα ειδικά νομικά 
καθεστώτα προστασίας. Στην περίπτωση αυτή στην 
οικεία πράξη έγκρισης ή καθορισμού ή οριοθέτησης και 
χαρακτηρισμού ή δημιουργίας εκάστου οργανωμένου 
υποδοχέα τουριστικών δραστηριοτήτων πρέπει να αξι¬ 
ολογούνται ειδικώς οι συνέπειες από τη δημιουργία και 
λειτουργία των οργανωμένων υποδοχέων τουριστικών 
δραστηριοτήτων στις εν λόγω περιοχές και οι επιπτώ¬ 
σεις στο τοπίο από τις προτεινόμενες παρεμβάσεις και 
να τεκμηριώνεται η συμβατότητα του υπό ίδρυση υπο¬ 
δοχέα με τα ειδικά χαρακτηριστικά και τους στόχους 


διατήρησης, προστασίας και ανάδειξης των εν λόγω 
περιοχών. Στην περίπτωση έργων και δραστηριοτήτων 
που λαμβάνουν χώρα σε προστατευόμενες περιοχές 
του δικτύου ΝαΙυΓα 2000, η περιβαλλοντική αδειοδότη- 
ση διενεργείται με βάση τις σχετικές προβλέψεις των 
ειδικότερων προεδρικών διαταγμάτων και υπουργικών 
αποφάσεων προστασίας. Σε περίπτωση ελλείψεως σχε¬ 
τικών προβλέψεων υποβάλλεται, ως τμήμα της Μελέτης 
Περιβαλλοντικών Επιπτώσεων, Ειδική Οικολογική Αξιο¬ 
λόγηση, σύμφωνα με τα οριζόμενα στο άρθρο 10 του 
ν. 4014/ 2011 (Α' 209). 

5. Οι διατάξεις των παραγράφων 3 και 4 του παρόντος 
εφαρμόζονται και για τα σύνθετα τουριστικά καταλύ¬ 
ματα των άρθρων 8 και 9 του ν. 4002/2011 (Α'180), όπως 
τροποποιούνται με τον παρόντα νόμο. 

Άρθρο 2 

Σύνθετα τουριστικά καταλύματα 

1. α. Στο τέλος της περίπτωσης Γ' της παρ. 1 του άρ¬ 
θρου 2 του ν. 2160/1993 (Α' 118), όπως αυτή προστέθηκε 
με την παρ. 1 του άρθρου 8 του ν. 4002/ 2011, προστί¬ 
θενται εδάφια ως εξής: 

«Για την εφαρμογή του νόμου αυτού ως εγκαταστά¬ 
σεις ειδικής τουριστικής υποδομής νοούνται συνεδρια- 
κά κέντρα, γήπεδα γκολφ, κέντρα θαλασσοθεραπείας, 
τουριστικοί λιμένες, χιονοδρομικά κέντρα, θεματικά 
πάρκα, Κέντρα Προπονητικού Αθλητικού Τουρισμού, 
υδροθεραπευτήρια, καθώς και οι εξής εγκαταστάσεις 
ειδικών μορφών τουρισμού: μονάδες ιαματικής θερα¬ 
πείας, κέντρα ιαματικού τουρισμού - θερμαλισμού, κέ¬ 
ντρα αναζωογόνησης, κέντρα ευεξίας και αισθητικής 
και κέντρα καταδυτικού τουρισμού. Με απόφαση του 
Υπουργού Τουρισμού δύνανται να προσδιορίζονται και 
άλλα είδη τουριστικών επιχειρήσεων ή εγκαταστάσεων 
ως εγκαταστάσεις ειδικής τουριστικής υποδομής, που 
αποτελούν τμήμα των σύνθετων τουριστικών καταλυ¬ 
μάτων.» 

β. Στην περίπτωση β' της παραγράφου 2 του άρθρου 8 
του ν. 4002/2011 προστίθεται υποπερίπτωση δδ' ως εξής: 

«δδ. Οι φορείς διαχείρισης του σύνθετου τουριστικού 
καταλύματος οφείλουν να διατηρούν το σύνολο των 
κοινοχρήστων χώρων και εγκαταστάσεων του σύνθετου 
τουριστικού καταλύματος που απαιτούνται σύμφωνα με 
τις ισχύουσες προδιαγραφές για την εξυπηρέτηση των 
τουριστικών επιπλωμένων κατοικιών σε πλήρη λειτουρ¬ 
γία καθ’ όλη τη διάρκεια του έτους. 

2. Η παρ. 6 του άρθρου 8 του ν. 4002/2011 αντικαθί¬ 
σταται ως εξής: 

«6.α. Οι ρυθμίσεις των προηγούμενων παραγράφων 
μπορεί να εφαρμόζονται και επί υφισταμένων ξενοδο¬ 
χειακών καταλυμάτων κατηγορίας πέντε (5) αστέρων 
της παρ. ΙΑ του άρθρου 2 του ν. 2160/1993 που έχουν 
κατασκευασθεί σε γήπεδα τουλάχιστον 50.000 τ.μ. και 
τα οποία πληρούν ή μπορεί να αποκτήσουν τις λοιπές 
προϋποθέσεις που ορίζονται στο παρόν άρθρο, εφόσον: 

αα) διαθέτουν σε ισχύ ειδικό σήμα λειτουργίας ή διέ¬ 
θεταν την τελευταία πενταετία ειδικό σήμα λειτουργίας 
και έχουν παύσει τη λειτουργία τους, 

ββ) τα προς μεταβίβαση ή προς μακροχρόνια μίσθω¬ 
ση τμήματα δεν έχουν υπαχθεί στις επιδοτήσεις της 
αναπτυξιακής νομοθεσίας κατά τα τελευταία πέντε 
έτη. Σε αντίθετη περίπτωση, το ποσό της ενίσχυσης ή 

επιδότησης που έχει χορηγηθεί για τα τμήματα αυτά, 
επιστρέφεται και 

γγ) ο νομίμως υλοποιημένος συντελεστής δόμησης 
είναι ίσος ή μικρότερος του 0,15. 

β. Στην περίπτωση που ο νομίμως υλοποιημένος συ¬ 
ντελεστής είναι μεγαλύτερος του 0,15 έως 0,20, η υπα¬ 
γωγή στις ρυθμίσεις των προηγούμενων παραγράφων 
επιτρέπεται, εφόσον συντρέχουν και οι εξής προϋπο¬ 
θέσεις: 

αα) Είτε καταβάλλεται ειδική εισφορά ίση με ποσοστό 
5% επί της αντικειμενικής αξίας των τουριστικών εγκα¬ 
ταστάσεων, οι οποίες αντιστοιχούν στο συντελεστή 
δόμησης που υπερβαίνει το 0,15. Η αντικειμενική αξία 
ορίζεται σύμφωνα με το σύστημα αντικειμενικών αξιών 
του Υπουργείου Οικονομικών. Η εισφορά καταβάλλεται 
ανά μεταβιβαζόμενη αυτοτελή ιδιοκτησία το αργότερο 
έως τη σύνταξη του σχετικού συμβολαίου. 

Με κοινή απόφαση των Υπουργών Οικονομικών και 
Τουρισμού καθορίζεται η διαδικασία επιβολής της ει¬ 
σφοράς, ο τρόπος και οι υπόχρεοι καταβολής, η διαδι¬ 
κασία πληρωμής και κάθε σχετική λεπτομέρεια. 

ββ) Είτε κατεδαφίζονται τμήμα ή τμήματα των του¬ 
ριστικών εγκαταστάσεων, τα οποία αντιστοιχούν στο 
συντελεστή δόμησης που υπερβαίνει το 0,15. 

γγ) Είτε απαιτείται όμορο γήπεδο που να καλύπτει 
το ποσοστό του υπερβάλλοντος του 0,15 συντελεστή 
δόμησης. 

γ. Για νομίμως υλοποιημένο συντελεστή δόμησης με¬ 
γαλύτερο του 0,20 είτε κατεδαφίζονται τμήμα ή τμήματα 
των τουριστικών εγκαταστάσεων, τα οποία αντιστοιχούν 
στο συντελεστή δόμησης που υπερβαίνει το 0,20 είτε 
απαιτείται όμορο γήπεδο που να καλύπτει το ποσοστό 
του υπερβάλλοντος του 0,20 συντελεστή δόμησης. 

δ. Στις περιπτώσεις της παραγράφου αυτής επί υφι¬ 
σταμένων ξενοδοχειακών καταλυμάτων που έχουν 
κατασκευαστεί σε γήπεδα τουλάχιστον 50.000 τ.μ. το 
ποσοστό των δυνάμενων να πωληθούν ή εκμισθωθούν 
μακροχρονίως, κατά την έννοια της παραγράφου 2α, 
τουριστικών επιπλωμένων κατοικιών δεν μπορεί να 
υπερβαίνει το 30% της συνολικώς δομημένης επιφά¬ 
νειας του σύνθετου τουριστικού καταλύματος και το 
ελάχιστο απαιτούμενο εμβαδόν των τουριστικών επι¬ 
πλωμένων κατοικιών ορίζεται σε 100 τ.μ. ανά αυτοτελή 
διηρημένη ιδιοκτησία. 

ε. Γ ια την εφαρμογή της παραγράφου αυτής οι κατα¬ 
σκευές που έχουν ρυθμισθεί, σύμφωνα με τις διατάξεις 
των άρθρων 5 έως 7 του ν. 3843/2010, ή έχουν τακτο¬ 
ποιηθεί, σύμφωνα με τις διατάξεις του άρθρου 24 του ν. 
4014/2011, θεωρούνται ως νομίμως υλοποιημένη δόμηση 
και λαμβάνονται υπόψη για τον υπολογισμό του νομίμως 
υλοποιημένου συντελεστή δόμησης. 

στ. Οι διατάξεις της παραγράφου αυτής εφαρμόζονται 
και επί ξενοδοχειακών καταλυμάτων της παραγράφου 2 
του άρθρου 30 του ν. 4067/2012 (Α' 79), για τα οποία είχε 
υποβληθεί πλήρης φάκελος για την έκδοση οικοδομικής 
άδειας πριν την έναρξη ισχύος του ν. 4002/2011, καθώς 
και επί ξενοδοχειακών καταλυμάτων, για τα οποία είχε 
εκδοθεί οικοδομική άδεια πριν την έναρξη ισχύος του 
ν. 4002/2011.» 

3. Στο άρθρο 8 του ν. 4002/2011 προστίθεται παρά¬ 
γραφος 8 ως εξής: 

«8. Τα ξενοδοχειακά καταλύματα, τα οποία κατά τις 
διατάξεις του παρόντος νόμου αποτελούν τμήμα σύν¬ 


θετου τουριστικού καταλύματος, είναι δυνατόν να υπά¬ 
γονται στο καθεστώς χρονομεριστικής μίσθωσης του 
ν. 1652/1986 (Α' 167). Το ποσοστό του ανωτέρω ξενοδο¬ 
χείου, το οποίο επιτρέπεται να υπάγεται σε καθεστώς 
χρονομεριστικής μίσθωσης, δεν μπορεί να υπερβαίνει 
το 70% της συνολικής σε κλίνες δυναμικότητάς του 
προκειμένου περί νέου σύνθετου τουριστικού καταλύ¬ 
ματος. Στην περίπτωση υφιστάμενου ξενοδοχειακού 
καταλύματος, που μετατρέπεται σε σύνθετο τουριστικό 
κατάλυμα, το ανωτέρω ποσοστό προσδιορίζεται από 
τις διατάξεις του ν. 1652/1986 (Α'167) και της υπ’ αριθμ. 
Α.9953/ΔΙΟΝΟΣΕ/1789/11.12.1987 απόφασης του Υφυπουρ¬ 
γού Εθνικής Οικονομίας (Β' 719).» 

4. α. Στο τέλος της περίπτωσης α' της παρ. 1 του 
άρθρου 9 του ν. 4002/2011 προστίθενται νέα εδάφια 
ως εξής: 

«Για την έκδοση της πιο πάνω κοινής υπουργικής από¬ 
φασης ο ενδιαφερόμενος υποβάλλει, πλέον των δικαι- 
ολογητικών που απαιτούνται για την καταλληλότητα 
γηπέδου στην απόφαση καθορισμού των τεχνικών και 
λειτουργικών προδιαγραφών της παραγράφου 5, και έκ¬ 
θεση χωροταξικής θεώρησης ως αυτοτελές παράρτημα 
της ΜΠΕ, στην οποία περιγράφονται και τεκμηριώνο¬ 
νται οι βασικές χωροθετικές επιλογές και η ένταξη στο 
χώρο του σχεδιαζόμενου έργου, ιδίως όσον αφορά τα 
προτεινόμενα έργα και δραστηριότητες σε συνάρτηση 
και με το χαρακτήρα των ομόρων και γειτνιαζουσών 
περιοχών, την υπάρχουσα συγκοινωνιακή υποδομή και 
τις λοιπές εξυπηρετήσεις, την υφιστάμενη κατάσταση 
στον τομέα του τουρισμού με αναφορά σε ποιοτικά και 
ποσοτικά χαρακτηριστικά (μεγέθη τουριστικής ζήτησης 
και προσφοράς, κατάσταση γενικής και ειδικής τουριστι¬ 
κής υποδομής κ.λπ.), καθώς και τα βασικά χωρικά χαρα¬ 
κτηριστικά της ευρύτερης περιοχής, τουλάχιστον στο 
επίπεδο της οικείας δημοτικής ενότητας. Σε περίπτωση 
χωροθέτησης σύνθετου τουριστικού καταλύματος σε 
νησί, πλην των νήσων Κρήτης, Ρόδου και Κέρκυρας, 
καθώς και της Εύβοιας στην έκθεση χωροταξικής θε¬ 
ώρησης εξετάζονται τα παραπάνω στοιχεία και χαρα¬ 
κτηριστικά της συνολικής επιφάνειας του νησιού. Στην 
ίδια έκθεση τεκμηριώνεται επίσης η συμβατότητα του 
προτεινόμενου έργου προς τα δεδομένα του υφιστά¬ 
μενου χωροταξικού και πολεοδομικού σχεδιασμού και 
προς τους ευρύτερους αναπτυξιακούς στόχους εθνικής, 
περιφερειακής ή τοπικής κλίμακας. Με όμοια απόφαση, 
που δημοσιεύεται στην Εφημερίδα της Κυβερνήσεως, 
μπορεί να καθορίζονται οι ειδικότερες διαδικασίες και 
να ρυθμίζονται οι λοιπές λεπτομέρειες για την εφαρ¬ 
μογή των διατάξεων της παραγράφου αυτής.» 

β. Στο τέλος της περίπτωσης α' της παραγράφου 2 
του άρθρου 9 του ν. 4002/2011 προστίθενται νέα εδάφια 
ως εξής: «Ρυθμίσεις για την προστασία του περιβάλ¬ 
λοντος που έχουν εκδοθεί ή εκδίδονται κατ’ εξουσι¬ 
οδότηση του άρθρου 21 του ν. 1650/1986, όπως ισχύει, 
κατισχύουν των κατευθύνσεων του εκάστοτε ισχύοντος 
Ειδικού Πλαισίου Χωροταξικού Σχεδιασμού και Αειφό¬ 
ρου Ανάπτυξης για τον τουρισμό ως προς τις χρήσεις 
γης και τους όρους και περιορισμούς δόμησης.» 

γ. Στο τελευταίο εδάφιο της περίπτωσης γ' της πα¬ 
ραγράφου 1 του άρθρου 9 του ν. 4002/2011 μετά τη 
λέξη «έργα,» προστίθενται οι λέξεις «ή φυσικά εμπόδια». 

5. Στο τέλος της περίπτωσης β' της παρ. 3 του άρθρου 
9 του ν. 4002/2011, προστίθενται εδάφια ως εξής: 

«Ειδικά, εφόσον στα σύνθετα τουριστικά καταλύματα 
περιλαμβάνεται γήπεδο γκολφ 18 οπών τουλάχιστον, το 
ποσοστό των δυνάμενων να πωληθούν ή εκμισθωθούν 
μακροχρονίως τουριστικών επιπλωμένων κατοικιών 
προσαυξάνεται ως εξής: 

αα) σε 55% της συνολικώς δομούμενης επιφάνειας του 
σύνθετου τουριστικού καταλύματος, εφόσον ο συντε¬ 
λεστής δόμησης που πραγματοποιείται δεν υπερβαίνει 
το 0,10, 

ββ) σε 70% της συνολικώς δομούμενης επιφάνειας 
του σύνθετου τουριστικού καταλύματος, εφόσον ο συ¬ 
ντελεστής δόμησης δεν υπερβαίνει το 0,05. 

Σε περίπτωση που διαπιστωθεί με πράξη του Προϊ¬ 
σταμένου της Ειδικής Υπηρεσίας Προώθησης και Αδει- 
οδότησης Τουριστικών Επενδύσεων του άρθρου 12 η 
παύση λειτουργίας του γηπέδου γκολφ, με στόχο τη 
μόνιμη διακοπή λειτουργίας του, ανακαλείται το Ειδικό 
Σήμα Λειτουργίας του σύνθετου τουριστικού καταλύ¬ 
ματος και επιστρέφεται εντόκως από της έκδοσης της 
σχετικής διαπιστωτικής πράξης τυχόν επιδότηση για 
την κατασκευή του ξενοδοχειακού καταλύματος και 
του γηπέδου γκολφ.» 

6. Η περίπτωση ε'της παρ. 3 του άρθρου 9 του ν. 4002/ 

2011 αντικαθίσταται ως εξής: 

«ε. Το ελάχιστο απαιτούμενο εμβαδόν των τουριστικών 
επιπλωμένων κατοικιών ορίζεται σε 100 τ.μ. ανά αυτο¬ 
τελή διηρημένη ιδιοκτησία. Για όλες τις κατασκευές 
τουριστικών επιπλωμένων κατοικιών ισχύουν οι όροι 
δόμησης του Νέου Οικοδομικού Κανονισμού του ν. 4067/ 

2012 (Α' 79). Οι όροι αυτοί δεν εφαρμόζονται για υφι¬ 
στάμενα διαμερίσματα - δωμάτια, που μετατρέπονται 
σε τουριστικές επιπλωμένες κατοικίες, σύμφωνα με τις 
διατάξεις της παραγράφου 6 του άρθρου 8, για τις 
οποίες ισχύουν οι υφιστάμενες κατά το χρόνο έκδοσης 
της οικοδομικής αδείας διατάξεις.» 

Άρθρο 3 

Ξενοδοχεία συνιδιοκτησίας 

1. Στο τέλος της παρ. 1 του άρθρου 2 του ν. 2160/1993, 
όπως ισχύει, προστίθεται περίπτωση Δ' ως εξής: 

«Δ. Ξενοδοχεία συνιδιοκτησίας (οοηάο άοΐοίε) 

Είναι ξενοδοχειακά καταλύματα της παραγράφου ΙΑ 
του παρόντος άρθρου, κατηγορίας 3 ή 4 ή 5 αστέρων, 
επί των οποίων, με τη μορφή δωματίων ή διαμερισμά¬ 
των επιτρέπεται η σύσταση οριζοντίων και καθέτων 
ιδιοκτησιών και η σύσταση ή μεταβίβαση ενοχικών και 
εμπραγμάτων δικαιωμάτων επ’ αυτών σε τρίτους. Η 
μακροχρόνια μίσθωση συνομολογείται για χρονικό δι¬ 
άστημα τουλάχιστον δέκα (10) ετών.» 

2. α. Η δημιουργία ξενοδοχείων συνιδιοκτησίας επι¬ 
τρέπεται επί υφιστάμενων ξενοδοχειακών καταλυμάτων 
της παραγράφου ΙΑ του άρθρου 2 του ν. 2160/1993 εντός 
εγκεκριμένων ρυμοτομικών σχεδίων πόλεων, που πλη¬ 
ρούν τις προϋποθέσεις του παρόντος άρθρου, εφόσον: 

αα) έχουν κατασκευασθεί νομίμως ή έχουν υπαχθεί 
στις ρυθμίσεις των άρθρων 5-7 του ν. 3843/2010 και 
του άρθρου 24 του ν. 4014/2011, 

ββ) διαθέτουν σε ισχύ Ειδικό Σήμα Λειτουργίας ή διέ¬ 
θεταν την τελευταία πενταετία Ειδικό Σήμα Λειτουργίας 
και έχουν παύσει τη λειτουργία τους. 

β. Το ποσοστό των δυνάμενων να πωληθούν ή εκμι¬ 
σθωθούν μακροχρονίως τμημάτων των ξενοδοχείων 


συνιδιοκτησίας δεν επιτρέπεται να υπερβαίνει το 50% 
της συνολικής επιφάνειας των χώρων διαμονής. 

γ. Οι φορείς διαχείρισης του ξενοδοχείου συνιδιο- 
κτησίας οφείλουν να διατηρούν το σύνολο των κοινο¬ 
χρήστων χώρων και εγκαταστάσεων του ξενοδοχείου 
συνιδιοκτησίας σε λειτουργική ετοιμότητα σε όλη τη 
διάρκεια του έτους. 

δ. Η επενδυτική δαπάνη των προς πώληση ή μακρο¬ 
χρόνια μίσθωση τμημάτων δεν μπορεί να υπάγεται στα 
κίνητρα της αναπτυξιακής νομοθεσίας. Σε αντίθετη πε¬ 
ρίπτωση, το ποσό της ενίσχυσης ή επιδότησης που έχει 
χορηγηθεί, επιστρέφεται. 

ε. Οι διατάξεις των παραγράφων 6 και 7 του άρθρου 9 
του ν. 4002/2011 εφαρμόζονται και επί των ξενοδοχείων 
συνιδιοκτησίας. 

3. Τα ξενοδοχεία συνιδιοκτησίας διέπονται από Κα¬ 
νονισμό Συνιδιοκτησίας και Λειτουργίας που καταρτί¬ 
ζεται, με συμβολαιογραφική πράξη, από τον ιδιοκτήτη 
του ακινήτου και εγκρίνεται με απόφαση του Υπουργού 
Τουρισμού. Με τον κανονισμό αυτόν, ο οποίος μετα¬ 
γράφεται μαζί με την πράξη σύστασης οριζοντίων και 
καθέτων ιδιοκτησιών, καθορίζονται ιδίως: 

α. τα δικαιώματα και οι υποχρεώσεις των ιδιοκτητών 
ή μισθωτών των αυτοτελών διηρημένων ιδιοκτησιών και 
οι περιορισμοί των δικαιωμάτων τους, καθώς και των 
λοιπών χρηστών που έλκουν από αυτούς δικαιώματα, 
β. τα δικαιώματα και οι υποχρεώσεις επί των κοινό- 
κτητων και κοινόχρηστων χώρων, κτισμάτων, εγκατα¬ 
στάσεων και υπηρεσιών και οι περιορισμοί αυτών, 
γ. ο φορέας διαχείρισης και λειτουργίας και τα ζη¬ 
τήματα που αφορούν τη διοίκηση του ξενοδοχείου συ- 
νιδιοκτησίας, καθώς και την εποπτεία και την άσκηση 
ελέγχου επί των επιμέρους αυτοτελών διηρημένων 
ιδιοκτησιών, 

δ. οι ελάχιστες παρεχόμενες ξενοδοχειακές και τουρι¬ 
στικές υπηρεσίες προς τους ιδιοκτήτες ή μισθωτές των 
αυτοτελών διηρημένων ιδιοκτησιών σε ετήσια βάση και 
ε. οι κοινές δαπάνες και ο τρόπος υπολογισμού και 
κατανομής τους στους ιδιοκτήτες ή μισθωτές των αυ¬ 
τοτελών διηρημένων ιδιοκτησιών, ο τρόπος και το είδος 
εκμετάλλευσης των κοινόκτητων χώρων, έργων και υπη¬ 
ρεσιών και κάθε άλλη αναγκαία λεπτομέρεια. Με από¬ 
φαση του Υπουργού Τουρισμού εγκρίνεται πρότυπος 
κανονισμός λειτουργίας και καθορίζεται το ελάχιστο 
περιεχόμενο αυτού. Ο εγκρινόμενος κατά τα ανωτέρω 
Κανονισμός Συνιδιοκτησίας και Λειτουργίας προσαρ- 
τάται σε κάθε δικαιοπραξία με αντικείμενο τη σύστα¬ 
ση, αλλοίωση, μετάθεση ή μεταβίβαση εμπράγματων ή 
ενοχικών δικαιωμάτων επί των αυτοτελών διηρημένων 
ιδιοκτησιών που προβλέπονται στην παράγραφο 1 και 
δεσμεύει όλους. 

4. Οι ιδιοκτήτες ή μισθωτές των αυτοτελών διηρη¬ 
μένων ιδιοκτησιών δεν μπορούν να εκμισθώνουν ή να 
υπομισθώνουν τα ακίνητα σε τρίτους παρά μόνο σύμ¬ 
φωνα με τους όρους και περιορισμούς που καθορίζονται 
στον οικείο κανονισμό. 

5. Για την έκδοση Ειδικού Σήματος Λειτουργίας ξε¬ 
νοδοχείου συνιδιοκτησίας απαιτείται η υποβολή των 
δικαιολογητικών της παραγράφου 1 του άρθρου 150 του 
ν. 4070/2012, της συμβολαιογραφικής πράξης σύστασης 
οριζοντίων και καθέτων ιδιοκτησιών και του Κανονισμού 
Συνιδιοκτησίας και Λειτουργίας της παραγράφου 3 του 
παρόντος άρθρου. 

6. Τα εμπράγματα δικαιώματα, καθώς και τα δικαιώ¬ 
ματα μακροχρόνιας μίσθωσης που αποκτώνται επί ξε¬ 
νοδοχείων συνιδιοκτησίας, σημειώνονται στο περιθώριο 
των οικείων βιβλίων μεταγραφών των αρμόδιων Υποθη¬ 
κοφυλακείων ή Κτηματολογικών Γραφείων. Σημειωτέα 
πράξη αποτελούν τα σχετικά συμβόλαια μακροχρόνιας 
μίσθωσης ή μεταβίβασης οριζοντίων ιδιοκτησιών. 

Άρθρο 4 

Περιοχές Ολοκληρωμένης Τουριστικής Ανάπτυξης 
(Π.Ο.Τ.Α.) 

1. Στην παρ. 1 του άρθρου 29 του ν. 2545/1997 προστί¬ 
θεται περίπτωση γ' ως εξής: 

«γ. Δρόμοι ή άλλα φυσικά εμπόδια ή τεχνητά έργα, 
καθώς και ρέματα που διαπερνούν εκτάσεις που χρη¬ 
σιμοποιούνται για τη δημιουργία Π.Ο.Τ.Α. δεν συνιστούν 
κατάτμηση αυτών. Για τη διατήρηση του ενιαίου της 
έκτασης και εφόσον το φυσικό ή τεχνητό εμπόδιο πα¬ 
ρουσιάζει στοιχεία υψηλής επικινδυνότητας (εθνικές 
οδοί, επαρχιακές οδοί μεγάλης κυκλοφορίας, ποταμοί, 
χείμαρροι, κ.λπ.), πρέπει να εξασφαλίζεται η δυνατότητα 
λειτουργικής ενοποίησης του/των γηπέδου/ων μέσω γε- 
φύρωσης του ρέματος ή του δρόμου ή ενοποίησης των 
τμημάτων με κατάλληλο τεχνικό έργο. Με το προεδρικό 
διάταγμα της περίπτωσης α' της παραγράφου 3 του 
άρθρου αυτού για το χαρακτηρισμό και την οριοθέτηση 
της Π.Ο.Τ.Α. καθορίζονται τα αναγκαία, για την αποκα¬ 
τάσταση της λειτουργικής ενοποίησης του γηπέδου, 
τεχνικά έργα. Με το ίδιο προεδρικό διάταγμα μπορούν 
να καταργούνται και να ενσωματώνονται στην έκταση 
της Π.Ο.Τ.Α. ή να μετατοπίζονται αγροτικές οδοί που την 
διασχίζουν, καθώς και να καθορίζονται τα απαραίτητα 
έργα για τη εξασφάλιση της πρόσβασης τρίτων ιδιο¬ 
κτητών και άλλων χρηστών που εξυπηρετούνταν από 
τις καταργούμενες αγροτικές οδούς. Στην περίπτωση 
κατάργησης δημόσιων αγροτικών οδών η σχετική πρό¬ 
ταση για την έκδοση προεδρικού διατάγματος υπογρά¬ 
φεται και από τους Υπουργούς Υποδομών, Μεταφορών 
και Δικτύων και Αγροτικής Ανάπτυξης και Τροφίμων.» 

2. Η παρ. 2 του άρθρου 29 του ν. 2545/1997 αντικαθί¬ 
σταται ως εξής: 

«2.α. Οι Π.Ο.Τ.Α. αναπτύσσονται από τον ίδιο φορέα 
ίδρυσης και εκμετάλλευσης σε ένα ή περισσότερα 
τμήματα εντός της ίδιας Περιφερειακής Ενότητας. Η 
έκταση στην οποία αναπτύσσεται η Π.Ο.Τ.Α. ή σε πε¬ 
ρίπτωση που αποτελείται από περισσότερα τμήματα 
το μεγαλύτερο τμήμα αυτής, πρέπει να έχει επιφάνεια 
τουλάχιστον 800 στρέμματα και να είναι ιδιόκτητο κατά 
80% τουλάχιστον. 

β. Οι Π.Ο.Τ.Α. αποτελούν οργανωμένο υποδοχέα του¬ 
ριστικών δραστηριοτήτων, οι οποίες πρέπει να περιέ¬ 
χουν τουριστικές επενδύσεις που να εξασφαλίζουν τη 
βιωσιμότητα του προγράμματος ανάπτυξης. Η επάρκεια 
των επενδύσεων αυτών κρίνεται κατά τη διαδικασία 
οριοθέτησης και χαρακτηρισμού Π.Ο.Τ.Α. 

γ. Στις Π.Ο.Τ.Α. επιτρέπεται να περιλαμβάνονται όλες 
οι χρήσεις του άρθρου 8 του από 23.2.1987 προεδρικού 
διατάγματος (Δ'166). Εκ των ως άνω χρήσεων η χρή¬ 
ση κατοικίας επιτρέπεται εντός Π.Ο.Τ.Α. μόνον υπό την 
προϋπόθεση ότι το πρόγραμμα τουριστικής ανάπτυξης 
της Π.Ο.Τ.Α. περιλαμβάνει κατ’ ελάχιστον τουριστικά 
καταλύματα κατηγορίας πέντε ή/και τεσσάρων αστέρων 
με συνολική δυναμικότητα τουλάχιστον 1.000 κλινών και 


δύο τουλάχιστον εγκαταστάσεις ειδικής τουριστικής 
υποδομής. Εγκαταστάσεις ειδικής τουριστικής υποδο¬ 
μής που αποτελούν τμήμα Σύνθετων Τουριστικών Κα¬ 
ταλυμάτων εντός Π.Ο.Τ.Α. λαμβάνονται υπόψη για την 
ικανοποίηση της προϋπόθεσης αυτής.» 

3. Η περίπτωση α' της παρ. 5 του άρθρου 29 του 
ν. 2545/1997, όπως αντικαταστάθηκε με την παρ. 5 του 
άρθρου 51 του ν. 3105/2003 (Α' 29) αντικαθίσταται ως 
εξής: 

«5.α. Στην περίπτωση που η έκταση της Π.Ο.Τ.Α. δεν 
πολεοδομείται, επιτρέπεται: ί) η σύσταση διηρημένων 
ιδιοκτησιών (οριζοντίων και καθέτων) επί των τυχόν 
εγκρινόμενων μη αμιγώς τουριστικών εγκαταστάσεων, 
μ) η σύσταση μόνο κάθετων ιδιοκτησιών επί των τουρι¬ 
στικών εγκαταστάσεων, καθώς και ϋί) η δια συμβάσεων, 
καταρτιζόμενων μεταξύ του φορέα της Π.Ο.Τ.Α. και τρί¬ 
των, παραχώρηση σε τρίτους ενοχικών και εμπραγμά¬ 
των δικαιωμάτων επί αυτών. 

Κατ’ εξαίρεση επιτρέπεται η σύσταση οριζόντιων δι¬ 
ηρημένων ιδιοκτησιών και επί των τουριστικών εγκατα¬ 
στάσεων, εφόσον πρόκειται για τμήματα υφισταμένων 
εντός Π.Ο.Τ.Α. τουριστικών εγκαταστάσεων, τα οποία 
μετατρέπονται βάσει των διατάξεων των άρθρων 8 και 
9 του ν. 4002/2011 σε σύνθετα τουριστικά καταλύματα, 
τμήματα των οποίων, σύμφωνα με τις ειδικές διατάξεις 
του νόμου αυτού, δύνανται να μεταβιβάζονται ή να εκ¬ 
μισθώνονται μακροχρόνια σε τρίτους. 

Προϋπόθεση για τη σύσταση των αυτοτελών κατά τα 
παραπάνω διηρημένων ιδιοκτησιών ή την παραχώρηση 
σε τρίτους δικαιωμάτων επί αυτών αποτελεί η ολοκλή¬ 
ρωση των βασικών έργων υποδομής, την εκτέλεση των 
οποίων έχει αναλάβει ο φορέας της Π.Ο.Τ.Α., καθώς και 
η κατάρτιση με συμβολαιογραφική πράξη Κανονισμού 
Συνιδιοκτησίας και Λειτουργίας της Π.Ο.Τ.Α., κατά τα 
πρότυπα του Κανονισμού Συνιδιοκτησίας και Λειτουργί¬ 
ας σύνθετων τουριστικών καταλυμάτων που θεσπίστηκε 
με την υπ’ αριθμ. 125/25.1.2012 απόφαση του Υπουργού 
Πολιτισμού και Τουρισμού (Β'195). Ο Κανονισμός αυτός 
ισχύει για το σύνολο των εντός της Π.Ο.Τ.Α. ή του δια¬ 
κεκριμένου τμήματος αυτής εκτάσεων και λειτουργιών 
ανεξάρτητα από τον τυχόν διαχωρισμό τους από φυσικά 
ή τεχνητά εμπόδια, δρόμους, ρέματα κ.λπ. 

Όλες οι επιτρεπόμενες να εγκατασταθούν σε αυτή 
χρήσεις υπόκεινται στους όρους και περιορισμούς της 
εκτός σχεδίου δόμησης τουριστικών εγκαταστάσεων 
του από 20.1.1988 προεδρικού διατάγματος (Δ' 61) με 
την επιφύλαξη όσων ορίζονται διαφορετικά παρακάτω. 
Η παραχωρούμενη, σύμφωνα με τις διατάξεις της παρα¬ 
γράφου 7 της ενότητας Ε' (ειδικές διατάξεις και περιορι¬ 
σμοί) του προαναφερόμενου διατάγματος στους οικείους 
Ο.Τ.Α., έκταση δεν μπορεί να υπερβαίνει το 5% της εντός 
των ορίων του οικείου Ο.Τ.Α. περιεχόμενης έκτασης της 
Π.Ο.Τ.Α. Γ ια τον υπολογισμό της μέγιστης εκμετάλλευ¬ 
σης και των λοιπών όρων και περιορισμών δόμησης, οι 
εκτάσεις της Π.Ο.Τ.Α. νοούνται ως ενιαίο σύνολο.» 

Άρθρο 5 

Ειδικές διατάξεις για οργανωμένους υποδοχείς 
τουριστικών δραστηριοτήτων 

1. Γ ια τις τουριστικές εγκαταστάσεις, οι οποίες εγκρί- 
νονται εντός οργανωμένων υποδοχέων τουριστικών 
δραστηριοτήτων και εντός γηπέδου σύνθετου τουρι¬ 
στικού καταλύματος και για τις μη αμιγώς τουριστικές 

εγκαταστάσεις, οι οποίες εγκρίνονται εντός των ΠΟΤΑ, 
εφαρμόζονται οι διατάξεις της παρ. 2 του άρθρου 2 του 
π.δ. 209/1998 (Α' 169) για τις απαιτούμενες ελάχιστες 
αποστάσεις από οδούς, που ισχύουν για περιοχές μέσα 
στα όρια οικισμών προϋφισταμένων του 1923, χωρίς 
εγκεκριμένο σχέδιο πόλης ή μέσα στα όρια οικισμών 
κάτω των 2000 κατοίκων οριοθετημένων σύμφωνα με 
το από 24.4.1985 προεδρικό διάταγμα (Δ' 181). 

2. Για τη δόμηση των πόσης φύσεως επιτρεπόμενων 
κτισμάτων εντός εκτάσεων οργανωμένων υποδοχέων 
τουριστικών δραστηριοτήτων και σύνθετων τουριστι¬ 
κών καταλυμάτων, οι οποίες περιλαμβάνουν και γήπεδα 
γκολφ, ο ισχύων συντελεστής δόμησης εφαρμόζεται επί 
της συνολικής έκτασης, στην οποία περιλαμβάνεται και 
η έκταση του γκολφ, η επιτρεπόμενη όμως δυναμικότη¬ 
τα σε κλίνες των τυχόν κατασκευαζόμενων εντός της 
έκτασης ξενοδοχειακών μονάδων υπολογίζεται βάσει 
των οικείων προδιαγραφών του Ε.Ο.Τ. επί της απομέ- 
νουσας έκτασης, αν από τη συνολική έκταση αφαιρεθεί 
η απαιτούμενη ελάχιστη σύμφωνα με τις ισχύουσες προ¬ 
διαγραφές, για την εγκατάσταση του γηπέδου γκολφ. 

3. Τα κτήρια των τουριστικών καταλυμάτων σε ορ¬ 
γανωμένους υποδοχείς τουριστικών δραστηριοτήτων, 
καθώς και σε σύνθετα τουριστικά καταλύματα τοποθε¬ 
τούνται σε απόσταση πενήντα (50) μέτρων τουλάχιστον 
από τη γραμμή αιγιαλού, όπως αυτή ορίζεται σύμφωνα 
με τις ισχύουσες διατάξεις. Οι τουριστικές επιπλωμένες 
κατοικίες εντός σύνθετων τουριστικών καταλυμάτων, 
οι μη αμιγώς τουριστικές εγκαταστάσεις εντός ΠΟΤΑ 
και οι κατοικίες εντός οργανωμένων υποδοχέων του¬ 
ριστικών δραστηριοτήτων, ύψους μέχρι και 7,50 μέτρα, 
τοποθετούνται σε απόσταση τριάντα (30) μέτρων του¬ 
λάχιστον από τη γραμμή αιγιαλού, όπως αυτή ορίζεται 
σύμφωνα με τις ισχύουσες διατάξεις. 

4. Σε οργανωμένους υποδοχείς τουριστικών δραστη¬ 
ριοτήτων, σε σύνθετα τουριστικά καταλύματα, καθώς 
και σε τουριστικά καταλύματα πέντε (5) αστέρων, που 
διαθέτουν συνολικό πρόσωπο σε παραλία άνω των 100 
μέτρων, επιτρέπεται, επί τμημάτων με συνολικό μήκος 
μέχρι το 20% του συνολικού επί παραλίας προσώπου, 
η εγκατάσταση χώρων εστίασης και αναψυχής, αποδυ¬ 
τηρίων, συγκροτημάτων υγιεινής, εγκαταστάσεων αθλο¬ 
παιδιών και παιδικών χαρών, μέγιστου ύψους 3,5 μέτρων 
μέχρι τη γραμμή παραλίας ή σε απόσταση δέκα (10) 
μέτρων τουλάχιστον από τη γραμμή αιγιαλού, εφόσον 
δεν έχει καθορισθεί παραλία. 

5. Επιτρέπεται η παραχώρηση του δικαιώματος χρή¬ 
σης αιγιαλού, παραλίας, συνεχόμενου ή παρακείμενου 
θαλάσσιου χώρου, σύμφωνα με τις εκάστοτε ισχύουσες 
διατάξεις, έμπροσθεν σύνθετων τουριστικών καταλυ¬ 
μάτων ή τουριστικών καταλυμάτων πέντε (5) αστέρων 
ή τεσσάρων (4) αστέρων δυναμικότητας τουλάχιστον 
τριακοσίων (300) κλινών ή οργανωμένων υποδοχέων 
τουριστικών δραστηριοτήτων για την κατασκευή ή με- 
τασκευή υφισταμένων εξεδρών επί πασάλων ή πλωτών 
προβλητών ή μόλων, μήκους έως 30 μέτρα, πλάτους έως 
3 μέτρα και ύψους από την επιφάνεια της θάλασσας έως 
1 μέτρο για την επιβίβαση και αποβίβαση, από σκάφη 
μήκους έως 8 μέτρων, πελατών του τουριστικού κατα¬ 
λύματος. Εφόσον η κατασκευή είναι μόνιμη τηρούνται 
οι διατάξεις της οικείας περιβαλλοντικής νομοθεσίας. 
Στην περίπτωση που η κατασκευή ενσωματώνεται σε 
υφιστάμενο τουριστικό κατάλυμα με εγκεκριμένους 


περιβαλλοντικούς όρους, υποβάλλεται στην αρμόδια 
περιβαλλοντική αρχή φάκελος τροποποίησης Απόφα¬ 
σης Έγκρισης Περιβαλλοντικών Όρων του τουριστικού 
καταλύματος σύμφωνα με το άρθρο 6 του ν. 4014/2011. 

6. Επιτρέπεται η παραχώρηση του δικαιώματος χρή¬ 
σης αιγιαλού, παραλίας, συνεχόμενου ή παρακείμενου 
θαλάσσιου χώρου, σύμφωνα με τις εκάστοτε ισχύου- 
σες διατάξεις, για την κατασκευή (ξύλινων) διαδρόμων 
επί πασάλων, μήκους έως 30 μέτρα, πλάτους έως 3 
μέτρα, που καταλήγουν σε εξέδρα, μέγιστου εμβαδού 
100 τετραγωνικών μέτρων, φέρουσα κινητά ή μόνιμα 
στέγαστρα, πέργκολες, στοιχεία ανάπαυσης και εξυπη¬ 
ρέτησης λουσμένων υπό τις ακόλουθες προϋποθέσεις: 

α. Οι εγκαταστάσεις να εντάσσονται σε οργανωμέ¬ 
νους υποδοχείς τουριστικών δραστηριοτήτων ή σύνθετο 
τουριστικό κατάλυμα ή τουριστικό κατάλυμα πέντε (5) 
αστέρων ή τεσσάρων (4) αστέρων δυναμικότητας του¬ 
λάχιστον τριακοσίων (300) κλινών. 

β. Γ ια την κατασκευή τηρούνται οι διατάξεις της οικεί¬ 
ας περιβαλλοντικής νομοθεσίας. Εφόσον η κατασκευή 
ενσωματώνεται σε υφιστάμενο οργανωμένο υποδοχέα 
τουριστικών δραστηριοτήτων ή σύνθετο τουριστικό κα¬ 
τάλυμα ή τουριστικό κατάλυμα πέντε (5) ή τεσσάρων (4) 
αστέρων δυναμικότητας τουλάχιστον τριακοσίων (300) 
κλινών με εγκεκριμένους περιβαλλοντικούς όρους, υπο¬ 
βάλλεται στην αρμόδια περιβαλλοντική αρχή φάκελος 
τροποποίησης Απόφασης Έγκρισης Περιβαλλοντικών 
Όρων του τουριστικού καταλύματος, σύμφωνα με το 
άρθρο 6 του ν. 4014/2011. 

7. Εφόσον οργανωμένος υποδοχέας τουριστικών 
δραστηριοτήτων βρίσκεται στα διοικητικά όρια δύο ή 
περισσοτέρων δήμων, είναι δυνατόν με απόφαση του 
αρμόδιου Γ ενικού Γ ραμματέα Αποκεντρωμένης Διοίκη¬ 
σης, ύστερα από εισήγηση της αρμόδιας Περιφερειακής 
Υπηρεσίας Τουρισμού, οι εκ του νόμου πολεοδομικές και 
λοιπές διοικητικές αρμοδιότητες επί του οργανωμένου 
υποδοχέα τουριστικών δραστηριοτήτων να περιέρχο¬ 
νται σε έναν εκ των δήμων αυτών. 

8. Επιτρέπεται σε ιδιωτικά δάση και δασικές εκτάσεις 
η διάνοιξη οδών και λοιπών συνοδών έργων για την 
εξυπηρέτηση σύνθετων τουριστικών καταλυμάτων και 
οργανωμένων υποδοχέων τουριστικών δραστηριοτή¬ 
των. Στην περίπτωση αυτή το συνολικό εμβαδόν των 
διανυσσομένων οδών δεν προσμετράται στο ανώτατο 
επιτρεπόμενο ποσοστό 20% του δάσους ή της δασικής 
έκτασης των προς διάθεση για τουριστικές και αθλη¬ 
τικές εγκαταστάσεις χώρων των παραγράφων 3 και 4 
του άρθρου 51 του ν. 998/1979, όπως αντικαταστάθηκαν 
με την παράγραφο 13 του άρθρου 55 του ν. 4030/2011. 

Αρθρο 6 

Λειτουργική αδειοδότηση σύνθετων 
τουριστικών καταλυμάτων 

Στο άρθρο 150 του ν. 4070/2012 (Α'82) προστίθεται 
παράγραφος 3 ως εξής: 

«3. Γ ια την έκδοση Ειδικού Σήματος Λειτουργίας σύν¬ 
θετων τουριστικών καταλυμάτων των άρθρων 8 και 9 
του ν. 4002/2011, εκτός από τα δικαιολογητικά της πα¬ 
ραγράφου 1, απαιτείται η υποβολή και των ακόλουθων 
δικαιολογητικών: 

α. Κοινή απόφαση των Υπουργών Περιβάλλοντος, 
Ενέργειας και Κλιματικής Αλλαγής και Τουρισμού για 
την έγκριση δημιουργίας σύνθετου τουριστικού κατα- 

λύματος, σύμφωνα με την παρ. 1 του άρθρου 9 του 
ν. 4002/2011, ή διοικητική πράξη έγκρισης ή δημιουργίας 
ή ίδρυσης οργανωμένου υποδοχέα τουριστικών δρα¬ 
στηριοτήτων, εντός του οποίου θα κατασκευαστεί το 
σύνθετο τουριστικό κατάλυμα. 

β. Κανονισμός Συνιδιοκτησίας και Λειτουργίας της 
παρ. 3 του άρθρου 8 του ν. 4002/2011. 

γ. Τα δικαιολογητικά που προβλέπονται κατά περί¬ 
πτωση από την ισχύουσα νομοθεσία για το Ειδικό Σήμα 
Λειτουργίας της εγκατάστασης ειδικής τουριστικής 
υποδομής που περιλαμβάνεται στο σύνθετο τουριστι¬ 
κό κατάλυμα κατά το μέρος που τα δικαιολογητικά 
αυτά δεν προβλέπονται ή δεν επικαλύπτονται από τα 
δικαιολογητικά της παραγράφου 1.» 

Άρθρο 7 

Ξενώνες φιλοξενίας νέων 

1. Στο τέλος της περίπτωσης Α' της παρ. 1 του άρθρου 
2 του ν. 2160/1993, όπως τροποποιήθηκε με την παρ. 2 
του άρθρου 35 του ν. 3498/2006 (Α' 230), προστίθεται 
υποπερίπτωση στ' ως εξής: 

«στ. Ξενώνες φιλοξενίας νέων: 

Ως ξενώνες φιλοξενίας νέων χαρακτηρίζονται κύρια 
ξενοδοχειακά καταλύματα της παραγράφου ΙΑ, εντός 
εγκεκριμένων σχεδίων πόλεων και οικισμών, που απο¬ 
τελούν χώρους διαμονής προσώπων εφοδιασμένων με 
ειδική κάρτα Διεθνών Ομοσπονδιών Νέων και Διεθνών 
Ενώσεων Νέων. Οι ξενώνες φιλοξενίας νέων υπάγονται 
στην εποπτεία του Ε.Ο.Τ.» 

2. α. Οι επιχειρήσεις των ξενώνων φιλοξενίας νέων 
ανήκουν σε φυσικά ή νομικά πρόσωπα κερδοσκοπικού 
χαρακτήρα και στεγάζονται σε κτιριακές εγκαταστά¬ 
σεις, οι οποίες πληρούν τις τεχνικές και λειτουργικές 
προδιαγραφές της παραγράφου αυτής, όπως εκάστοτε 
ισχύουν. Με απόφαση του Υπουργού Τουρισμού καθο¬ 
ρίζονται οι τεχνικές και λειτουργικές προδιαγραφές, οι 
όροι ασφαλείας, καθώς και οι λοιποί όροι και προϋποθέ¬ 
σεις, οι οποίες πρέπει να πληρούνται για τη δημιουργία 
των ξενώνων φιλοξενίας νέων. Με τις προδιαγραφές 
αυτές καθορίζονται και οι κοινόχρηστοι χώροι των 
ξενώνων φιλοξενίας νέων, οι οποίοι πρέπει να είναι 
επαρκείς για την κάλυψη της δυναμικότητας σε κλίνες, 
τα απαιτούμενα δικαιολογητικά και κάθε λεπτομέρεια 
για τη χορήγηση του Ειδικού Σήματος Λειτουργίας. Με 
την ίδια ή όμοια απόφαση μπορεί να ορίζονται οι τάξεις 
των ξενώνων φιλοξενίας νέων, οι απαιτούμενες προϋ¬ 
ποθέσεις και τα κριτήρια κατάταξης, οι εξαιρέσεις από 
αυτή, η διαδικασία για τη μετάταξη των μετασκευαζομέ- 
νων ξενοδοχείων και λοιπών τουριστικών καταλυμάτων 
σε ξενώνες φιλοξενίας νέων από την κατηγορία και 
λειτουργική μορφή στην οποία ανήκουν σε τάξεις, τα 
απαιτούμενα δικαιολογητικά, οι περιοχές τουριστικά 
ελεγχόμενης ανάπτυξης για τη δημιουργία ξενώνων 
φιλοξενίας νέων, ο μέγιστος επιτρεπόμενος αριθμός ανά 
περιοχή και κάθε αναγκαία λεπτομέρεια. Στους ξενώνες 
φιλοξενίας νέων επιτρέπεται η εκμίσθωση κλινών, δωμα¬ 
τίων, διαμερισμάτων ή τμημάτων αυτών μέχρι ένα έτος. 

β. Επιτρέπεται η επισκευή ή μετασκευή υφιστάμενων 
ξενοδοχειακών καταλυμάτων της παρ. ΙΑ του άρθρου 
2 του ν. 2160/1993 ή πολυώροφων οικοδομών σε ξενώ¬ 
νες φιλοξενίας νέων, εφόσον πληρούν τις τεχνικές και 
λειτουργικές προδιαγραφές της προηγούμενης περί¬ 
πτωσης. 


γ. Οι ξενώνες φιλοξενίας νέων διέπονται από Κανο¬ 
νισμό Διαχείρισης και Λειτουργίας που καταρτίζεται 
με συμβολαιογραφική πράξη από τον ιδιοκτήτη της 
επιχείρησης και εγκρίνεται με απόφαση του Υπουργού 
Τουρισμού. Με τον κανονισμό αυτό καθορίζονται: α) ο 
φορέας διαχείρισης και λειτουργίας και τα ζητήματα 
που αφορούν τη διοίκηση του ξενώνα φιλοξενίας νέων, 
β) οι ελάχιστες παρεχόμενες ξενοδοχειακές υπηρεσίες 
προς τους χρήστες του ξενώνα φιλοξενίας νέων, γ) ο 
τρόπος τιμολόγησης των τιμών των δωματίων ή δια¬ 
μερισμάτων, οι κοινές δαπάνες και ο τρόπος υπολογι¬ 
σμού και κατανομής τους στους χρήστες ή μισθωτές, ο 
τρόπος και το είδος εκμετάλλευσης των κοινόχρηστων 
χώρων, έργων και υπηρεσιών, δ) οι προϋποθέσεις και 
διαδικασία μίσθωσης κλινών, δωματίων, διαμερισμάτων 
ή τμημάτων αυτών, η καταβαλλόμενη εγγύηση και κάθε 
άλλη αναγκαία λεπτομέρεια. Με απόφαση του Υπουργού 
Τουρισμού εγκρίνεται πρότυπος κανονισμός λειτουρ¬ 
γίας και καθορίζεται το ελάχιστο περιεχόμενο αυτού. 

δ. Στους ξενώνες φιλοξενίας νέων επιτρέπεται επί¬ 
σης, η φιλοξενία και διαμονή φοιτητών, σπουδαστών, 
εκπαιδευτικών, καθηγητών, επισκεπτών καθηγητών και 
επισκεπτών ερευνητών. Οι ξενώνες φιλοξενίας νέων 
μπορούν να συμβάλλονται με εκπαιδευτικά ιδρύματα 
του ιδιωτικού και δημόσιου τομέα όλων των βαθμιδών. 

ε. Ιδιοκτήτες υφιστάμενων ξενοδοχείων ή πολυώ¬ 
ροφων οικοδομών εντός ιστορικών κέντρων πόλεων 
ή ιστορικών τόπων που μετασκευάζονται σε ξενώνες 
φιλοξενίας νέων, μπορούν να υπάγονται στα κίνητρα 
αποκατάστασης του άρθρου 43 του ν. 4030/2011 (Α' 
249). Για την εφαρμογή της περίπτωσης αυτής οι προ¬ 
θεσμίες του άρθρου 43 του ν. 4030/2011 παρατείνονται 
μέχρι 31.12.2018. 

στ. Το πρώτο εδάφιο της παρ. 7 του άρθρου 2 του 
ν. 2160/1993 δεν εφαρμόζεται στους ξενώνες φιλοξενίας 
νέων. 

Άρθρο 8 

Ηλεκτρονικές υπηρεσίες Υπουργείου 
Τουρισμού και Ε.Ο.Τ. 

1. Με απόφαση του Υπουργού Τουρισμού μπορεί: 
α) Να καταργείται η υποχρέωση έντυπης υποβολής 
και να θεσπίζεται η δυνατότητα ηλεκτρονικής υποβολής 
των στοιχείων και δικαιολογητικών που προβλέπονται 
από την κείμενη νομοθεσία για την έγκριση καταλλη¬ 
λότητας οικοπέδου/γηπέδου έργων κατηγορίας Β κατά 
την έννοια του άρθρου 1 του ν. 4014/2011, την έγκριση 
αρχιτεκτονικών μελετών και τη χορήγηση Ειδικού Σή¬ 
ματος Λειτουργίας τουριστικών εγκαταστάσεων και 
εγκαταστάσεων ειδικής τουριστικής υποδομής. 

β) Να καθορίζεται η διαδικασία ηλεκτρονικής υποβο¬ 
λής των δικαιολογητικών και στοιχείων των ανωτέρω 
και οι τεχνικές προδιαγραφές των ηλεκτρονικών αρ¬ 
χείων. 

γ) Να καθορίζονται το πληροφοριακό σύστημα και οι 
ηλεκτρονικές υπηρεσίες που προσφέρονται προς τους 
ενδιαφερομένους και τους πολίτες. 

δ) Να καθορίζονται το πληροφοριακό σύστημα και οι 
ηλεκτρονικές υπηρεσίες που προσφέρονται προς τις 
δημόσιες αρχές για την έκδοση των αναγκαίων διοι¬ 
κητικών πράξεων. 

ε) Να καθορίζονται οι διαδικασίες και οι τεχνικές 
προδιαγραφές της ψηφιοποίησης του αρχείου των αρ- 

μόδιων Διευθύνσεων του Υπουργείου Τουρισμού και 
του Ε.Ο.Τ. 

στ) Να καθορίζονται οι όροι πρόσβασης και διάθεσης 
στα πληροφοριακά συστήματα, ηλεκτρονικές υπηρεσίες 
και πληροφορίες που αναφέρονται στο παρόν άρθρο. 

ζ) Να καθορίζεται κάθε άλλο θέμα που σχετίζεται με 
την ηλεκτρονική εξυπηρέτηση των ενδιαφερομένων και 
των μηχανικών με σκοπό την εξασφάλιση της διαφά¬ 
νειας και της λογοδοσίας. 

2. Μετά τη δημοσίευση της απόφασης της παραγρά¬ 
φου 1: 

α) Κάθε είδους επικοινωνία, συναλλαγή ή υποβολή 
στοιχείων μεταξύ δημόσιων αρχών και πολιτών για την 
υποβολή, έγκριση, ενημέρωση, αναθεώρηση, ανάκληση 
και ακύρωση έγκρισης καταλληλότητας έργων κατηγο¬ 
ρίας Β, μελετών και χορήγησης σήματος λειτουργίας 
μπορεί να εκτελείται ηλεκτρονικά. 

β) Η διεκπεραίωση των διαδικασιών έκδοσης, ενημέ¬ 
ρωσης, αναθεώρησης, ανάκλησης και ακύρωσης έγκρι¬ 
σης καταλληλότητας έργων κατηγορίας Β, μελετών και 
χορήγησης σήματος λειτουργίας μπορεί να εκτελεί- 
ται ηλεκτρονικά και με τεχνικά μέσα που προσφέρουν 
ιχνηλασιμότητα και διαφάνεια σε κάθε πολίτη. Κάθε 
εγκριτικό στάδιο και ενδιάμεσο βήμα, απόφαση ή στάδιο 
δημοσιεύονται αμελλητί στο διαδίκτυο. 

3. Τα αναγκαία κοινά χαρτογραφικά υπόβαθρα και 
κάθε άλλο είδος γεωχωρικών δεδομένων που απαιτού¬ 
νται για την εξασφάλιση της ομοιογένειας και ποιότη¬ 
τας των στοιχείων και δικαιολογητικών καθορίζονται 
σύμφωνα με τα προβλεπόμενα των παραγράφων 1 και 
2 του άρθρου 3 του ν. 4030/2011 και παρέχονται μέσω 
των αρμοδίων υπηρεσιών κατά τις ισχύουσες διατάξεις. 

ΚΕΦΑΛΑΙΟ Β' 

ΡΥΘΜΙΣΗ ΘΕΜΑΤΩΝ ΕΙΔΙΚΩΝ 
ΤΟΥΡΙΣΤΙΚΩΝ ΥΠΟΔΟΜΩΝ 

Αρθρο 9 

Λειτουργική τακτοποίηση τουριστικών λιμένων 

1. Η παρ. 7 του άρθρου 166 του ν. 4070/2012 (Α'82) 
αντικαθίσταται ως εξής: 

«7.α. Στους υφιστάμενους και εν λειτουργία, κατά την 
ημερομηνία δημοσίευσης του παρόντος, τουριστικούς 
λιμένες, χορηγείται άδεια λειτουργίας με την προϋπό¬ 
θεση, ότι ο φορέας διαχείρισης του λιμένα θα υποβάλει 
μέχρι τις 30.4.2014 αίτηση συνοδευόμενη από τη νόμιμη 
σύμβαση παραχώρησης δικαιωμάτων εκμετάλλευσης 
που έχει καταρτισθεί με τον εκπρόσωπο της δημόσιας 
αρχής ή την υπουργική απόφαση παραχώρησης, Απόφα¬ 
ση Έγκρισης Περιβαλλοντικών Όρων σε ισχύ ή βεβαίωση 
υποβολής μελετών για την έγκριση ή την ανανέωση 
περιβαλλοντικών όρων, καθώς και τα δικαιολογητικά 
που προβλέπονται στην παρ. 10.1 του άρθρου 160 με 
στοιχεία β', δ' και ε' του ν. 4070/2012, ΦΕΚ χωροθέτησης 
ή, για τους προ του ν. 2160/1993 τουριστικούς λιμένες, 
αποφάσεις με τις οποίες η δημιουργία και λειτουργία 
τους έχει νομίμως εγκριθεί. Για τους τουριστικούς λιμέ¬ 
νες που αξιοποιούνται από το Ταμείο Αξιοποίησης της 
Ιδιωτικής Περιουσίας του Δημοσίου (Τ.Α.Ι.ΠΕ.Δ.) δυνάμει 
του άρθρου 2 του ν. 3986/ 2011, την αίτηση της παρού¬ 
σας παραγράφου δύναται να υποβάλει και το Τ.Α.Ι.ΠΕ.Δ., 
ο δε οικείος φορέας διαχείρισης υποχρεούται να του 
παράσχει κάθε συνδρομή, εξαιρουμένων των τουριστι¬ 


κών λιμένων, των οποίων φορέας διαχείρισης είναι το 
Υπουργείο Τουρισμού. Τις συνέπειες μη εμπρόθεσμης 
υποβολής της αίτησης φέρει σε κάθε περίπτωση ο οι¬ 
κείος φορέας διαχείρισης. 

β. Σε διάστημα τριάντα (30) εργάσιμων ημερών από 
την υποβολή της αίτησης, η αρμόδια Διεύθυνση του 
Υπουργείου Τουρισμού εκδίδει την άδεια λειτουργί¬ 
ας τουριστικού λιμένα. Αν, αντί για Απόφαση Έγκρισης 
Περιβαλλοντικών Όρων σε ισχύ, υποβάλλεται βεβαίωση 
υποβολής μελετών για την έγκριση ή την ανανέωση 
περιβαλλοντικών όρων, ο αϊτών υποχρεούται εντός ενός 
(1) έτους από τη χορήγηση της άδειας λειτουργίας να 
προσκομίσει στην αρμόδια Διεύθυνση του Υπουργείου 
Τουρισμού, Απόφαση Έγκρισης Περιβαλλοντικών Όρων 
(Α.Ε.Π.Ο.). Σε αντίθετη περίπτωση η άδεια λειτουργίας 
ανακαλείται, εκτός εάν τεκμαίρεται ότι η μη έγκαιρη 
έκδοση της Α.Ε.Π.Ο. οφείλεται σε υπαιτιότητα της αδειο- 
δοτούσας υπηρεσίας. 

γ. Εφόσον μετά τη χορήγηση της άδειας λειτουργίας 
διαπιστωθεί από την αρμόδια Διεύθυνση αυθαίρετη 
τροποποίηση της εγκεκριμένης διά της οικείας πρά¬ 
ξης χωροθέτησης θαλάσσιας ή χερσαίας ζώνης λιμέ¬ 
να, εξαιρουμένων κτιρίων και κατασκευών που τυχόν 
έχουν διατηρηθεί κατά τις διατάξεις των άρθρων 5 και 
6 του ν. 3843/2010 και του άρθρου 24 του ν. 4014/2011 η 
εγκεκριμένη διοικητική πράξη δημιουργίας του τουριστι¬ 
κού λιμένα τροποποιείται αναλόγως και το συμβατικό 
αντάλλαγμα της καταρτισθείσας σύμβασης παραχώρη¬ 
σης αναπροσαρμόζεται με αντίστοιχη τροποποίηση της 
σύμβασης παραχώρησης ή και της υπουργικής απόφα¬ 
σης παραχώρησης, στην οποία καθορίζονται επιπλέον οι 
επί μέρους όροι και οι λεπτομέρειες καταβολής. Η ανα¬ 
προσαρμογή του συμβατικού ανταλλάγματος μπορεί 
να συμφωνείται αναδρομικά και μέχρι πέντε (5) έτη, 
εφόσον προκύπτει από τα στοιχεία του φακέλου ότι η 
αύξηση της εγκεκριμένης θαλάσσιας ή χερσαίας ζώνης 
λιμένα έχει πραγματοποιηθεί σε προγενέστερο χρονικό 
διάστημα από την υποβολή της αίτησης της περίπτωσης 
α' της παραγράφου αυτής. Στην περίπτωση μη τήρησης 
των όρων της τροποποιημένης σύμβασης παραχώρη¬ 
σης του προηγούμενου εδαφίου από τον υπόχρεο, η 
σύμβαση παραχώρησης μπορεί να καταγγέλλεται ή η 
υπουργική απόφαση παραχώρησης να ανακαλείται και 
η άδεια λειτουργίας του τουριστικού λιμένα ανακαλείται 
με απόφαση του αρμοδίου οργάνου.» 

2. Στο άρθρο 166 του ν. 4070/2012 προστίθεται παρά¬ 
γραφος 10 ως εξής: 

«10. Αιτήσεις χωροθέτησης τουριστικών λιμένων που 
έχουν κατατεθεί προ της έναρξης ισχύος του ν. 4070/ 
2012, διέπονται από το προϊσχύον καθεστώς του ν. 2160/ 
1993.» 


Άρθρο 10 

Χωροθέτηση τουριστικών λιμένων 

1. Η παρ. 1 του άρθρου 31 του ν. 2160/1993, όπως αντι- 
καταστάθηκε με το άρθρο 160 του ν. 4070/2012, αντι¬ 
καθίσταται ως εξής: 

«Ι.α. Μαρίνα μπορεί να δημιουργηθεί με πρωτοβουλία 
του Υπουργείου Τουρισμού ή οποιουδήποτε φυσικού 
προσώπου ή νομικού προσώπου δημόσιου ή ιδιωτικού 
δικαίου. Το φυσικό ή νομικό πρόσωπο πρέπει να είναι 
κύριος, επικαρπωτής ή επιφανειούχος του παράκτιου 

ακινήτου, έμπροσθεν του οποίου ενδιαφέρεται να χω- 
ροθετήσει και να κατασκευάσει μαρίνα. 

β. Για τη χωροθέτηση μαρινών εφαρμόζονται οι διατά¬ 
ξεις του παρόντος άρθρου και του άρθρου 29. Ειδικώς, 
η χωροθέτηση μαρινών, οι οποίες εμπίπτουν εντός αρ¬ 
χαιολογικών χώρων, ιστορικών τόπων ή παραδοσιακών 
οικισμών, ή εντός περιοχών του άρθρου 19 του ν. 1650/ 
1986, όπως ισχύει, ή βρίσκονται εντός της παραλιακής 
ζώνης της Αττικής, η οποία ρυθμίζεται από τις διατάξεις 
του από 1/3.5.2004 προεδρικού διατάγματος «Καθορι¬ 
σμός ζωνών προστασίας, χρήσεων γης και όρων και 
περιορισμών δόμησης στην παραλιακή ζώνη της Αττικής 
από τον Φαληρικό Όρμο μέχρι την Αγία Μαρίνα Κρω- 
πίας» (Δ' 254), ή έχουν χερσαία ζώνη που υπερβαίνει 
τα 20.000 τ.μ., γίνεται σε δύο στάδια, σύμφωνα με τα 
οριζόμενα στις επόμενες περιπτώσεις της παρούσας 
παραγράφου. 

γ. Κατά το πρώτο στάδιο γίνεται ο γενικός σχεδια- 
σμός της μαρίνας με την έκδοση προεδρικού διατάγ¬ 
ματος μετά από πρόταση των Υπουργών Τουρισμού και 
Περιβάλλοντος, Ενέργειας και Κλιματικής Αλλαγής και 
γνώμη της Επιτροπής Τουριστικών Λιμένων. Με το πιο 
πάνω προεδρικό διάταγμα: 

αα. Οριοθετείται σε χάρτη κλίμακας 1:500 ή 1:1000 η 
ακριβής έκταση της χερσαίας και θαλάσσιας λιμενικής 
ζώνης. 

ββ. Καθορίζονται οι επιτρεπόμενες χρήσεις γης, ανά 
τομέα, επί της χερσαίας ζώνης του τουριστικού λιμένα. 
Μεταξύ των χρήσεων αυτών μπορεί να περιλαμβάνο¬ 
νται αθλητικές εγκαταστάσεις, γραφεία/τράπεζες/κτίρια 
διοίκησης, τουριστικές εγκαταστάσεις, εμπορικά κατα¬ 
στήματα, καταστήματα παροχής υπηρεσιών, εστιατόρια/ 
αναψυκτήρια/κέντρα διασκέδασης, κατοικίες για μακρο¬ 
χρόνια μίσθωση, χώροι συνάθροισης κοινού/πολιτιστικά 
κτίρια, χώροι πρασίνου, κτίρια/γήπεδα στάθμευσης και 
αποθήκευσης, πρατήρια καυσίμων και εγκαταστάσεις 
μέσων μαζικής μεταφοράς. 

γγ. Καθορίζονται οι ειδικοί όροι και περιορισμοί δό¬ 
μησης για την ανέγερση, επέκταση, μετατροπή ή μετα- 
σκευή κτιρίων και εγκαταστάσεων, καθώς και η έκταση 
της απαιτούμενης περίφραξης. Ο συντελεστής δόμησης 
δεν μπορεί να υπερβαίνει το 0,2 στο σύνολο της χερ¬ 
σαίας ζώνης. 

δδ. Εγκρίνονται οι γενικοί περιβαλλοντικοί όροι για τη 
δημιουργία της μαρίνας, ύστερα από Στρατηγική Μελέ¬ 
τη Περιβαλλοντικών Επιπτώσεων, η οποία συντάσσεται 
κατά το άρθρο 6 και δημοσιοποιείται κατά το άρθρο 7 
της κοινής απόφασης 107017/2006 των Υπουργών Οι¬ 
κονομίας και Οικονομικών, Περιβάλλοντος Χωροταξίας 
και Δημοσίων'Εργων και του Υφυπουργού Εσωτερικών, 
Δημόσιας Διοίκησης και Αποκέντρωσης (Β' 1225). 

δ. Γ ια την έκδοση του πιο πάνω προεδρικού διατάγ¬ 
ματος, ο ενδιαφερόμενος υποβάλλει στην αρμόδια 
υπηρεσία του Υπουργείου Τουρισμού τοπογραφικό 
διάγραμμα κλίμακας 1:500 ή 1:1000, στο οποίο αποτυ- 
πώνονται τα στοιχεία των υποπεριπτώσεων αα', ββ' 
και γγ' της προηγούμενης περιπτώσεως γ' και έκθεση 
χωροθέτησης ως αυτοτελές παράρτημα της ΣΜΠΕ, στην 
οποία περιγράφονται και τεκμηριώνονται οι βασικές 
χωροθετικές επιλογές του σχεδιαζόμενου έργου, ιδίως 
όσον αφορά τις προτεινόμενες χρήσεις γης και όρους 
και περιορισμούς δόμησης, σε συνάρτηση και με τον 
χαρακτήρα των ομόρων και γειτνιαζουσών περιοχών, 


την υπάρχουσα συγκοινωνιακή υποδομή και τις λοιπές 
εξυπηρετήσεις, καθώς και τα βασικά χωρικά χαρακτη¬ 
ριστικά της ευρύτερης περιοχής, τουλάχιστον στο επί¬ 
πεδο της οικείας δημοτικής ενότητας. Στην ίδια έκθεση 
τεκμηριώνεται επίσης η συμβατότητα του προτεινόμε- 
νου έργου προς τα δεδομένα του ειδικού χωροταξικού 
πλαισίου για τον τουρισμό και προς τους ευρύτερους 
αναπτυξιακούς στόχους εθνικής, περιφερειακής ή το¬ 
πικής κλίμακας. Με το πιο πάνω προεδρικό διάταγμα 
μπορεί να τροποποιούνται τυχόν ισχύουσες για την 
περιοχή της μαρίνας γενικές και ειδικές πολεοδομικές 
ρυθμίσεις, ιδίως όσον αφορά τα όρια της χερσαίας 
ζώνης, καθώς και τις επιτρεπόμενες εντός αυτής χρή¬ 
σεις γης και όρους δόμησης, εφόσον τούτο καθίσταται 
αναγκαίο εν όψει του ειδικού και σύνθετου χαρακτήρα 
της μαρίνας, τεκμηριώνεται ειδικώς στην παραπάνω 
ειδική έκθεση και δεν ανατρέπεται πάντως η γενική 
χωροταξική λειτουργία της ευρύτερης περιοχής. Εφό¬ 
σον εντός της χερσαίας ζώνης της μαρίνας ή στα όρια 
αυτής υπάρχουν μη οριοθετημένα υδατορέματα, με το 
πιο πάνω προεδρικό διάταγμα καθορίζονται επίσης οι 
προσωρινές οριογραμμές των ανωτέρω υδατορεμάτων, 
καθώς και οι ελάχιστες αποστάσεις για την ανέγερση 
κτιρίων και εγκαταστάσεων, οι οποίες δεν μπορεί πά¬ 
ντως να είναι μικρότερες των 20 μέτρων από την προ¬ 
σωρινή οριογραμμή. Γ ια τον καθορισμό των προσωρινών 
οριογραμμών, ο ενδιαφερόμενος, πέραν των δικαιολο- 
γητικών που ορίζονται στα προηγούμενα εδάφια της 
παρούσας περίπτωσης, υποβάλλει επιπλέον και τεχνική 
έκθεση, συνοδευόμενη από υδρολογικά, υδραυλικά και 
περιβαλλοντικά στοιχεία βάσει των οποίων προτείνο- 
νται οι προσωρινές οριογραμμές των υδατορεμάτων, 
ενώ επιπλέον αποτυπώνει τις σχετικές οριογραμμές 
στο τοπογραφικό διάγραμμα του πρώτου εδαφίου της 
παρούσας περίπτωσης. 

ε. Η διαδικασία των προηγούμενων περιπτώσεων 
εφαρμόζεται και για κάθε αναθεώρηση ή ουσιώδη τρο¬ 
ποποίηση του γενικού σχεδιασμού μαρινών που πληρούν 
ένα ή περισσότερα από τα κριτήρια της περιπτώσεως 
β', συμπεριλαμβανομένων και των μαρινών που είχαν 
χωροθετηθεί με τις διατάξεις των άρθρων 30 παρ. 
5 και 41 του παρόντος νόμου. Με κοινές αποφάσεις 
των Υπουργών Τουρισμού και Περιβάλλοντος, Ενέρ¬ 
γειας και Κλιματικής Αλλαγής και ύστερα από γνώμη 
της Επιτροπής Τουριστικών Λιμένων, μπορεί να επέρ¬ 
χονται μεμονωμένες και μη ουσιώδεις τροποποιήσεις 
στον γενικό σχεδίασμά των ανωτέρω μαρινών. Στην 
περίπτωση του προηγούμενου εδαφίου, η σκοπούμενη 
τροποποίηση υποβάλλεται σε διαδικασία στρατηγικής 
περιβαλλοντικής εκτίμησης, μόνον εφόσον αξιολογηθεί, 
κατά τα οριζόμενα στην κοινή απόφαση 107017/2006 των 
Υπουργών Οικονομίας και Οικονομικών, Περιβάλλοντος 
Χωροταξίας και Δημοσίων'Εργων και του Υφυπουργού 
Εσωτερικών, Δημόσιας Διοίκησης και Αποκέντρωσης 
(Β'1225), ότι ενδέχεται να έχει σημαντικές επιπτώσεις 
στο περιβάλλον. 

στ. Την έκδοση του προεδρικού διατάγματος ακο¬ 
λουθεί το δεύτερο στάδιο της χωροθέτησης κατά το 
οποίο εγκρίνονται με κοινή απόφαση των Υπουργών 
Τουρισμού και Περιβάλλοντος, Ενέργειας και Κλιμα¬ 
τικής Αλλαγής τα προτεινόμενα λιμενικά έργα για τη 
δημιουργία της μαρίνας, οι απαιτούμενες προσχώσεις 
και έργα εκσκαφής για τη διάνοιξη εσωτερικών λιμενο- 

λεκανών, καναλιών ή/και διαμόρφωση προστατευτικών 
νησίδων, τα αναγκαία έργα υποδομής, οι εγκαταστάσεις 
και τα κτίρια επί της χερσαίας ζώνης και οι περιβαλλο¬ 
ντικοί όροι για την κατασκευή, μετατροπή, μετασκευή, 
προσθήκη ή τροποποίηση της μαρίνας, καθώς και τη 
λειτουργία αυτής, ύστερα από τήρηση της διαδικασίας 
που ορίζεται στις παραγράφους 2β και 3 του άρθρου 3 
του ν. 4014/2011, πλην των υποπεριπτώσεων στστ' και 
ζζ'. Για την έκδοση της παραπάνω απόφασης, απαιτεί¬ 
ται προηγούμενη γνώμη της Επιτροπής Τουριστικών 
Λιμένων, μετά από υποβολή στην αρμόδια Διεύθυνση 
του Υπουργείου Τουρισμού των δικαιολογητικών που 
ορίζονται στην παράγραφο 2 και εφαρμόζεται η διαδι¬ 
κασία των παραγράφων 3 έως 5». 

2. Το τελευταίο εδάφιο της περίπτωσης γ' της παρα¬ 
γράφου 2 του άρθρου 31 του ν. 2160/1993, όπως αντι- 
καταστάθηκε με το άρθρο 160 του ν. 4070/2012, αντι¬ 
καθίσταται ως εξής: 

«Τα κτίρια ανεγείρονται μέχρι τη γραμμή παραλίας». 

3. Η περίπτωση δ' της παρ. 2 του άρθρου 31 του 
ν. 2160/1993, όπως αντικαταστάθηκε με το άρθρο 160 
του ν. 4070/2012, αντικαθίσταται ως εξής: 

«(δ) Φάκελο Μελέτης Περιβαλλοντικών Επιπτώσεων 
με συνοδευτικά έγγραφα και σχέδια τεκμηρίωσης (σε 
δυο αντίτυπα).» 

4. Η παρ. 3 του άρθρου 31 του ν. 2160/1993, όπως 
αντικαταστάθηκε με το άρθρο 160 του ν. 4070/2012, 
αντικαθίσταται ως εξής: 

«3. Για την έγκριση χωροθέτησης και περιβαλλοντικών 
όρων των μαρινών, πλην αυτών που ορίζονται στην 
περίπτωση β' της παραγράφου 1, ακολουθείται η ακό¬ 
λουθη διαδικασία: 

Η αρμόδια υπηρεσία του Υπουργείου Τουρισμού ελέγ¬ 
χει την πληρότητα των υποβαλλόμενων δικαιολογητι- 
κών και διαβιβάζει το φάκελο Μελέτης Περιβαλλοντικών 
Επιπτώσεων (σε ένα μόνο αντίγραφο) στην αρμόδια 
περιβαλλοντική αρχή του Υπουργείου Περιβάλλοντος, 
Ενέργειας και Κλιματικής Αλλαγής, ανεξαρτήτως της 
κατάταξης της μαρίνας στην υποκατηγορία Α1 ή Α2 του 
ν. 4014/2011, προκειμένου να ακολουθηθεί περαιτέρω η 
διαδικασία των παραγράφων 2β και 3 του άρθρου 3 του 
ν. 4014/2011, πλην των υποπεριπτώσεων στστ' και ζζ'. 
Επίσης διαβιβάζει πλήρη σειρά δικαιολογητικών στον οι¬ 
κείο Δήμο προκειμένου να εκφέρει την άποψή του εντός 
τριάντα (30) ημερών από τη λήψη του σχετικού φακέλου 
περί της σκοπιμότητας δημιουργίας της νέας μαρίνας. 
Σε περίπτωση μη απάντησης του οικείου Δήμου εντός 
της ανωτέρω προθεσμίας τεκμαίρεται συμφωνία για τη 
χωροθέτηση της νέας μαρίνας». 

5. Η παρ. 4 του άρθρου 31 του ν. 2160/1993, όπως 
αντικαταστάθηκε με το άρθρο 160 του ν. 4070/2012, 
αντικαθίσταται ως εξής: 

«4. Μέσα σε τέσσερις (4) μήνες από την υποβολή της 
αίτησης με όλα τα δικαιολογητικά που αναφέρονται 
στην παράγραφο 2 του άρθρου αυτού, η Επιτροπή 
Τουριστικών Λιμένων αποφαίνεται για τη σκοπιμότη¬ 
τα δημιουργίας της μαρίνας και γνωμοδοτεί σχετικά. 
Κατά της γνωμοδότησης της Επιτροπής χωρεί αίτηση 
θεραπείας εντός προθεσμίας είκοσι (20) ημερών από 
την κοινοποίησή της στον αιτούντα. 

Γ ια την έγκριση της χωροθέτησης ή την τροποποίηση 
αυτής, των επιτρεπόμενων χρήσεων γης, των όρων και 
περιορισμών δόμησης, των απαιτούμενων προσχώσεων 


ή έργων εκσκαφής για τη διάνοιξη εσωτερικών λιμενο- 
λεκανών, καναλιών ή/και διαμόρφωση προστατευτικών 
νησίδων, των αναγκαίων έργων υποδομής, των εγκατα¬ 
στάσεων και κτιρίων επί της χερσαίας ζώνης, και των 
περιβαλλοντικών όρων για την κατασκευή, μετατροπή, 
μετασκευή, προσθήκη ή τροποποίηση και λειτουργία 
της μαρίνας εκδίδεται, με μέριμνα της αρμόδιας υπη¬ 
ρεσίας του Υπουργείου Τουρισμού, κοινή απόφαση των 
Υπουργών Τουρισμού και Περιβάλλοντος, Ενέργειας και 
Κλιματικής Αλλαγής μετά από γνώμη της Επιτροπής 
Τουριστικών Λιμένων. Η απόφαση αυτή δημοσιεύεται 
στην Εφημερίδα της Κυβερνήσεως.» 

6. α. Στην παρ. 7 του άρθρου 31 του ν. 2160/1993, όπως 
αντικαταστάθηκε με το άρθρο 160 του ν. 4070/2012, 
προστίθεται νέο εδάφιο ως εξής: 

«Η προθεσμία αυτή παρατείνεται για όσο χρονικό διά¬ 
στημα δεν είναι δυνατή η προσκόμιση των απαιτούμε- 
νων παραστατικών χωρίς ευθύνη του φορέα διαχείρισης 
της μαρίνας.» 

β. Το τρίτο εδάφιο της παραγράφου 9 του άρθρου 31 
του ν. 2160/1993 αντικαθίσταται ως εξής: 

«Εάν παρέλθει άπρακτη η πιο πάνω προθεσμία, η 
υπουργική απόφαση χωροθέτησης του άρθρου αυτού 
δύναται να ανακληθεί με απόφαση του Υπουργού Του¬ 
ρισμού μετά από γνώμη της Επιτροπής Τουριστικών 
Λιμένων.» 

7. Στην παρ. 10.2 του άρθρου 31 του ν. 2160/1993 προ¬ 
στίθενται εδάφια ως εξής: 

«Για την προέγκριση και την άδεια λειτουργίας για 
την ίδρυση καταστημάτων υγειονομικού ενδιαφέροντος 
του άρθρου 80 του ν. 3463/2006 και των κολυμβητικών 
δεξαμενών, καθώς και για την έκδοση κάθε άδειας δό¬ 
μησης εντός τουριστικού λιμένα (περιλαμβανομένων και 
των τουριστικών καταφυγίων και αγκυροβολιών) αρμό¬ 
δια είναι η Υπηρεσία του άρθρου 12 του ν. 4002/2011, 
όπως ισχύει. Γ ια τη χορήγηση της προέγκρισης και της 
άδειας ίδρυσης και λειτουργίας εφαρμόζονται ανάλογα 
οι διατάξεις των άρθρων 151,152,153 και 154 του ν. 4070/ 
2012, όπως ισχύει. Γ ια τη χορήγηση της άδειας δόμη¬ 
σης εφαρμόζεται η διαδικασία του άρθρου 12 παρ. 3 
περίπτωση α' υποπερίπτωση γγ' και περίπτωση γ' του 
ν. 4002/2011, όπως η περίπτωση γ' προστίθεται με τον 
παρόντα νόμο. Αντί της έγκρισης δόμησης υποβάλλε¬ 
ται υπεύθυνη δήλωση του μηχανικού περί τήρησης των 
όρων και περιορισμών δόμησης που ισχύουν για τον 
τουριστικό λιμένα». 

8. Στο άρθρο 31 του ν. 2160/1993, όπως αντικαταστά- 
θηκε με το άρθρο 160 του ν. 4070/2012, προστίθεται νέα 
παράγραφος 10.4 ως εξής: 

«10.4. Σε περίπτωση διάνοιξης εσωτερικών λιμενολε- 
κανών, καναλιών ή/και διαμόρφωση προστατευτικών 
νησίδων για τη δημιουργία τουριστικών λιμένων, συ¬ 
μπεριλαμβανομένων και των τουριστικών καταφυγίων, 
αγκυροβολιών και ξενοδοχειακών λιμένων, τα παραπά¬ 
νω έργα ανήκουν αυτοδικαίως στο Ελληνικό Δημόσιο. Η 
δημιουργούμενη ως αποτέλεσμα της εκσκαφής έκταση 
καταγράφεται ως δημόσιο κτήμα, περιλαμβάνεται στη 
ζώνη του τουριστικού λιμένα και μπορεί να χρησιμοποι¬ 
ηθεί για τις εν γένει ανάγκες του και να παραχωρηθεί 
χωρίς δημοπρασία στο φορέα διαχείρισης της μαρίνας 
έναντι ανταλλάγματος με απόφαση του Υπουργού Του¬ 
ρισμού ή με σχετική σύμβαση παραχώρησης για χρονικό 
διάστημα που δεν θα εκτείνεται πέραν του χρονικού 

ορίου της παραχώρησης του τουριστικού λιμένα. Με την 
ολοκλήρωση των έργων της μαρίνας ο φορέας διαχείρι¬ 
σης οφείλει να μεριμνήσει για τον επανακαθορισμό του 
αιγιαλού κατά τις κείμενες διατάξεις, κατά τον οποίο 
πρέπει να διασφαλίζεται η συνέχεια του αιγιαλού είτε 
μέσω κατάλληλης γεφύρωσης ή άλλου τεχνικού έργου, 
είτε με κάθε άλλο πρόσφορο τρόπο.» 

9. α. Στην παρ. 4 του άρθρου 34 του ν. 2160/1993 δια¬ 
γράφεται το εδάφιο «Για την έκδοση της υπουργικής 
απόφασης χωροθέτησης -παραχώρησης πέραν των ως 
άνω α' έως στ' δικαιολογητικών απαιτείται και έκδοση 
απόφασης περιβαλλοντικών όρων» και αντικαθίσταται 
από το εδάφιο «Αρμόδια περιβαλλοντική αρχή για την 
περιβαλλοντική αδειοδότηση τουριστικών καταφυγίων 
και ζωνών αγκυροβολιού είναι το Υπουργείο Περιβάλ¬ 
λοντος Ενέργειας και Κλιματικής Αλλαγής.» 

β. Στην παρ. 5 του άρθρου 34 του ν. 2160/1993 η ανα¬ 
φορά στην παράγραφο 3 του άρθρου 31 του ιδίου νόμου, 
αντικαθίσταται ως αναφορά στις παραγράφους 3 και 
4 του άρθρου 31». 

γ. Στην παρ. 6 του άρθρου 34 του ν. 2160/1993 η ανα¬ 
φορά στην παρ. 4 του άρθρου 31 του ν. 2160/1993 αντι¬ 
καθίσταται ως αναφορά στην παρ. 6 του άρθρου 31 
του ν. 2160/1993. 

δ. Στην παρ. 7 του άρθρου 34 του ν. 2160/1993 η ανα¬ 
φορά στην παρ. 3 του άρθρου 31 του ν. 2160/1993 αντι¬ 
καθίσταται ως αναφορά στην παρ. 4 του άρθρου 31 του 
ν. 2160/1993 και η αναφορά στην παρ. 4 του άρθρου 31 
του ν. 2160/1993 αντικαθίσταται ως αναφορά στην παρ. 6 
του άρθρου 31 του ν. 2160/1993. 

ε. Στο πρώτο εδάφιο της παρ. 7 του άρθρου 34 του 
ν. 2160/1993 διαγράφεται η φράση «με την απόφαση 
χωροθέτησης του Υπουργού Ανάπτυξης που δημο¬ 
σιεύεται στην Εφημερίδα της Κυβερνήσεως» και στο 
δεύτερο εδάφιο η φράση «στην οικεία Νομαρχία και 
στον οικείο Ο.Τ.Α.» αντικαθίσταται από τη φράση «στον 
οικείο Δήμο». 

στ. Στην παρ. 9 του άρθρου 34 του ν. 2160/1993 η ανα¬ 
φορά στις παραγράφους 3, 6, 8, 9 και 10 του άρθρου 31 
αντικαθίσταται ως αναφορά στις παραγράφους 3, 4, 6, 
7, 8, 9,10,11 και 12 του άρθρου 31. 

Άρθρο 11 

Ρύθμιση θεμάτων τουριστικών λιμένων 

1. Η περίπτωση α' της παρ. 7 του άρθρου 30 του ν. 2160/ 
1993, όπως εισήχθη με το άρθρο 158 παρ. 3 του ν. 4070/ 
2012, αντικαθίσταται ως εξής: 

«α) Απαγορεύεται ο ελλιμενισμός σκαφών αναψυχής 
σε εμπορικούς ή αλιευτικούς λιμένες ή καταφύγια, εφό¬ 
σον σε απόσταση μικρότερη των πέντε (5) ναυτικών 
μιλιών λειτουργεί χωροθετημένος και αδειοδοτημένος 
τουριστικός λιμένας σκαφών αναψυχής. Από την πιο 
πάνω απαγόρευση εξαιρούνται τα σκάφη, για τα οποία 
ο φορέας διαχείρισης του τουριστικού λιμένα βεβαιώνει 
την αδυναμία ελλιμενισμού τους». 

2. Με κοινή απόφαση των Υπουργών Περιβάλλοντος, 
Ενέργειας και Κλιματικής Αλλαγής και Τουρισμού, η 
οποία εκδίδεται ύστερα από γνώμη του Οργανισμού 
Ρυθμιστικού Σχεδίου Αθήνας, μπορεί να επέρχονται με¬ 
μονωμένες και μη ουσιώδεις τροποποιήσεις στις δια¬ 
τάξεις του από 1.3/5.3.2004 π.δ. (Α' 254) που ρυθμίζουν 
τα επιμέρους ποσοστά στην επιτρεπόμενη δόμηση και 
στις επιτρεπόμενες χρήσεις γης των επιμέρους ζωνών 


των περιοχών τουριστικών αγκυροβολιών - λιμένων ανα¬ 
ψυχής της παραλιακής ζώνης που ρυθμίζονται με το π.δ. 
1.3/ 5.3.2004 και να προσδιορίζονται υπαίθριες εγκατα¬ 
στάσεις τουρισμού, αθλητισμού και αναψυχής, εφόσον 
συντρέχουν σωρευτικά οι ακόλουθες προϋποθέσεις, 
η συνδρομή των οποίων τεκμηριώνεται ειδικώς στην 
σχετική μελέτη τροποποίησης, ως εξής: α) δεν μεταβάλ¬ 
λονται τα όρια και οι συνολικοί, ανά ζώνη, γενικοί όροι 
και περιορισμοί δόμησης, β) δεν αλλοιώνεται ο βασικός 
χαρακτήρας, προορισμός και πολεοδομική λειτουργία 
της κάθε ζώνης ή περιοχής και γ) δεν περιλαμβάνονται 
ή δεν θίγονται στην ζώνη εκτάσεις ή τμήματα που υπά¬ 
γονται σε ειδικά νομικά καθεστώτα προστασίας με βάση 
τη δασική ή την αρχαιολογική νομοθεσία. 

3. Η παρ. 5 του άρθρου 31α του ν. 2160/1993, όπως 
ισχύει, αντικαθίσταται ως εξής: 

«5. Μετά την έκδοση της άδειας λειτουργίας ο φο¬ 
ρέας διαχείρισης υποχρεούται σε προηγούμενη γνω¬ 
στοποίηση των τιμολογίων ελλιμενισμού και λοιπών 
παρεχομένων υπηρεσιών του τουριστικού λιμένα στο 
Υπουργείο Τουρισμού». 

4. Για την έγκριση κανονισμών λειτουργίας και την 
προηγούμενη γνωστοποίηση τιμολογίων ελλιμενισμού 
υφιστάμενων και προβλεπόμενων σε ειδικές ρυθμίσεις 
ναυταθλητικών μαρινών εφαρμόζονται αναλογικά οι 
οικείες διατάξεις του άρθρου 31α του ν. 2160/1993. Η 
παρούσα διάταξη δεν εφαρμόζεται στην περίπτωση 
ναυταθλητικών εγκαταστάσεων που λειτουργούν εντός 
τουριστικού λιμένα. 

Άρθρο 12 

Λειτουργία καταστημάτων εντός 
ζώνης τουριστικού λιμένα 

Στο τέλος του άρθρου 46 του ν. 2224/1994 (Α' 112) 
προστίθεται παράγραφος 3 ως εξής: 

«3. Οι διατάξεις του άρθρου αυτού δεν εφαρμόζονται 
σε εμπορικά καταστήματα, που βρίσκονται μέσα στην 
χερσαία ζώνη τουριστικών λιμένων. Με απόφαση του 
φορέα διαχείρισης του τουριστικού λιμένα και ύστε¬ 
ρα από γνωστοποίηση προς την αρμόδια υπηρεσία 
του Υπουργείου Τουρισμού τα καταστήματα του προ¬ 
ηγούμενου εδαφίου είναι δυνατό να λειτουργούν, με 
απασχόληση προσωπικού, Κυριακές και αργίες για την 
εξυπηρέτηση των διαρκών αναγκών σύμφωνα με τις 
διατάξεις της οικείας εργατικής νομοθεσίας». 

Άρθρο 13 

Ρυθμίσεις χιονοδρομικών κέντρων 
και ορειβατικών καταφυγίων 

Ια. Με κοινή απόφαση των Υπουργών Περιβάλλοντος, 
Ενέργειας και Κλιματικής Αλλαγής και Τουρισμού ορι- 
οθετούνται τα υφιστάμενα χιονοδρομικά κέντρα της 
χώρας: 

α. Χελμού, Καλάβρυτα, Περιφερειακή Ενότητα Αχάΐας, 
β. Μαινάλου, Τρίπολη, Περιφερειακή Ενότητα Αρκα¬ 
δίας, 

γ. Τυμφρηστού, Βελούχι, Καρπενήσι, Περιφερειακή 
Ενότητα Ευρυτανίας, 

δ. Πηλίου, Περιφερειακή Ενότητα Μαγνησίας, 
ε. Περτουλίου, Περιφερειακή Ενότητα Τρικάλων, 
στ. Βέρνου (Βίτσι), Περιφερειακή Ενότητα Καστοριάς, 
ζ. Καρακολίου Μετσόβου,Ήπειρος, Περιφερειακή Ενό¬ 
τητα Ιωαννίνων, 

η. Προφήτη Ηλία Μετσόβου, Ήπειρος, Περιφερειακή 
Ενότητα Ιωαννίνων, 

θ. Ανήλιου Μετσόβου,Ήπειρος, Περιφερειακή Ενότητα 
Ιωαννίνων, 

ι. Βασιλίτσας, Περιφερειακές Ενότητες Γρεβενών και 
Ιωαννίνων, 

ια. Βίγλας Πισοδερίου, Περιφερειακή Ενότητα Φλώ¬ 
ρινας, 

ιβ. Ελατοχωρίου, Περιφερειακή Ενότητα Πιερίας, 
ιγ. Σελίου, Περιφερειακή Ενότητα Ημαθίας, 
ιδ. 3-5 Πηγάδια Νάουσας, Περιφερειακή Ενότητα Ημα¬ 
θίας, 

ιε. Καϊμακτσαλάν (Βόρας), Περιφερειακή Ενότητα Πέλ¬ 
λας, 

ιστ. Λαϊλιά, Περιφερειακή Ενότητα Σερρών, 
ιζ. Φαλακρού, Περιφερειακή Ενότητα Δράμας, 
ιη. Γεροντόβραχου Παρνασσού, Περιφερειακές Ενό¬ 
τητες Βοιωτίας/Φωκίδας/Φθιώτιδας, 
ιθ. Παγγαίου, Περιφερειακή Ενότητα Καβάλας, 
κ. Αγράφων Δήμου Λίμνης Πλαστήρα, Περιφερειακή 
Ενότητα Καρδίτσας. 

β. Γ ια την οριοθέτηση των χιονοδρομικών κέντρων της 
προηγούμενης παραγράφου συντάσσονται τοπογραφι- 
κά διαγράμματα της εκτάσεως ή των εκτάσεων επί των 
οποίων εκτείνονται τα χιονοδρομικά κέντρα, σε κλίμα¬ 
κα 1:5000 και ενταγμένα στο σύστημα αναφοράς ΕΓΣΑ 
’87. Στο τοπογραφικό διάγραμμα κλίμακας 1:5000 απο- 
τυπώνονται οι υψομετρικές καμπύλες, οι υφιστάμενες 
εγκαταστάσεις και κτίσματα, οι δρόμοι προσπέλασης με 
υψόμετρα και περιγραφή (πλάτος και χαρακτηρισμός) 
και το όριο της εκτάσεως ή των εκτάσεων με πλήρη 
περιγραφή (ονομασία κορυφών, πίνακα συντεταγμένων) 
και θεωρούνται από την αρμόδια Υπηρεσία του Ε.Ο.Τ. 

2.α. Στα υφιστάμενα και εν λειτουργία, κατά την ημε¬ 
ρομηνία δημοσίευσης του νόμου αυτού χιονοδρομικά 
κέντρα της παραγράφου 1, τα οποία δεν έχουν λάβει 
άδεια λειτουργίας, δεν επιβάλλονται οι προβλεπόμε- 
νες από τις ισχύουσες διατάξεις διοικητικής φύσεως 
κυρώσεις, αρμοδιότητας Υπουργείου Τουρισμού μέχρι 
την 31.12.2014, υπό την προϋπόθεση, ότι οι φορείς δι¬ 
αχείρισης των χιονοδρομικών κέντρων θα υποβάλουν 
στην αρμόδια διεύθυνση του Ε.Ο.Τ. μέχρι την 31.12.2013 
τα δικαιολογητικά που προβλέπονται στις περιπτώσεις 
α', β', γ', ε', ζ', θ', ι', ια', ιβ', ιγ', ιδ', ιε' της υπ’ αριθμ. 
Τ/11754/2003 απόφασης του Υφυπουργού Ανάπτυξης 
«Προϋποθέσεις έκδοσης-χορήγησης ειδικού σήματος 
λειτουργίας σε επιχειρήσεις χιονοδρομικών κέντρων» 
(Β' 1536), όπως τροποποιήθηκε και ισχύει με την ΔΙ- 
ΑΔΠ/ Φ.Α.2.1/1624/19.1.2011 κοινή απόφαση των Υπουργών 
Εσωτερικών Αποκέντρωσης και Ηλεκτρονικής Διακυ¬ 
βέρνησης, Οικονομικών και Πολιτισμού και Τουρισμού 
«Απλούστευση της διαδικασίας για τη χορήγηση Ειδικού 
Σήματος Λειτουργίας σε επιχειρήσεις χιονοδρομικών 
κέντρων. Ένταξη της διαδικασίας στα Ενιαία Κέντρα 
Εξυπηρέτησης», καθώς και ασφαλιστήριο συμβόλαιο 
κάλυψης περιουσίας κατά παντός κινδύνου και αστικής 
ευθύνης έναντι τρίτων και βεβαίωση υποβολής μελετών 
για την έγκριση ή την ανανέωση περιβαλλοντικών όρων 
στην αρμόδια Αρχή. Τα δικαιολογητικά των προηγούμε¬ 
νων εδαφίων δύνανται να τροποποιούνται περαιτέρω 
με απόφαση του Υπουργού Τουρισμού. 

β. Σε διάστημα εξήντα (60) ημερών από την υποβολή 
της αίτησης, η αρμόδια υπηρεσία εκδίδει την άδεια λει¬ 


τουργίας χιονοδρομικού κέντρου. Ο αϊτών υποχρεούται 
εντός 5 μηνών από τη χορήγηση της άδειας λειτουρ¬ 
γίας να υποβάλει τη ΜΠΕ στην αρμόδια υπηρεσία του 
Υπουργείου Περιβάλλοντος, Ενέργειας και Κλιματικής 
Αλλαγής και να προσκομίσει στην αρμόδια κατά περί¬ 
πτωση υπηρεσία του Ε.Ο.Τ. ή του Υπουργείου Τουρισμού 
την ΑΕΠΟ όταν εγκριθεί. Σε αντίθετη περίπτωση η άδεια 
λειτουργίας ανακαλείται. 

γ. Οι ρυθμίσεις της παραγράφου αυτής εφαρμόζονται 
και για την έκδοση άδειας λειτουργίας του Χιονοδρομικού 
Κέντρου Παρνασσού, όπως αυτό έχει οριοθετηθεί με τη 
διάταξη της παρ. 4 του άρθρου 53 του ν. 4042/2011 (Α' 24). 

3. Στο τέλος της παρ. 1 του άρθρου 40 του ν. 3105/ 
2003 (Α' 29) προστίθεται νέο εδάφιο ως εξής: 

«Με κοινή απόφαση των Υπουργών Περιβάλλοντος, 
Ενέργειας και Κλιματικής Αλλαγής και Τουρισμού κα¬ 
θορίζονται οι τεχνικές και λειτουργικές προδιαγραφές, 
τα απαιτούμενα δικαιολογητικά και κάθε λεπτομέρεια 
για τη χορήγηση του Ειδικού Σήματος Λειτουργίας των 
ορειβατικών καταφυγίων». 

ΜΕΡΟΣ Β' 

ΡΥΘΜΙΣΗ ΘΕΜΑΤΩΝ ΥΠΗΡΕΣΙΩΝ ΥΠΟΥΡΓΕΙΟΥ 
ΤΟΥΡΙΣΜΟΥ ΚΑΙ ΕΠΟΠΤΕΥΟΜΕΝΩΝ ΦΟΡΕΩΝ 

ΚΕΦΑΛΑΙΟ Α' 

ΡΥΘΜΙΣΗ ΖΗΤΗΜΑΤΩΝ Ε.Ο.Τ. 

Αρθρο 14 

Μεταφορά της Ειδικής Υπηρεσίας του Ε.Ο.Τ. 
του άρθρου 12 του ν. 4002/2011 στο 
Υπουργείο Τουρισμού 

1. Στο Υπουργείο Τουρισμού μεταφέρεται από τον 
Ε.Ο.Τ. ως σύνολο υπηρεσιών, αρμοδιοτήτων, θέσεων και 
προσωπικού η Ειδική Υπηρεσία Προώθησης και Αδειο- 
δότησης Τουριστικών Επενδύσεων του άρθρου 12 του 
ν. 4002/2011 και υπάγεται στον Υπουργό Τουρισμού. 

2. Με απόφαση του Υπουργού Τουρισμού, που εκ- 
δίδεται εντός δύο (2) μηνών από τη δημοσίευση του 
παρόντος νόμου ρυθμίζονται τα επιμέρους ζητήματα 
που αφορούν την μεταφορά της υπηρεσίας της παρα¬ 
γράφου 1 του παρόντος άρθρου. Μέχρι την έκδοση της 
Υπουργικής Αποφάσεως οι αρμοδιότητες της Ειδικής 
Υπηρεσίας Προώθησης και Αδειοδότησης Τουριστικών 
Επενδύσεων του άρθρου εξακολουθούν να ασκούνται 
από τον Ε.Ο.Τ. 

3. Τα εδάφια δεύτερο και τρίτο της παρ. 1 του άρθρου 
12 του ν. 4002/2011, όπως αντικαταστάθηκε από την 
παρ. 1 του άρθρου 148 του ν. 4070/2012, αντικαθίστανται 
ως εξής: 

«Της υπηρεσίας προΐσταται υπάλληλος του Υπουργείου 
Τουρισμού ή του Ε.Ο.Τ. κατηγορίας ΠΕ Αρχιτεκτόνων ή 
ΠΕ Πολιτικών Μηχανικών». 

4. Τα εδάφια δεύτερο και τρίτο της περίπτωσης α' 
της παρ. 3 του άρθρου 12 του ν. 4002/2011, όπως ισχύει, 
αντικαθίστανται ως εξής: 

«Του γραφείου προΐσταται υπάλληλος του κλάδου ΠΕ 
Αρχιτεκτόνων ή ΠΕ Πολιτικών Μηχανικών του Υπουρ¬ 
γείου Τουρισμού ή του Ε.Ο.Τ. 

5. Στην παρ. 3 του άρθρου 12 του ν. 4002/2011, όπως 
ισχύει, προστίθεται περίπτωση γ' ως εξής: 

«γ. Για την εφαρμογή των προηγούμενων περιπτώ¬ 
σεων απαιτείται προηγούμενη χορήγηση έγκρισης 

δόμησης από την Υπηρεσία Δόμησης του οικείου δή¬ 
μου, η οποία χορηγείται με αίτηση του ενδιαφερομέ¬ 
νου μέσω του Πολεοδομικού Γραφείου του Ε.Ο.Τ., η 
οποία συνοδεύεται από τα κατά νόμο προβλεπόμενα 
δικαιολογητικά. Η Υπηρεσία Δόμησης του οικείου δή¬ 
μου υποχρεούται να χορηγήσει την έγκριση δόμησης 
εντός αποκλειστικής προθεσμίας πέντε (5) εργάσιμων 
ημερών. Στην αρμοδιότητα της Υπηρεσίας Δόμησης του 
οικείου δήμου παραμένει η αρμοδιότητα έκδοσης και 
αναθεώρησης οικοδομικών αδειών τουριστικών εγκα¬ 
ταστάσεων που έλαβαν καταλληλότητα οικοπέδου ή 
έγκριση αρχιτεκτονικών σχεδίων μέχρι την ημερομηνία 
έναρξης λειτουργίας του Πολεοδομικού Γραφείου της 
Ειδικής Υπηρεσίας Προώθησης και Αδειοδότησης Του¬ 
ριστικών Επενδύσεων». 

6. Το πρώτο εδάφιο της περίπτωσης β' της παρ. 2 του 
άρθρου 12 του ν. 4002/2011, όπως ισχύει, αντικαθίσταται 
ως εξής: 

«β. Λειτουργεί ως υπηρεσία μιας στάσεως για την 
αδειοδότηση σε όλα τα στάδιά της, καθώς και για απα¬ 
ραίτητες εγκρίσεις και αναθεωρήσεις αδειών νέων ή/ 
και υφιστάμενων κύριων ξενοδοχειακών καταλυμάτων 
τεσσάρων (4) ή πέντε (5) αστέρων δυναμικότητας άνω 
των 300 κλινών, εγκαταστάσεων ειδικής τουριστικής 
υποδομής σε τουριστικά καταλύματα των παραπάνω 
κατηγοριών ή σε σύνθετο τουριστικό κατάλυμα, καθώς 
και των σύνθετων τουριστικών καταλυμάτων που προ- 
βλέπονται στο άρθρο 8 του παρόντος. 

7. Το πρώτο, δεύτερο και τρίτο εδάφιο του στοιχείου 
β' της παρ. 4 του άρθρου 12 του ν. 4002/2011, όπως 
ισχύει, αντικαθίσταται ως εξής: 

«Στην Ειδική Υπηρεσία Προώθησης και Αδειοδότησης 
Τουριστικών Επενδύσεων συνιστώνται είκοσι οκτώ (28) 
οργανικές θέσεις προσωπικού, οι οποίες καλύπτονται 
με υπαλλήλους, μόνιμους ή αορίστου χρόνου. Στις θέ¬ 
σεις αυτές μπορούν να τοποθετούνται υπάλληλοι του 
Ε.Ο.Τ. ή να μετατάσσονται με αντίστοιχη κατάργηση 
της οργανικής τους θέσης υπάλληλοι από το Δημό¬ 
σιο, καθώς και από νομικά πρόσωπα δημοσίου δικαίου 
συμπεριλαμβανομένων και των Ο.Τ.Α. Οι θέσεις αυτές 
δύνανται να καλύπτονται και με απόσπαση προσωπικού 
από υπηρεσίες του Δημοσίου, νομικά πρόσωπα δημοσί¬ 
ου δικαίου κατά τις διατάξεις του Κώδικα Κατάστασης 
Δημοσίων Πολιτικών Διοικητικών Υπαλλήλων και Υπαλ¬ 
λήλων Ν.Π.Δ.Δ., όπως ισχύει, η δε διάρκεια της απόσπα¬ 
σης ορίζεται σε τρία έτη με δυνατότητα ανανέωσης για 
ίσο χρονικό διάστημα.» 

Αρθρο 15 

Ανασυγκρότηση γραφείων εξωτερικού Ε.Ο.Τ, 
τουριστικοί εντεταλμένοι και ρύθμιση θεμάτων 
λειτουργίας γραφείων εξωτερικού Ε.Ο.Τ. 

1. Το άρθρο 23 του π.δ. 343/2001 (Α' 231), όπως ισχύει, 
αντικαθίσταται ως εξής: 

«Αρθρο 23 

1. Οι Υπηρεσίες Εξωτερικού λειτουργούν σε επίπεδο 
Τμήματος της Διεύθυνσης Εξωτερικού του Ε.Ο.Τ. Τις 
υπηρεσίες αυτές συγκροτούν τα Γ ραφεία Εξωτερικού, 
τα οποία διαρθρώνονται ως εξής: 

α) Γραφείο Ηνωμένου Βασιλείου και Ιρλανδίας, με 
έδρα το Λονδίνο και περιοχή τοπικής αρμοδιότητας 
το Ηνωμένο Βασίλειο και την Ιρλανδία. 


β) Γ ραφείο Αμερικής, με έδρα τη Νέα Υόρκη και πε¬ 
ριοχή τοπικής αρμοδιότητας τα κράτη της Βόρειας 
Αμερικής. 

γ) Γ ραφείο Γ ερμανίας, με έδρα τη Φρανκφούρτη και 
περιοχή τοπικής αρμοδιότητας την Ομοσπονδιακή Δη¬ 
μοκρατία της Γ ερμανίας. 

δ) Γ ραφείο Αυστρίας με έδρα τη Βιέννη και περιοχή 
τοπικής αρμοδιότητας την Αυστρία, Ελβετία και την 
Ουγγαρία. 

ε) Γραφείο Ιταλίας με έδρα το Μιλάνο και περιοχή 
τοπικής αρμοδιότητας την Ιταλία. 

στ) Γ ραφείο Γ αλλίας με έδρα το Παρίσι και περιοχή 
τοπικής αρμοδιότητας τη Γαλλία, Ισπανία και Πορτο¬ 
γαλία. 

ζ) Γραφείο Ρωσίας με έδρα τη Μόσχα και περιοχή 
τοπικής αρμοδιότητας τα κράτη που προήλθαν από τη 
διάλυση της Ε.Σ.Σ.Δ. (εκτός Βαλτικής). 

η) Γ ραφείο Κάτω Χωρών με έδρα το Αμστερνταμ και 
τοπική αρμοδιότητα την Ολλανδία, το Βέλγιο και το 
Λουξεμβούργο. 

θ) Γ ραφείο Σκανδιναβίας με έδρα τη Στοκχόλμη και 
περιοχή τοπικής αρμοδιότητας τη Σουηδία, τη Νορβη¬ 
γία, τη Φινλανδία, τη Δανία και τις χώρες της Βαλτικής. 

ι) Γ ραφείο Σερβίας με έδρα το Βελιγράδι και περιοχή 
τοπικής αρμοδιότητας τη Σερβία, την Κροατία και τη 
Σλοβενία. 

ια) Γ ραφείο Ρουμανίας με έδρα το Βουκουρέστι και 
περιοχή τοπικής αρμοδιότητας τη Ρουμανία και τη 
Βουλγαρία. 

ιβ) Γραφείο Τουρκίας με έδρα την Κωνσταντινούπολη 
και περιοχή τοπικής αρμοδιότητας την Τουρκία. 

ιγ) Γραφείο Ισραήλ με έδρα το Τελ Αβίβ και περιοχή 
τοπικής αρμοδιότητας το Ισραήλ. 

ιδ) Γ ραφείο Κύπρου με έδρα τη Λευκωσία και περιοχή 
τοπικής αρμοδιότητας την Κύπρο. 

ιε) Γραφείο Κίνας, με έδρα το Πεκίνο και περιοχή 
τοπικής αρμοδιότητας την Κίνα. 

ιστ) Γ ραφείο Πολωνίας, με έδρα τη Βαρσοβία και πε¬ 
ριοχή τοπικής αρμοδιότητας την Πολωνία, την Τσεχία 
και τη Σλοβακία. 

ιζ) Γραφείο Βραζιλίας με έδρα το Σάο Πάολο και 
περιοχή τοπικής αρμοδιότητας τις χώρες της Νότιας 
Αμερικής. 

2. Με προεδρικό διάταγμα, που εκδίδεται μετά από 
πρόταση του Υπουργού Τουρισμού, μπορεί να συστή- 
νονται ή να καταργούνται Γραφεία ή παραρτήματα 
αυτών. Με απόφαση του Υπουργού Τουρισμού, που δη¬ 
μοσιεύεται στην Εφημερίδα της Κυβερνήσεως, μπορεί 
να αναστέλλεται η λειτουργία των Γραφείων ή των 
παραρτημάτων και να μεταφέρεται η έδρα αυτών. 

3. Με απόφαση του Υπουργού Τουρισμού, μετά από 
εισήγηση του Δ.Σ. του Ε.Ο.Τ., καταρτίζεται κανονισμός 
εσωτερικής λειτουργίας των υπηρεσιών εξωτερικού του 
Ε.Ο.Τ., με τον οποίο ρυθμίζεται ιδίως η δομή τους, οι 
αρμοδιότητες και τα καθήκοντα του υπηρετούντος σε 
αυτά προσωπικού, η σχέση τους με την Κεντρική Υπη¬ 
ρεσία του Ε.Ο.Τ. και κάθε άλλο θέμα λειτουργίας των 
υπηρεσιών αυτών.» 

2.α. Με κοινή απόφαση των Υπουργών Εξωτερικών, 
Οικονομικών, Διοικητικής Μεταρρύθμισης και Ηλεκτρονι¬ 
κής Διακυβέρνησης και Τουρισμού μπορούν να συνιστώ- 
νται θέσεις τουριστικών εντεταλμένων στις πρεσβείες ή 
στα γενικά προξενεία ή στα προξενεία στις πόλεις όπου 



2778 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


δεν υπάρχει έδρα γραφείου εξωτερικού του Ε.Ο.Τ. Στις 
θέσεις αυτές μπορούν να αποσπώνται υπάλληλοι του 
Υπουργείου Τουρισμού ή του Ε.Ο.Τ. ή να προσλαμβάνε¬ 
ται επιτόπιο προσωπικό με σύμβαση εργασίας ιδιωτικού 
δικαίου ορισμένου χρόνου ή να συνάπτονται συμβάσεις 
με ανάλογο νομικό καθεστώς σύμφωνο με τη νομοθεσία 
του τόπου απασχόλησης. Με την ίδια απόφαση μπορούν 
να ρυθμίζονται ειδικότερα θέματα. Ως προς τα προ¬ 
σόντα των υποψηφίων εφαρμόζεται το άρθρο 27 του 
π.δ. 343/2001 για τα προσόντα των υποψηφίων για την 
πλήρωση θέσεων σε Υπηρεσίες Εξωτερικού του Ε.Ο.Τ. 
Οι τουριστικοί εντεταλμένοι στεγάζονται στα κτήρια 
των κατά τόπους πρεσβειών, προξενείων ή ελληνικών 
αποστολών στο εξωτερικό. Όσοι υπάλληλοι αποσπώνται 
από το Υπουργείο Τουρισμού θα λαμβάνουν επίδομα αλ¬ 
λοδαπής όπως προσδιορίζεται στο άρθρο 17 του ν. 2685/ 
1999 (Α' 35), όπως ισχύει. Οσοι υπάλληλοι αποσπώνται 
από τον Ε.Ο.Τ. θα λαμβάνουν επίδομα αλλοδαπής όπως 
προσδιορίζεται στο άρθρο 5 του ν. 2160/1993, όπως ισχύ¬ 
ει. Το επίδομα αλλοδαπής βαρύνει τον προϋπολογισμό 
του φορέα προέλευσης των υπαλλήλων. 

β. Οι συμβάσεις πρόσληψης επιτόπιου προσωπικού 
συνάπτονται από τον προϊστάμενο των κατά τόπο πρε¬ 
σβειών ή προξενείων μετά από πρόταση του Διοικητι¬ 
κού Συμβουλίου του Ε.Ο.Τ. και έγκριση του Υπουργού 
Τουρισμού, καθώς και μετά από έγκριση της Επιτροπής 
της ΠΥΣ 33/2006. Το προσωπικό αυτό εποπτεύεται από 
τη Διεύθυνση Υπηρεσιών Εξωτερικού του Ε.Ο.Τ., δεν 
μετατίθεται ούτε τοποθετείται στην Κεντρική Υπηρεσία 
του Ε.Ο.Τ. Το ύψος των αποδοχών του προσωπικού αυ¬ 
τής της κατηγορίας καθορίζεται με κοινή απόφαση των 
Υπουργών Οικονομικών και Τουρισμού, η δε μισθοδοσία 
τους θα βαρύνει τον προϋπολογισμό του Ε.Ο.Τ. Κατά τα 
λοιπά οι συμβάσεις εργασίας του προσωπικού αυτού 
συνάπτονται κατά το δίκαιο του τόπου απασχόλησης, 
το δίκαιο δε αυτό ισχύει και ως προς το εργασιακό 
και ασφαλιστικό καθεστώς των εργαζομένων αυτών, 
εάν δε το προσλαμβανόμενο επιτόπιο προσωπικό έχει 
την ελληνική ιθαγένεια τότε οι συμβάσεις εργασίας 
συνάπτονται κατά το ελληνικό δίκαιο, το δίκαιο δε 
αυτό ισχύει και ως προς το εργασιακό και ασφαλι¬ 
στικό καθεστώς των εργαζομένων αυτών. Επιδόματα 
αλλοδαπής, οικοσκευής και άλλες πρόσθετες αποδοχές 
ή επιδόματα δεν καταβάλλονται σε καμία περίπτωση 
στους υπαλλήλους αυτής της κατηγορίας εκτός από τα 
επιδόματα αδείας, εορτών Πάσχα και Χριστουγέννων 
εφόσον προβλέπεται η καταβολή τους από το δίκαιο 
που διέπει την εργασιακή σχέση του προσωπικού του 
άρθρου αυτού. Απαραίτητη προϋπόθεση για τη σύναψη 
παρόμοιων συμβάσεων εργασίας ή έργου είναι η άρτια 
γνώση της γλώσσας του τόπου απασχόλησης ή της αγ¬ 
γλικής και η κατοχή τίτλου σπουδών ή επαγγελματικής 
εμπειρίας ανάλογης με τα καθήκοντα της θέσης ή το 
αντικείμενο της σύμβασης. 

3. Η υποπερίπτωση 1 της περίπτωσης ΑΝ της παρ. Α' 
του άρθρου 18 του π.δ. 343/2001 (Α' 231), όπως αντικατα- 
στάθηκε με την παρ. 1 του άρθρου 28 του ν. 4049/2012 
(Α' 35), αντικαθίσταται ως εξής: 

«1. Κατηγορίας ΠΕ και ΤΕ - ανεξαρτήτως κλάδου - 
θέσεις 28 με βαθμό τουλάχιστον Ε'». 

4. Το άρθρο 25 του π.δ. 343/2001 αντικαθίσταται ως 
εξής: 


«Άρθρο 25 

Οι θέσεις της περίπτωσης Αϋ του άρθρου 18 
κατανέμονται ως εξής: 

α. Δύο θέσεις κατηγορίας ΠΕ ή ΤΕ σε καθένα από 
τα γραφεία Ηνωμένου Βασιλείου και Ιρλανδίας, Η.Π.Α., 
Γερμανίας, Γαλλίας, Ρωσίας, Σκανδιναβίας, Κάτω Χωρών 
και Κίνας. 

β. Μία θέση κατηγορίας ΠΕ ή ΤΕ σε καθένα από τα 
λοιπά γραφεία και τα παραρτήματα.» 

5. Το άρθρο 30 του π.δ. 343/2001 αντικαθίσταται ως 
εξής: 

«Άρθρο 30 

Αντιμετώπιση εκτάκτων υπηρεσιακών 
αναγκών στον Ε.Ο.Τ. 

1. Σε περίπτωση που κενωθεί θέση πριν την παρέλευση 
της τριετίας, η θέση καλύπτεται από τους πίνακες του 
άρθρου 28 παράγραφος 3 και για το χρονικό διάστημα 
που απομένει μέχρι την συμπλήρωση της τριετίας. Εάν 
αυτό δεν είναι δυνατόν, επιτρέπεται η πλήρωση της 
κενής αυτής θέσης: 

α) με απόσπαση υπαλλήλου της Κεντρικής Υπηρεσίας 
του Ε.Ο.Τ. ή του Υπουργείου Τουρισμού, με αιτιολο¬ 
γημένη απόφαση του Γ ενικού Γ ραμματέα του Ε.Ο.Τ. ή 
του οικείου Υπουργού, χωρίς γνώμη των υπηρεσιακών 
συμβουλίων, εφόσον το διάστημα που απομένει μέχρι 
την συμπλήρωση της τριετίας δεν υπερβαίνει το έτος 
ή β) με μετάθεση υπαλλήλου της Κεντρικής Υπηρεσίας 
του Ε.Ο.Τ., μετά από σύμφωνη γνώμη του υπηρεσιακού 
συμβουλίου, εφόσον το διάστημα που απομένει μέχρι 
την συμπλήρωση της τριετίας υπερβαίνει το έτος. Στην 
περίπτωση αυτή η απόσπαση ή η μετάθεση γίνεται και 
χωρίς αίτηση του υπαλλήλου. 

2. Σε περίπτωση που δεν καταστεί δυνατή η πλήρωση 
κενής οργανικής θέσης των Υπηρεσιών Εξωτερικού του 
Ε.Ο.Τ. κατά τη διαδικασία των προηγουμένων άρθρων 
επιτρέπεται: α) η μετάθεση υπαλλήλου της Κεντρικής 
Υπηρεσίας του Ε.Ο.Τ., με απόφαση του Γενικού Γραμ¬ 
ματέα του Ε.Ο.Τ., μετά από σύμφωνη γνώμη του υπηρε¬ 
σιακού συμβουλίου, και χωρίς αίτηση του υπαλλήλου ή 
β) με απόσπαση υπαλλήλου της Κεντρικής Υπηρεσίας 
του Υπουργείου Τουρισμού με απόφαση του Υπουργού 
Τουρισμού, μετά από γνώμη των οικείων υπηρεσιακών 
συμβουλίων και χωρίς αίτηση του υπαλλήλου. Με το 
έγγραφο που ανακοινώνεται στον υπάλληλο η μετάθεσή 
του, τάσσεται η αναγκαία για τη μετάβαση στη νέα του 
θέση προθεσμία, η οποία δεν μπορεί να είναι μικρότερη 
των δύο (2) μηνών. 

3. Για την αντιμετώπιση έκτακτης υπηρεσιακής ανάγκης 
επιτρέπεται η απόσπαση υπαλλήλων της Κεντρικής Υπηρε¬ 
σίας του Ε.Ο.Τ. σε Υπηρεσία Εξωτερικού, ακόμη και αν δεν 
υπάρχει κενή οργανική θέση, με αιτιολογημένη απόφαση 
του Γ ενικού Γ ραμματέα του Ε.Ο.Τ., χωρίς γνώμη του υπη¬ 
ρεσιακού συμβουλίου. Η διάρκεια της απόσπασης αυτής 
δεν μπορεί να υπερβαίνει το ένα (1) έτος. 

4. α. Με απόφαση του Γ ενικού Γ ραμματέα του Ε.Ο.Τ., 
χωρίς τη γνώμη του υπηρεσιακού συμβουλίου, επιτρέ¬ 
πεται η απόσπαση υπαλλήλου του Ε.Ο.Τ που υπηρετεί 
σε Υπηρεσία του Εξωτερικού, σε άλλη Υπηρεσία Εξω¬ 
τερικού ή η επαναφορά του στην Κεντρική Υπηρεσία 
για την αντιμετώπιση έκτακτων υπηρεσιακών αναγκών. 

β. Με όμοια απόφαση επιτρέπεται η ανάθεση παράλ¬ 
ληλης άσκησης καθηκόντων σε υπάλληλο Υπηρεσίας 
Εξωτερικού του Ε.Ο.Τ και σε άλλη Υπηρεσία Εξωτερικού, 

όταν τούτο επιβάλλεται για την αντιμετώπιση έκτακτων 
υπηρεσιακών αναγκών. Η διάρκεια της παράλληλης άσκη¬ 
σης καθηκόντων δεν μπορεί να υπερβαίνει το ένα έτος. 

5. Η μετάθεση ή η απόσπαση παύει αυτοδικαίως όταν 
λήξει το χρονικό όριο που ορίζεται στην οικεία από¬ 
φαση. Ο υπάλληλος με τη λήξη της μετάθεσης ή της 
απόσπασης επανέρχεται υποχρεωτικά στην Υπηρεσία 
προέλευσης χωρίς άλλη διατύπωση. 

6. Στις περιπτώσεις των παραγράφων 1, 3 και 4 του 
παρόντος άρθρου, με το έγγραφο που ανακοινώνεται 
στον υπάλληλο η απόσπαση ή μετάθεσή του, τάσσεται η 
αναγκαία για τη μετάβαση στη νέα του θέση προθεσμία, 
η οποία δεν μπορεί να υπερβαίνει τους δύο (2) μήνες». 

6. Η υποπερίπτωση β' της παρ. 2 του άρθρου 27 του 
π.δ. 343/2001, όπως ισχύει, αντικαθίσταται ως εξής: 

«β) να μην έχουν απομακρυνθεί από τα καθήκοντά 
τους στις υπηρεσίες που υπηρετούν για πειθαρχικό πα¬ 
ράπτωμα, υπηρεσιακή ανεπάρκεια ή πλημμελή άσκηση 
των καθηκόντων τους. Η ως άνω προϋπόθεση δεν ισχύει 
εάν οι υποψήφιοι έχουν απαλλαγεί ή αποκατασταθεί». 

7. Υπάλληλοι του Ελληνικού Οργανισμού Τουρισμού 
(Ε.Ο.Τ.) που κατά την δημοσίευση του ν. 4049/2012 υπη¬ 
ρετούσαν σε θέσεις προϊσταμένων γραφείων εξωτερι¬ 
κού του Ε.Ο.Τ. παραμένουν στη θέση τους μέχρι την 
πλήρωση των θέσεων αυτών σύμφωνα με όσα ορίζονται 
στις διατάξεις των άρθρων 25-32 του π.δ. 343/2001, όπως 
ισχύει. Σε εξαιρετικές περιπτώσεις που υπηρεσιακές 
ανάγκες επιβάλλουν ανάκληση της απόσπασης πριν 
από την εφαρμογή των διατάξεων των άρθρων 25-32 
του π.δ. 343/2001 όπως ισχύει, η ανάκληση γίνεται με 
απόφαση του Διοικητικού Συμβουλίου του Ε.Ο.Τ. 

8. Στο άρθρο 29 του π.δ. 343/2001 προστίθεται παρά¬ 
γραφος με αύξοντα αριθμό 7 ως εξής: 

«7. Υπάλληλος που ήδη υπηρέτησε για μία ή περισ¬ 
σότερες θητείες στο εξωτερικό και έχει επανέλθει 
στην κεντρική υπηρεσία του Ε.Ο.Τ. κατά τα ανωτέρω 
οριζόμενα, δύναται να συμμετάσχει, κατόπιν σχετικής 
προκήρυξης, στις κρίσεις για την εκ νέου μετάθεσή ή 
απόσπασή του στο ίδιο ή σε άλλο γραφείο του Ε.Ο.Τ. 
στο εξωτερικό.» 

Άρθρο 16 

Αναστολή λειτουργίας γραφείων εξωτερικού Ε.Ο.Τ. 

Αν ανασταλεί η λειτουργία γραφείων εξωτερικού του 
Ε.Ο.Τ., το μόνιμο προσωπικό ή το προσωπικό με σχέση 
εργασίας ιδιωτικού δικαίου αορίστου χρόνου που είναι 
αποσπασμένο και υπηρετεί σε αυτά, επιστρέφει στο 
φορέα που ανήκει οργανικά. Οι συμβάσεις εργασίας 
ορισμένου ή αορίστου χρόνου ή συμβάσεις έργου του 
επιτόπιου προσωπικού καταγγέλλονται σύμφωνα με 
το δίκαιο το οποίο τις διέπει. Με απόφαση του Δ.Σ. 
του Ε.Ο.Τ. ρυθμίζονται τα ειδικότερα θέματα για την 
εφαρμογή της ρύθμισης αυτής. 

ΚΕΦΑΛΑΙΟ Β' 

ΡΥΘΜΙΣΗ ΘΕΜΑΤΩΝ ΥΠΟΥΡΓΕΙΟΥ ΤΟΥΡΙΣΜΟΥ 
Άρθρο 17 

Ρύθμιση θεμάτων Τουριστικής 
εκπαίδευσης και κατάρτισης 

1. Συνιστάται στο Υπουργείο Τουρισμού Διεύθυνση 
Τουριστικής Εκπαίδευσης αποτελούμενη από τα τμή¬ 
ματα: 


α) Τμήμα Ανώτερων Σχολών (Α.Σ.Τ.Ε.) και Σχολών Ξε¬ 
ναγών το οποίο είναι αρμόδιο για: 

• Το γενικό σχεδίασμά της Ανώτερης Τουριστικής 
Εκπαίδευσης και της Εκπαίδευσης των Σχολών Ξεναγών. 

• Την εισήγηση για εκσυγχρονισμό - επικαιροποίηση 
προγραμμάτων σπουδών ανώτερων σχολών και σχολών 
ξεναγών. 

• Την εποπτεία Ανώτερων Σχολών και των Σχολών 
Ξεναγών με στόχο την πιστή εφαρμογή των προγραμ¬ 
μάτων σπουδών τους. 

• Την εποπτεία και τον συντονισμό των διαδικασι¬ 
ών πρόσληψης έκτακτου εκπαιδευτικού και διοικητικού 
προσωπικού για την λειτουργία των Σχολών. 

• Την προκήρυξη εισαγωγής μαθητών στις Σχολές 
Ξεναγών. 

• Την έκδοση ταυτοτήτων των επαγγελματιών Ξε¬ 
ναγών. 

• Την τήρηση του Μητρώου Ξεναγών. 

• Τη διοργάνωση εξετάσεων επέκτασης της γλώσσας 
ξενάγησης πτυχιούχων Ξεναγών. 

• Την υλοποίηση προγραμμάτων παρακολούθησης μα¬ 
θημάτων ή εκπαιδευτικών εκδρομών για την απόκτηση 
ισοτιμίας τίτλων σπουδών ξεναγών. 

• Το χειρισμό κάθε θέματος που αφορά τις ανώτερες 
σχολές και τις σχολές ξεναγών και δεν ανατίθεται από 
την ισχύουσα νομοθεσία σε άλλη οργανική μονάδα. 

• Τον οικονομικό προγραμματισμό, τον προγραμμα¬ 
τισμό προσλήψεων εκπαιδευτικού προσωπικού, τη σχε¬ 
δίαση, την υλοποίηση του προγράμματος πρακτικής 
άσκησης σπουδαστών - καταρτιζόμενων - τον έλεγχο 
- παρακολούθηση αξιολόγησης ανθρώπινου δυναμικού 
Ανώτερων Σχολών και Σχολών Ξεναγών. 

• Το Χειρισμό θεμάτων εισαγωγής - εγγραφών - με¬ 
τεγγραφών- κατατάξεων στις Ανώτερες Σχολές και στις 
Σχολές Ξεναγών. 

• Τις προτάσεις ίδρυσης - κατάργησης ΑΣΤΕ και Σχο¬ 
λών Ξεναγών. 

• Τον προγραμματισμό και την εποπτεία υλοποίησης 
ταχύρρυθμων προγραμμάτων κατάρτισης στην ειδικό¬ 
τητα του ξεναγού. 

β) Τμήμα Επαγγελματικών σχολών (ΕΠΑ.Σ) και Ινστι¬ 
τούτων Επαγγελματικής Κατάρτισης (ΙΕΚ) το οποίο είναι 
αρμόδιο για: 

• Το γενικό Σχεδίασμά εκπαίδευσης σε επίπεδο ΕΠΑ.Σ. 
και Ι.Ε.Κ. 

• Την Εισήγηση για ίδρυση - κατάργηση - αναστολή 
λειτουργίας τμημάτων - ειδικοτήτων ΕΠΑΣ - ΙΕΚ. 

• Την Εισήγηση για εκσυγχρονισμό - επικαιροποίηση 
προγραμμάτων σπουδών ΕΠΑΣ - ΙΕΚ. 

• Τον προγραμματισμό προσλήψεων Εκπαιδευτικού 
προσωπικού σε ΕΠΑΣ - ΙΕΚ. 

• Την εισήγηση για προκήρυξη εισαγωγής μαθητών 
ΕΠΑΣ - ΙΕΚ και λήψη μέτρων για διασφάλιση αμεροληψί- 
ας και διαφάνειας του συστήματος εισαγωγής μαθητών 
σε ΕΠΑΣ- ΙΕΚ. 

• Την εισήγηση θεμάτων σχετικών με εγγραφές, με¬ 
τεγγραφές μαθητών ΕΠΑΣ - ΙΕΚ. 

• Τη σχεδίαση - υλοποίηση προγράμματος πρακτικής 
άσκησης μαθητών σπουδαστών και την παρακολούθηση 
αξιολόγησης ανθρώπινου δυναμικού ΕΠΑΣ - ΙΕΚ. 

• Την παρακολούθηση υλοποίησης εκπαιδευτικού 
προγράμματος ΙΕΚ - ΕΠΑΣ , (διδακτέα ύλη, απουσίες 
μαθητών, βαθμολογίες κ.λπ.). 

γ) Τμήμα Κατάρτισης και Διασύνδεσης με Αγορά Ερ¬ 
γασίας το οποίο είναι αρμόδιο για: 

• Τη μελέτη των αναγκών αγοράς εργασίας τουριστι¬ 
κού τομέα και την εισήγηση προγραμμάτων κατάρτισης 
- μετεκπαίδευσης. 

• Τον προγραμματισμό και υλοποίηση προγραμμάτων 
Δια βίου μάθησης εργαζομένων στον Δημόσιο και Ιδιω¬ 
τικό Τομέα του Τουρισμού. 

• Την επεξεργασία προτάσεων των τμημάτων Του¬ 
ριστικής Εκπαίδευσης του Υπουργείου για καθορισμό 
όρων και κριτηρίων χορήγησης υποτροφιών σε απο¬ 
φοίτους για περαιτέρω σπουδές στην ημεδαπή και 
αλλοδαπή. 

• Τη μέριμνα και τον προσδιορισμό των αναγκών εκ¬ 
παίδευσης του προσωπικού του Υπουργείου και των 
εποπτευόμενων Νομικών Προσώπων, σε συνεργασία με 
το Εθνικό Κέντρο Δημόσιας Διοίκησης. 

• Την καταγραφή των αναγκών της αγοράς εργασίας 
με στόχο την ενημέρωση των αποφοίτων όλων των 
βαθμιδών εκπαίδευσης για τις κενές θέσεις εργασίας. 

• Την παρακολούθηση της επαγγελματικής πορείας 
των αποφοίτων των τμημάτων τουριστικής εκπαίδευσης 
και την ενημέρωσή τους για προγράμματα επιμόρφω¬ 
σης του Υπουργείου και άλλων φορέων δημόσιων και 
ιδιωτικών. 

2. Στη Διεύθυνση και τα Τμήματα αυτής επιλέγονται 
ως προϊστάμενοι υπάλληλοι κατηγορίας ΠΕ Διοικητι¬ 
κού - Οικονομικού σύμφωνα με τα οριζόμενα στον Κώ¬ 
δικα Κατάστασης Δημοσίων Υπαλλήλων και Υπαλλήλων 
Ν.Π.Δ.Δ. (κυρ. ν . 3528/2007), όπως ισχύει. 

3. Η Διεύθυνση Τουριστικής Εκπαίδευσης υπάγεται 
στην αρμοδιότητα της Γενικής Διεύθυνσης Τουριστι¬ 
κής Πολιτικής και Οργάνωσης, παρέχει δε κάθε δυνατή 
υποστήριξη για την υλοποίηση των αρμοδιοτήτων του 
Επιστημονικού Συμβουλίου Διασφάλισης Ποιότητας της 
Τουριστικής Εκπαίδευσης, όπως αυτές περιγράφονται 
στην παρ. 8 του άρθρου 4 του ν. 4109/2013 (Α' 16). 

Η ισχύς των με αριθμό 6209/29.3.2013 και 9212/25.4.2013 
Αποφάσεων Υπουργού Τουρισμού ανατρέχει από την 
ημερομηνία έκδοσής τους. 

Άρθρο 18 

Παρατηρητήριο Τουρισμού 

1. Συνιστάται στο Υπουργείο Τουρισμού Παρατηρη¬ 
τήριο Τουρισμού (εφεξής Παρατηρητήριο). Σκοπός του 
Παρατηρητηρίου είναι η αξιοποίηση των στοιχείων και 
πορισμάτων του Δορυφόρου Λογαριασμού Τουρισμού, 
η μελέτη της τουριστικής αγοράς και η παρουσίαση 
πορισμάτων, με στόχο την υποστήριξη τεκμηριωμένων 
επεμβάσεων για την εύρυθμη λειτουργία της και η πρό¬ 
ταση στοχευμένων μέτρων αναπτυξιακού χαρακτήρα 
στον τομέα του τουρισμού με στόχο την ανάδειξη όλων 
των θεματικών ενοτήτων του εγχώριου τουριστικού 
προϊόντος. 

2. Το Παρατηρητήριο συγκροτείται με Απόφαση του 
Υπουργού Τουρισμού και αποτελείται από τον Γενικό 
Διευθυντή Τουριστικής Πολιτικής και Οργάνωσης του 
Υπουργείου Τουρισμού, τον Γενικό Διευθυντή Επενδύ¬ 
σεων και Ανάπτυξης του Υπουργείου Τουρισμού, δύο 
μέλη ΔΕΠ Πανεπιστημιακών ιδρυμάτων ή Α.Τ.Ε.Ι., έναν 
εκπρόσωπο της Ελληνικής Στατιστικής Αρχής (ΕΛ. 
ΣΤ.ΑΤ.), έναν εκπρόσωπο που ορίζει το Ξενοδοχειακό 
Επιμελητήριο Ελλάδος, έναν εκπρόσωπο που ορίζει ο 


Σύνδεσμος Ελληνικών Τουριστικών Επιχειρήσεων και 
δύο επιστήμονες κατόχους τουλάχιστον μεταπτυχια¬ 
κού τίτλου σπουδών σε γνωστικό αντικείμενο συναφές 
με τον τομέα δραστηριοποίησης του Παρατηρητηρίου 
Τουρισμού. Με την ίδια απόφαση ορίζεται ο Πρόεδρος 
του Παρατηρητηρίου και ο αναπληρωτής του. 

3. Το Παρατηρητήριο υποστηρίζεται διοικητικά από τη 
Γ ενική Διεύθυνση Τουριστικής Πολιτικής και Οργάνωσης, 
στην οποία μπορεί να αποσπάται εξειδικευμένο προσω¬ 
πικό πανεπιστημιακής εκπαίδευσης από το Δημόσιο και 
νομικά πρόσωπα δημοσίου δικαίου με κοινή απόφαση 
του Υπουργού Τουρισμού και του κατά περίπτωση αρ¬ 
μοδίου Υπουργού χωρίς τη σύμφωνη γνώμη των οικείων 
υπηρεσιακών συμβουλίων. Κατά τα λοιπά εφαρμόζονται 
οι διατάξεις του ν. 3528/2007 «Κώδικας Κατάστασης 
Δημοσίων Πολιτικών Διοικητικών Υπαλλήλων και Υπαλ¬ 
λήλων Ν.Π.Δ.Δ.» (Α' 26), όπως ισχύει. 

4. Το Παρατηρητήριο έχει πρόσβαση σε κάθε στοιχείο 
που είναι απαραίτητο για την επίτευξη των σκοπών 
του. Οι δημόσιες αρχές και υπηρεσίες υποχρεούνται να 
διασφαλίζουν την ακώλυτη πρόσβασή του σε αρχεία και 
βάσεις δεδομένων και να παρέχουν κάθε αναγκαία συν¬ 
δρομή και παροχή στοιχείων με κάθε νόμιμη επιφύλαξη 
για την προστασία προσωπικών δεδομένων σύμφωνα 
με τους νόμους 2472/1997 και 3471/2006 όπως ισχύουν. 

Άρθρο 19 

Σύσταση διατομεακών 
επιτροπών σε θέματα τουρισμού 

Η παρ. 13 του άρθρου 1 του ν. 3270/2004 αντικαθί¬ 
σταται ως εξής: 

«13. α) Με απόφαση του Υπουργού Τουρισμού συ¬ 
γκροτείται Διαρκής Συντονιστική επιτροπή για θέματα 
τουρισμού με μέλη τον Γ ενικό Γ ραμματέα Τ ουρισμού 
και τον Γενικό Γραμματέα Τουριστικών Υποδομών και 
Επενδύσεων του Υπουργείου Τουρισμού και έναν Γε¬ 
νικό Γραμματέα από κάθε Υπουργείο. Της επιτροπής 
προεδρεύει ο Υπουργός Τουρισμού. Σκοπός της επι¬ 
τροπής είναι: α) η επεξεργασία προτάσεων για θέμα¬ 
τα τουρισμού σε συνεργασία με τα συναρμόδια κατά 
περίπτωση Υπουργεία, τους Ο.Τ.Α. α' και β' βαθμού και 
λοιπούς κρατικούς φορείς, β) η υποβολή προτάσεων 
στους συναρμόδιους Υπουργούς με σκοπό το συντο¬ 
νισμό των δράσεων και την εναρμόνιση των πολιτικών 
που επηρεάζουν τον τουρισμό. Με κοινές αποφάσεις 
του Υπουργού Τουρισμού και των κατά περίπτωση αρ¬ 
μόδιων Υπουργών, συνιστώνται πενταμελείς Επιτροπές 
για την εξέταση των θεμάτων και την επεξεργασία των 
προτάσεων αυτών. Με τις ίδιες αποφάσεις καθορίζε¬ 
ται κάθε αναγκαία λεπτομέρεια για τη λειτουργία των 
επιτροπών αυτών. 

β) Με κοινή απόφαση των Υπουργών Τουρισμού, Εσω¬ 
τερικών, Δημόσιας Τάξης και Προστασίας Πολίτη συνι- 
στάται μόνιμη Επιτροπή παρακολούθησης και συντονι¬ 
σμού θεμάτων Τουρισμού και διαχείρισης κρίσεων σε 
κάθε περιφερειακή ενότητα της χώρας. Στην επιτροπή 
ορίζεται συντονιστής ο εκάστοτε αντιπεριφερειάρχης 
με μέλη τους Δημάρχους της περιφερειακής ενότητας, 
τους Διευθυντές τοπικών και περιφερειακών δημοσίων 
υπηρεσιών και από έναν εκπρόσωπο από τους τοπικούς 
τουριστικούς φορείς και έναν εκπρόσωπο από το τοπι¬ 
κό, εμπορικό και βιομηχανικό επιμελητήριο. Η επιτροπή 
συνεδριάζει άπαξ του μηνός με συγκεκριμένη ημερήσια 

διάταξη, για θέματα τουρισμού, καθώς και για την παρα¬ 
κολούθηση και τον έλεγχο θεμάτων παραβατικότητας 
και προτείνει τα κατάλληλα μέτρα για τον έλεγχο των 
παρανομιών, την καθαριότητα, την ευταξία και ευπρε¬ 
πή εμφάνιση όλων των σημείων της χώρας που έχουν 
σχέση με τον τουρισμό. Ειδικότερα τεχνικά θέματα 
λειτουργίας της ανωτέρω επιτροπής ρυθμίζονται από 
την κοινή υπουργική απόφαση του πρώτου εδαφίου 
της περίπτωσης αυτής. Ο συντονιστής, ανάλογα με τα 
θέματα της ημερήσιας διάταξης, μπορεί να προσκαλεί 
στις συνεδριάσεις τους αρμόδιους Διευθυντές ή άλλα 
στελέχη δημοσίων υπηρεσιών και τυχόν άλλων φορέων 
της περιφερειακής ενότητας. 

γ) Με κοινή απόφαση του Υπουργού Εσωτερικών και 
του Υπουργού Τουρισμού συνιστάται επιτροπή, στην 
οποία μετέχουν, ο Υπουργός Τουρισμού ως Πρόεδρος 
και ως μέλη δύο εκπρόσωποι του Υπουργείου Τουρι¬ 
σμού, ένας εκπρόσωπος της Κεντρικής Ένωσης Δήμων 
Ελλάδος (Κ.Ε.Δ.Ε.) και ένας εκπρόσωπος της Ένωσης 
Περιφερειών Ελλάδος (Ε.Ν.Π.Ε.) με τους αναπληρωτές 
τους, που υποδεικνύονται από τις Ενώσεις αυτές.Έργο 
της Επιτροπής αυτής είναι η ανάδειξη και εξέταση των 
προβλημάτων που επηρεάζουν αρνητικά τον τουρισμό, 
σε τοπικό και περιφερειακό επίπεδο, η επισήμανση των 
αιτίων που τα προκαλούν και ο προτεινόμενος τρόπος 
αντιμετώπισής τους. Την επιτροπή συγκαλεί ο Πρόεδρός 
της, όταν κρίνει τούτο αναγκαίο. Στην Επιτροπή αυτή 
ο Υπουργός Τουρισμού μπορεί, μέσω της Κ.Ε.Δ.Ε. και 
της ΕΝ.Π.Ε. αντίστοιχα, να καλεί και Δημάρχους και 
Περιφερειάρχες ή αντιπεριφερειάρχες συγκεκριμένων 
περιοχών, για συνεργασία σε θέματα της αρμοδιότητάς 
τους, που αφορούν την αναβάθμιση της εικόνας των 
συγκεκριμένων περιοχών και τη σχετική ενημέρωση 
της Επιτροπής. 

δ) Τα στοιχεία δ' και ε' καταργούνται.» 

Άρθρο 20 

Ιατρικός και ιαματικός τουρισμός 

1. Οι ειδικοί όροι και οι προϋποθέσεις, καθώς και τα 
πάσης φύσεως ζητήματα που αφορούν στην άσκηση της 
δραστηριότητας του ιατρικού τουρισμού θα ρυθμιστούν 
με κοινή απόφαση των Υπουργών Υγείας και Τουρισμού. 

2. Στο άρθρο 8 του ν. 3498/2006 προστίθεται παρά¬ 
γραφος 4 που έχει ως εξής: 

«4. Εάν εκλείψουν οι λόγοι που προκάλεσαν την άρση 
της αναγνώρισης ενός φυσικού πόρου ως ιαματικού 
μπορεί να υποβληθεί νέα αίτηση για αναγνώριση αυ¬ 
τού σύμφωνα με την διαδικασία που προβλέπεται στο 
άρθρο 4». 

3. Η παρ. 3 του άρθρου 10 του ν. 3498/2006 αντικαθί¬ 
σταται ως εξής: 

«3. Η Επιτροπή Προστασίας Ιαματικών Φυσικών Πόρων 
υπάγεται στο Υπουργείο Τουρισμού και υποστηρίζεται 
στο έργο της από μόνιμη γραμματεία και προσωπικό 
που διαθέτει η Διεύθυνση τουριστικής πολιτικής του 
Υπουργείου Τουρισμού». 

4. Στο άρθρο 13 του ν. 3498/2006 προστίθεται παρά¬ 
γραφος 4 ως εξής: 

«4. Οι φορείς οι οποίοι αναλαμβάνουν την διανομή του 
ιαματικού πόρου έναντι οικονομικού ανταλλάγματος 
βαρύνονται με: 

α) την κατασκευή των αναγκαίων τεχνικών έργων για 
την άντληση ή την διατήρηση ή βελτίωση της απόδοσης 


και διατήρηση της ποιότητας των ιαματικών φυσικών 
πόρων ή την προστασία αυτών, 

β) την κατασκευή του δικτύου και των εγκαταστάσεων 
διανομής, 

γ) την εγκατάσταση μετρητών διανομής του ιαματικού 
φυσικού πόρου. 

5. Στο τέλος του πρώτου εδαφίου της παρ. 2 του 
άρθρου 39 του ν. 4049/2012 (Α'35), προστίθενται εδάφια 
ως ακολούθως: 

«Εντός προθεσμίας τεσσάρων (4) ετών από την δη¬ 
μοσίευση της κανονιστικής πράξης του άρθρου 16 του 
ν. 3498/2006, όπως ισχύει, οι ως άνω αναφερόμενοι 
Οργανισμοί Τοπικής Αυτοδιοίκησης ή οι αναπτυξιακές 
εταιρείες αυτών, υποβάλουν για έγκριση στον Ε.Ο.Τ. οι¬ 
κονομοτεχνική μελέτη επενδυτικού σχεδίου του ιαματι¬ 
κού φυσικού πόρου, στην οποία περιγράφεται αναλυτικά 
το πρόγραμμα της επένδυσης, δίνονται στοιχεία για 
την τουριστική κίνηση της περιοχής και παρατίθενται 
οι προοπτικές βιωσιμότητας της επένδυσης. Η οικονο¬ 
μοτεχνική μελέτη εγκρίνεται με απόφαση του Υπουργού 
Τουρισμού, μετά από σχετική εισήγηση της Διεύθυνσης 
Συντονισμού Περιφερειακών Υπηρεσιών (Τμήμα Ιαματι¬ 
κών Πηγών) του Ε.Ο.Τ. Τα έργα αξιοποίησης ολοκλη¬ 
ρώνονται μέσα σε προθεσμία πέντε (5) ετών από την 
έκδοση της ως άνω αναφερόμενης απόφασης. Σε περί¬ 
πτωση άπρακτης παρέλευσης των ως άνω αναφερομέ- 
νων προθεσμιών, οι διοικητικές πράξεις παραχώρησης 
ή μίσθωσης ανακαλούνται αυτοδίκαια. Η Διεύθυνση Συ¬ 
ντονισμού Περιφερειακών Υπηρεσιών (Τμήμα Ιαματικών 
Πηγών) του Ε.Ο.Τ. εκδίδει διαπιστωτική πράξη για την 
αυτοδίκαιη ανάκληση των πράξεων παραχώρησης ή μί¬ 
σθωσης και αποβάλει τους κατόχους από τους χώρους 
και εγκαταστάσεις τους». 

6. Οι υφιστάμενες κατά τη δημοσίευση του ν. 3498/ 
2006 επιχειρήσεις υδροθεραπευτηρίων εξακολουθούν 
να λειτουργούν με τις σχετικές βεβαιώσεις που τους 
έχουν χορηγηθεί από τον Ε.Ο.Τ., μέχρι την εκπνοή των 
προθεσμιών της παρ. 1 του άρθρου 39 του ν. 4049/2012, 
οι οποίες παρατείνονται μέχρι τις 31.12.2014. Για τις επι¬ 
χειρήσεις οι οποίες δεν έχουν υποβάλει τα δικαιολογη- 
τικά που προβλέπονται από την παρ. 3 του άρθρου 39 
του ν. 4049/2012, δίδεται προθεσμία οκτώ (8) μηνών από 
τη δημοσίευση του παρόντος, για την υποβολή τους, 
μετά το πέρας της προθεσμίας αυτής σφραγίζονται 
οριστικά και η αξιοποίηση της ιαματικής πηγής υπάγεται 
στην αρμοδιότητα του Δημοσίου. 

7. Στο ν. 3498/2006 προστίθεται άρθρο 8Α που έχει 
ως εξής: 

«Οι φορείς διαχείρισης αναγνωρισμένων ιαματικών 
φυσικών πόρων υποχρεούνται ανά δέκα έτη να υπο¬ 
βάλουν επικαιροποιημένα στην αρμόδια υπηρεσία του 
Ε.Ο.Τ. τα κάτωθι δικαιολογητικά: υδρογεωλογική μελέτη, 
ραδιολογική έκθεση, μικροβιολογικές, φυσικές, χημικές 
αναλύσεις, καθώς και υγειονομική έκθεση για τις εν¬ 
δείξεις και αντενδείξεις των ιδιοτήτων του ιαματικού 
φυσικού πόρου. Αν από τα νέα στοιχεία προκύπτει ότι 
δεν πληρούνται οι απαραίτητες προϋποθέσεις τότε 
εφαρμόζεται η διαδικασία άρσης αναγνώρισης ιαματι¬ 
κών φυσικών πόρων του άρθρου 8.» 

ΜΕΡΟΣ Γ' 

ΛΟΙΠΕΣ ΔΙΑΤΑΞΕΙΣ 

Άρθρο 21 

Αρμοδιότητες Ξενοδοχειακού Επιμελητηρίου 

Ελλάδος 

1. Συνιστάται υπηρεσία ΓΕΜΗ και Υπηρεσίας Μιας 
Στάσης στο Ξενοδοχειακό Επιμελητήριο της Ελλάδας 
(Ξ.Ε.Ε.). Με κοινή απόφαση των Υπουργών Ανάπτυξης 
και Ανταγωνιστικότητας και Τουρισμού καθορίζονται οι 
όροι και οι προϋποθέσεις λειτουργίας, η σύνδεση με την 
Κεντρική Υπηρεσία ΓΕΜΗ και το Τμήμα ΓΕΜΗ, καθώς 
και κάθε άλλη αναγκαία λεπτομέρεια. 

2. Με απόφαση του Διοικητικού Συμβουλίου του Ξ.Ε.Ε. 
μπορεί να γίνονται μέλη του επιχειρήσεις ή φυσικά πρό¬ 
σωπα τα οποία δραστηριοποιούνται στον τομέα του 
τουρισμού. Με απόφαση του Διοικητικού Συμβουλίου 
του Ξ.Ε.Ε. ρυθμίζονται ειδικότερα οι όροι και οι προϋ¬ 
ποθέσεις, καθώς και το ύψος της εισφοράς των μελών, 
όπως επίσης και κάθε ειδικότερο ζήτημα. 

Άρθρο 22 

Διαθέσιμα κεφάλαια ΞΕΕ 

Οι διατάξεις της παρ. 4 του άρθρου 4 του ν. 1100/1980 
(Α' 295) όπως ισχύει, εφαρμόζονται και για τη διαχείριση 
των ταμειακών διαθεσίμων του Ξενοδοχειακού Επιμε¬ 
λητηρίου της Ελλάδος. 

Άρθρο 23 

Εκμίσθωση ακινήτων για τουριστικούς σκοπούς 

Στο τελευταίο εδάφιο της παραγράφου 17 του άρθρου 
6 του ν. 2160/1993, όπως αυτή τροποποιήθηκε με την 
παράγραφο 3 του άρθρου 39 του ν. 3105/2003, προστί¬ 
θενται οι λέξεις «, καθώς και των Ιδρυμάτων που έχουν 
συσταθεί ή συστήνονται από τα ανωτέρω πρόσωπα» 
και προστίθεται νέο εδάφιο ως εξής: 

«Οι διατάξεις της παραγράφου αυτής εφαρμόζονται 
και για εκμισθώσεις ακινήτων των Οργανισμών Τοπικής 
Αυτοδιοίκησης (Ο.Τ.Α.)». 

Άρθρο 24 

Ειδικές ρυθμίσεις για γήπεδα και οικόπεδα 
τουριστικών καταλυμάτων 

1. Το άρθρο 39 του ν. 3734/2009 (Α' 8) αντικαθίσταται 
ως εξής: 

«1. Επιτρέπεται η χορήγηση Ενιαίου Ειδικού Σήματος 
Λειτουργίας εξ υπαρχής μεταξύ κύριων ή μεταξύ μη 
κύριων ξενοδοχειακών καταλυμάτων, χωρίς να είναι 
απαραίτητο προηγουμένως το καθένα εκ των συνε- 
νούμενων καταλυμάτων να έχουν λάβει Ειδικό Σήμα 
Λειτουργίας, με τις ακόλουθες προϋποθέσεις: 

α. Τα συνενούμενα κύρια ξενοδοχειακά καταλύμα¬ 
τα, υφιστάμενα ή ανεγερθησόμενα, να είναι της ίδιας 
μορφής και κατάταξης σε αστέρια, τα δε συνενούμενα 
μη κύρια ξενοδοχειακά καταλύματα, υφιστάμενα ή ανε- 
γερθησόμενα, να είναι της ίδιας μορφής και κατάταξης 
σε κλειδιά. 

β. Τα γήπεδα επί των οποίων ανεγείρονται ή έχουν 
ανεγερθεί τα συνενούμενα τουριστικά καταλύματα 
να είναι όμορα ή να τέμνονται από φυσικό ή τεχνητό 
εμπόδιο. Στην περίπτωση ύπαρξης φυσικού ή τεχνητού 
εμποδίου πρέπει να εξασφαλίζεται η δυνατότητα γε- 


φύρωσης του ρέματος ή του δρόμου ή ενοποίησης του/ 
των γηπέδου/ων με τεχνικό έργο και να προσκομίζεται 
βεβαίωση της αρμόδιας υπηρεσίας περί εγκρίσεως κα¬ 
τασκευής του σχετικού έργου, εφόσον πραγματοποιεί¬ 
ται με δαπάνη του ιδιοκτήτη. 

γ. Τα τουριστικά καταλύματα είτε να ανήκουν ιδιο¬ 
κτησιακά είτε να είναι μισθωμένα στο ίδιο φυσικό ή 
νομικό πρόσωπο. 

δ. Να έχουν εκδοθεί και υλοποιηθεί οι κατά την υφι¬ 
στάμενη νομοθεσία απαραίτητες άδειες δόμησης. 

ε. Κατά τη λειτουργία τους δεν θα πραγματοποιηθεί 
καμία τροποποίηση (επαύξηση ή μείωση) του συντελε¬ 
στή δόμησης ή κάλυψης εκάστου των συνενούμενων 
τουριστικών καταλυμάτων. 

2. Οι υποχρεωτικώς απαιτούμενοι κοινόχρηστοι χώροι 
και εγκαταστάσεις, συμπεριλαμβανομένων των χώρων 
εισόδου, υποδοχής και εστίασης, μπορεί να ευρίσκο- 
νται ή να κατασκευάζονται μόνο στο ένα κατάλυμα 
υπό την προϋπόθεση ότι καλύπτεται το σύνολο της 
δυναμικότητας των κλινών των συνενούμενων τουριστι¬ 
κών καταλυμάτων, το οποίο και θα λαμβάνεται υπόψη 
κατά το στάδιο της αρχικής έγκρισης ή τροποποίησης 
των αρχιτεκτονικών σχεδίων και κατά τη διαδικασία 
κατάταξης. 

3. Στα υφιστάμενα συνενούμενα τουριστικά καταλύ¬ 
ματα δεν επιτρέπεται επαύξηση του συνολικού αριθμού 
των κλινών των συνενούμενων τουριστικών καταλυμά¬ 
των. 

4. Σε περίπτωση μελλοντικής ανεξαρτητοποίησης 
συνενωμένου τουριστικού καταλύματος, τα αυτοτελή 
τουριστικά καταλύματα που θα δημιουργηθούν πρέπει 
να καλύπτουν πλήρως τις εκάστοτε ισχύουσες τεχνικές 
και λειτουργικές προδιαγραφές και να ζητήσουν την 
έκδοση Ειδικού Σήματος Λειτουργίας ή την επαναχο- 
ρήγηση αυτού, εφόσον προϋφίσταται, από τον Ε.Ο.Τ. 
για κάθε αυτοτελές κατάλυμα.» 

2. Επιτρέπεται σε οικόπεδα ή γήπεδα, τα οποία βρί¬ 
σκονται σε απόσταση έως 200 μέτρα από υφιστάμενο 
ή ανεγερθησόμενο κύριο ή μη κύριο ξενοδοχειακό κα¬ 
τάλυμα, η κατασκευή κολυμβητικών δεξαμενών, γηπέ¬ 
δων αθλοπαιδιών, θεάτρων, θεματικών εστιατορίων, 
μπαρ, σνακ μπαρ, συγκροτημάτων αποδυτηρίων και 
αποθηκών και γενικά υποβοηθητικών εγκαταστάσε¬ 
ων για τη λειτουργία του τουριστικού καταλύματος 
και η λειτουργική ενοποίησή τους με το τουριστικό 
κατάλυμα υπό την προϋπόθεση να επιτυγχάνεται η 
ασφαλής και απρόσκοπτη διακίνηση προσωπικού, επι¬ 
σκεπτών και μέσων, μεταξύ του καταλύματος και των 
εγκαταστάσεων. 

3. Η προσπέλαση στα τουριστικά καταλύματα 
πραγματοποιείται από αναγνωρισμένο ως κοινό¬ 
χρηστο ή ιδιωτικό δρόμο ή και δια δουλείας διόδου 
που είτε έχει συσταθεί με συμβολαιογραφική πράξη 
και έχει μεταγράφει είτε έχει αναγνωρισθεί με δι¬ 
καστική απόφαση, με ελάχιστο πλάτος σύμφωνα με 
όσα ορίζονται στην παράγραφο 1.3α του Δεύτερου 
Κεφαλαίου του Α Παραρτήματος του π.δ. 43/2002 
(Α' 43), όπως ισχύει. 

4. Γήπεδα ή οικόπεδα, που ανήκουν στον ίδιο ιδιοκτήτη 
ή έχουν μισθωθεί με μακροχρόνια μίσθωση από τον 
ίδιο μισθωτή και τέμνονται από αγροτικό ή δημοτικό ή 
επαρχιακό δρόμο, στα οποία πρόκειται να ανεγερθούν 

κύρια η μη κύρια ξενοδοχειακά καταλύματα, εφόσον τα 
εκατέρωθεν της οδού γήπεδα ή οικόπεδα αυτά είναι 
αυτοτελώς άρτια και οικοδομήσιμα, θεωρούνται ενιαία 
έκταση και εφαρμόζονται οι ισχύοντες στην περιοχή, 
για τις τουριστικές εγκαταστάσεις, όροι δόμησης, για 
το σύνολο της έκτασης αυτής και εκδίδονται όλες οι 
απαιτούμενες άδειες και προβλεπόμενες κατά περίπτω¬ 
ση εγκρίσεις από τις αρμόδιες υπηρεσίες για το σύνολο 
της έκτασης αυτής, τοποθετώντας σε κάθε τμήμα του 
γηπέδου ή οικοπέδου το μέρος του συντελεστή δόμη¬ 
σης που του αναλογεί. 

Άρθρο 25 

Καθορισμός ανταλλάγματος για τη χρήση αιγιαλού 

Το αντάλλαγμα του εδαφίου γ' της παραγράφου 4 
του άρθρου 13 του ν. 2971/2001 (Α' 285) για την παρα¬ 
χώρηση απλής χρήσης αιγιαλού και παραλίας πλην 
τουριστικών δημοσίων κτημάτων (Τ.Δ.Κ.) σε όμορα κύ¬ 
ρια τουριστικά καταλύματα το οποίο και καταβάλλεται 
στο Δημόσιο, υπολογίζεται για το έτος 2013 από τον 
πολλαπλασιασμό του ενός τετάρτου (1/4) της μέσης 
τιμής απλού δίκλινου δωματίου μετά λουτρού, χωρίς 
λοιπές επιβαρύνσεις, όπως η τιμή αυτή δηλώνεται στο 
Ξ.Ε.Ε. για κάθε ξενοδοχειακή επιχείρηση επί τον αριθμό 
των κλινών. Τυχόν καταρτισθείσες συμβάσεις αναπρο¬ 
σαρμόζονται από την έναρξη ισχύος του παρόντος ως 
προς το αντάλλαγμα στο τίμημα του προηγούμενου 
εδαφίου. 

Άρθρο 26 

Τροποποίηση του άρθρου 54 του ν. 3498/2006 

Το δεύτερο εδάφιο του άρθρου 54 του ν. 3498/2006 
(Α' 230) αντικαθίσταται ως εξής: 

«Με κοινές αποφάσεις του Υπουργού Τουρισμού και 
του κατά περίπτωση συναρμόδιου Υπουργού, ορίζο¬ 
νται οι προδιαγραφές, οι όροι και οι προϋποθέσεις 
λειτουργίας, τα απαραίτητα δικαιολογητικά και οι οι¬ 
κονομικές επιβαρύνσεις για τη νόμιμη λειτουργία τους, 
οι διοικητικές κυρώσεις για παράβαση των παραπάνω 
όρων και προϋποθέσεων και κάθε άλλη αναγκαία λε¬ 
πτομέρεια για την ίδρυση και λειτουργία αυτών των 
επιχειρήσεων.» 

Άρθρο 27 

Τροποποιήσεις στα δικαιολογητικά αδειοδότησης 
τουριστικών καταλυμάτων 

1. Το άρθρο 150 του ν. 4070/2012, όπως ισχύει, τροπο¬ 
ποιείται ως ακολούθως: 

α. Το δεύτερο εδάφιο της περίπτωσης ε' της παρ. 1 
του άρθρου 150 του ν. 4070/2012, όπως ισχύει, τροπο¬ 
ποιείται ως ακολούθως: 

«Στις περιπτώσεις που δεν υπάρχει σύνδεση με απο¬ 
χετευτικό δίκτυο, η βεβαίωση καλής λειτουργίας του 
αποχετευτικού συστήματος εκδίδεται από την αρμόδια 
Διεύθυνση της οικείας Περιφερειακής Ενότητας, σύμ¬ 
φωνα με τις κείμενες διατάξεις.» 

β. Στην παρ. 1 του άρθρου 150 του ν. 4070/2012, όπως 
ισχύει, προστίθενται περιπτώσεις η' και θ' ως ακο¬ 
λούθως: 

«η. Απόδειξη κατάθεσης παραβολών, ως ακολούθως: 


Κατηγορία καταλύματος 

Ποσό 

Κύρια τουριστικά καταλύματα 

Κατηγορίας 5* 

10,00 € / δωμάτιο 

Κατηγορίας 4* 

8,00 € / δωμάτιο 

Κατηγορίας 3* 

6,00 € / δωμάτιο 

Κατηγορίας 2* 

4,00 € / δωμάτιο 

Κατηγορίας 1* 

4,00 € / δωμάτιο 

Τουριστικές επιπλωμένες 
κατοικίες και επαύλεις 

10,00 € / δωμάτιο 

Ενοικιαζόμενα Επιπλωμένα 
Δωμάτια και Επιπλωμένα 
Διαμερίσματα (ανεξαρτήτως 
κατηγορίας κλειδιών) 

10,00 € / δωμάτιο 

Οργανωμένες τουριστικές 
κατασκηνώσεις (ανεξαρτήτως 
τάξης) 

5,00 € / θέση και 
10,00 € / οικίσκο 

Τουριστικά καταλύματα εντός 
παραδοσιακών κτισμάτων 
(ανεξαρτήτως τάξης) 

10,00 € / δωμάτιο 


Τα ως άνω παράβολα κατατίθενται υπέρ Ελληνικού 
Δημοσίου σε οποιαδήποτε Δ.Ο.Υ. στον ΚΑΕ 3741. 

θ. Απόφαση Έγκρισης Περιβαλλοντικών Όρων (Α.Ε.Π.Ο.) 
για έργα κατηγορίας Α' ή Πρότυπες Περιβαλλοντικές 
Δεσμεύσεις (Π.Π.Δ.) όπου απαιτείται, για νέα έργα κατη¬ 
γορίας Β' σύμφωνα με το Παράρτημα VI της υπ’ αριθμ. 
1958/2012 (Β' 21) απόφασης του Υπουργού Περιβάλλο¬ 
ντος, Ενέργειας και Κλιματικής Αλλαγής όπως ισχύει. 
Σε περίπτωση υφιστάμενων έργων κατηγορίας Β' δεν 
απαιτούνται Π.Π.Δ.» 

γ. Η περίπτωση α' της παρ. 2 του άρθρου 150 του 
ν. 4070/2012, όπως ισχύει, καταργείται. 

2. Το τελευταίο εδάφιο της παραγράφου 2 του άρ¬ 
θρου 152 του ν. 4070/2012, όπως ισχύει αντικαθίσταται 
ως εξής: 

«Οποιαδήποτε αλλαγή στο φυσικό ή νομικό πρόσωπο 
που εκμεταλλεύεται το τουριστικό κατάλυμα συνεπάγε¬ 
ται έκδοση νέου Ειδικού Σήματος Λειτουργίας με μόνη 
την υποβολή των δικαιολογητικών των περιπτώσεων α' 
και β' της παραγράφου 1 και των περιπτώσεων β' και γ' 
της παραγράφου 2 του πιο πάνω άρθρου 150, καθώς και 
απόδειξη κατάθεσης παράβολου ίσου με το 20% του 
ποσού που καθορίζεται ανά κατηγορία καταλύματος 
στην περίπτωση η' της παραγράφου 1 του ίδιου άρθρου. 
Ειδικότερα στην περίπτωση των κολυμβητικών δεξαμε¬ 
νών, ο ενδιαφερόμενος υποβάλλει ανά οκταετία στην 
αρμόδια υπηρεσία του Ε.Ο.Τ., δήλωση του άρθρου 8 του 
ν. 1599/1986, όπως ισχύει, ότι δεν έχει επέλθει μεταβολή 
στα στοιχεία, τα οποία προσκόμισε για την αδειοδότη- 
ση της κολυμβητικής δεξαμενής, καθώς και βεβαίωση 
αρμόδιου διπλωματούχου μηχανικού μέλους ΤΕΕ ή πτυ- 
χιούχου μηχανικού μέλους της Ε.Ε.Τ.Ε.Μ. σύμφωνα με 
τα επαγγελματικά του δικαιώματα, ότι η κολυμβητική 
δεξαμενή πληροί τις προδιαγραφές της παραγράφου 1 
του άρθρου 2 του ν. 3766/2009, όπως ισχύει.» 

Άρθρο 28 

Ρύθμιση θεμάτων ειδικών τουριστικών 
λεωφορείων δημόσιας χρήσης 

Στο άρθρο 6 του ν. 711/1977, όπως ισχύει, προστίθενται 
παράγραφοι 4 και 5, ως ακολούθως: 

«4. Για τη χορήγηση από την οικεία Π.Υ.Τ. του Ε.Ο.Τ. 
απόφασης έγκρισης αντικατάστασης άδειας κυκλοφο¬ 
ρίας ειδικού τουριστικού λεωφορείου δημόσιας χρήσης, 
σε εφαρμογή των διατάξεων του παρόντος άρθρου, 
υποβάλλονται στην οικεία Π.Υ.Τ. του Ε.Ο.Τ., εκτός από 
τις απαιτούμενες κατά περίπτωση συμβολαιογραφικές 
πράξεις, και τα δικαιολογητικά τα οποία προβλέπονται 
στην υπ’ αριθμ. 14340/3.11.2011 απόφαση του Υπουργού 
Πολιτισμού και Τουρισμού «Διαδικασία έγκρισης θέσης 
σε κυκλοφορία ειδικών τουριστικών λεωφορείων δημό¬ 
σιας χρήσης» (Β' 2537). 

5. Τουριστικές Επιχειρήσεις Οδικών Μεταφορών, οι 
οποίες έχουν θέσει σε κυκλοφορία ειδικά τουριστικά 
λεωφορεία είτε πριν την έναρξη ισχύος της υπ’ αριθμ. 
14340/3.11.2011 απόφασης του Υπουργού Πολιτισμού και 
Τουρισμού «Διαδικασία έγκρισης θέσης σε κυκλοφο¬ 
ρία ειδικών τουριστικών λεωφορείων δημόσιας χρήσης» 
(Β'2537) είτε σε εφαρμογή του παρόντος άρθρου, οφεί¬ 
λουν να καταθέσουν εγγυητική επιστολή, σύμφωνα με 
τα προβλεπόμενα στις παραγράφους 1δ και 2 της ως 
άνω αναφερόμενης απόφασης, στην οικεία Π.Υ.Τ. του 
Ε.Ο.Τ. μέσα σε προθεσμία τεσσάρων (4) μηνών από τη 
δημοσίευση του νόμου αυτού.» 

Άρθρο 29 

Δρομολόγια τουριστικών λεωφορείων 

Το πρώτο εδάφιο της παρ. 1 του άρθρου 1 του ν. 711/ 
1977 (Α' 284), όπως ισχύει, αντικαθίσταται ως εξής: 

«Το μεταφορικό έργο που πραγματοποιείται, κατ’ 
αποκλειστικότητα, από τα ειδικά τουριστικά λεωφορεία 
δημόσιας χρήσης, συνίσταται στη διενέργεια έκτακτων 
γραμμών και γραμμών κλειστής διαδρομής που εξυπηρε¬ 
τούν μεταφορά προσχηματισμένης ομάδας προσώπων 
και αποσκευών, απαγορευομένης της με οποιονδήποτε 
τρόπο εκτέλεσης συγκοινωνίας, ως εξής:». 

Άρθρο 30 

Τροποποίηση διατάξεων του ν. 4093/2012 

1. Η διάταξη της περίπτωσης 1 της υποπαραγράφου 
Η.2 της παραγράφου Η του άρθρου πρώτου του ν. 4093/ 
2012 αντικαθίσταται ως εξής: 

«1. Επιτρέπεται στα τουριστικά γραφεία και στα γρα¬ 
φεία ενοικιάσεως αυτοκινήτων, όπως ορίζονται στις 
παραγράφους 4 και 5 του άρθρου 2 του ν. 2160/1993 
(ΑΊ18), και σε εταιρείες και συνεταιρισμούς Επιβατηγών 
Δημόσιας Χρήσης Αυτοκινήτων, που έχουν συσταθεί 
σύμφωνα με το άρθρο 6 του ν. 3109/2003 (Α'38) και το 
άρθρο 87 του ν. 4070/2012 (Α'82), η ολική εκμίσθωση 
με οδηγό μέσω προκρατήσεως με αντίστοιχη σύμβαση 
ελάχιστου διάρκειας δώδεκα (12) ωρών, Επιβατηγών 
Ιδιωτικής Χρήσης (ΕΙΧ) Αυτοκινήτων απαγορευομένης 
της μεταφοράς επιβατών με κόμιστρο με τα αυτοκίνητα 
αυτά. Στα ιδιόκτητα μεταφορικά μέσα περιλαμβάνονται 
επίσης τα κάθε είδους τροχοφόρα επιβατηγό οχήματα 
τύπου πιίηί-άυε έως 9 θέσεων.» 

2. Το δεύτερο εδάφιο της περίπτωσης 3 της υποπα- 
ραγράφου Η.2 του άρθρου πρώτου του ν. 4093/2012 (Α' 
222), όπως ισχύει, αντικαθίσταται ως ακολούθως: 


«β) Εμπίπτουν στην κατηγορία εκπομπών ΕΙΙΒΟ 5 ή V 
ή και μεταγενέστερες αυτών.» 

Άρθρο 31 

Ακίνητα της Ελληνικής Ολυμπιακής Επιτροπής 

Οι κτιριακές εγκαταστάσεις της Ελληνικής Ολυμπια¬ 
κής Επιτροπής στην Αρχαία Ολυμπία, οι οποίες είχαν 
ανεγερθεί χωρίς οικοδομική άδεια, θεωρούνται, κατά τη 
δημοσίευση του παρόντος νόμου, ως νομίμως υφιστά¬ 
μενες. Η νομιμότητα των εγκαταστάσεων αυτών διαπι¬ 
στώνεται με σχετική απόφαση του Γ ενικού Γ ραμματέα 
Αθλητισμού, η οποία εκδίδεται ύστερα από εισήγηση 
της τεχνικής υπηρεσίας της Γ ενικής Γ ραμματείας Αθλη¬ 
τισμού. Κατά τα λοιπά για τις παραπάνω εγκαταστάσεις 
έχουν ισχύ οι διατάξεις των περιπτώσεων β', γ' και δ' 
της παρ. 2 του άρθρου 5 του ν. 2730/1999 (Α'130). 

Άρθρο 32 

Ρύθμιση θεμάτων ειδικών φόρων 
και τελών σε ακίνητα του ν. 3342/2005 

Το πρώτο εδάφιο της παρ. 1 του άρθρου 7 του ν. 3342/ 
2005 αντικαθίσταται ως εξής: 

«Στα ακαθάριστα έσοδα των επιχειρήσεων του άρ¬ 
θρου 1 του ν. 339/1976 (Α'136), όπως ισχύει, που λει¬ 
τουργούν στα Ολυμπιακά Συγκροτήματα επιβάλλεται 
κατά τα οριζόμενα στο ν. 339/1976 τέλος 0,5% υπέρ 
των οικείων ΟΤΑ Α' βαθμού, στα διοικητικά όρια των 
οποίων ευρίσκεται κάθε εγκατάσταση.» 

Άρθρο 33 

Προσωρινές εγκαταστάσεις σε ακίνητα του 
ν. 3342/2005 

Η παρ. 4 του άρθρου 1 του Κεφαλαίου Α' του ν. 3342/ 
2005, όπως ισχύει, αντικαθίσταται ως εξής: 

«4.α. Στον περιβάλλοντα χώρο των εγκαταστάσεων 
των ολυμπιακών συγκροτημάτων του άρθρου 9 επι¬ 
τρέπεται η κατασκευή ή η τοποθέτηση προσωρινών 
και λυόμενων κατασκευών και εγκαταστάσεων για την 
εξυπηρέτηση εκτάκτων, πρόσκαιρων και βραχυχρόνιων 
εκδηλώσεων, όπως υπαίθριων αγορών, εορταστικών 
εκδηλώσεων, διοργάνωση εκθέσεων και συναυλιών, δι¬ 
άρκειας μέχρι τεσσάρων μηνών. Γ ια την κατασκευή ή 
τοποθέτηση των κατασκευών και εγκαταστάσεων του 
προηγούμενου εδαφίου εκδίδεται απόφαση του Υπουρ¬ 
γού Περιβάλλοντος, Ενέργειας και Κλιματικής Αλλαγής, 
που επέχει θέση οικοδομικής άδειας ύστερα από αίτη¬ 
ση του φορέα διαχείρισης κάθε εγκατάστασης, με την 
οποία εγκρίνεται η καλυπτόμενη επιφάνεια και η οριο- 
θέτηση των προσωρινών και λυόμενων κατασκευών και 
εγκαταστάσεων, καθώς και οι απαιτούμενες εργασίες, 
κατά παρέκκλιση από κάθε ισχύουσα διάταξη. Με την 
ίδια ως άνω απόφαση καθορίζονται επίσης οι απαιτή¬ 
σεις ασφάλειας και αισθητικής που πρέπει να πληρούν 
οι κατασκευές και εγκαταστάσεις, καθώς και ο χρόνος 
διατήρησής τους. Γ ια την έκδοση της ανωτέρω από¬ 
φασης ο φορέας διαχείρισης της εγκατάστασης υπο¬ 
βάλλει στη Διεύθυνση Οικοδομικών και Κτιριοδομικών 
Κανονισμών (Δ.Ο.Κ.Κ.) του Υπουργείου Περιβάλλοντος, 
Ενέργειας και Κλιματικής Αλλαγής, τεχνική έκθεση στην 
οποία περιγράφονται οι αιτούμενες εργασίες, τοπογρα- 
φικό διάγραμμα ή σχέδιο γενικής διάταξης, δηλώσεις 
ανάθεσης και ανάληψης της μελέτης και δήλωση ανά¬ 
ληψης της ευθύνης για το σύνολο των εργασιών και των 

εγκαταστάσεων από υπεύθυνο μηχανικό. Οι προσωρινές 
ή κινητές λυόμενες κατασκευές και εγκαταστάσεις απο- 
ξηλώνονται εντός δέκα (10) ημερών από τη λήξη της 
εκδήλωσης, χωρίς να απαιτείται προηγούμενη άδεια ή 
έγκριση δημόσιας αρχής. 

β. Η κατασκευή ή η τοποθέτηση στον περιβάλλοντα 
χώρο των εγκαταστάσεων των Ολυμπιακών συγκρο¬ 
τημάτων του άρθρου 9 προσωρινών και λυόμενων κα¬ 
τασκευών και εγκαταστάσεων για την εξυπηρέτηση 
εκδηλώσεων χρονικής διάρκειας μεγαλύτερης των τεσ¬ 
σάρων μηνών, εγκρίνεται με κοινή απόφαση των Υπουρ¬ 
γών Οικονομικών, Υποδομών, Μεταφορών και Δικτύων, 
Περιβάλλοντος, Ενέργειας και Κλιματικής Αλλαγής και 
Τουρισμού, σύμφωνα με την ανωτέρω διαδικασία.» 

Άρθρο 34 
Μαρίνα Ζέας 

1. Οι χερσαίες, θαλάσσιες και εν γένει λιμενικές, κτη¬ 
ριακές ή άλλες εγκαταστάσεις και τα έργα εντός των 
χώρων του Τουριστικού Λιμένα Ζέας, όπως απεικονίζο¬ 
νται κατά θέση και διάταξη στο τοπογραφικό διάγραμμα 
(αρ. σχεδίου:744, κλίμακα 1:1.000) που θεωρήθηκε από τη 
Διεύθυνση Περιουσίας της Εταιρείας Ακινήτων Δημοσί¬ 
ου Α.Ε. και την Τεχνική Υπηρεσία του Υπουργείου Οικο¬ 
νομικών χαρακτηρίζονται ως νομίμως υφιστάμενες. Στο 
ανωτέρω τοπογραφικό διάγραμμα, αντίτυπο του οποίου 
δημοσιεύεται σε φωτοσμίκρυνση με τον παρόντα νόμο 
στην Εφημερίδα της Κυβερνήσεως, αποτυπώνεται με τα 

στοιχεία Ζ1-Ζ2-Ζ3-.-Ζ125-Ζ126-Ζ127-98-97-96.3-2-1-Ζ1 

και η χερσαία ζώνη του Τουριστικού Λιμένα Ζέας. 

2. Για τη λειτουργία ή την τροποποίηση ή τη συμπλή¬ 
ρωση ή την επέκταση των εγκαταστάσεων του Τουρι¬ 
στικού Λιμένα Ζέας, έχουν εφαρμογή στο σύνολό τους 
οι διατάξεις των άρθρων 29 έως 34 του ν. 2160/1993, 
όπως ισχύουν και τροποποιούνται με τον παρόντα νόμο. 

Άρθρο 35 

Χρονομεριστικές μισθώσεις 

Στο τέλος του άρθρου 31 του ν. 2538/1997 (Α' 242) 
προστίθεται παράγραφος 4 ως εξής: 

«4. Η διάταξη της παραγράφου 3 δεν εφαρμόζεται στις 
χρονομεριστικές μισθώσεις του ν. 1652/1986 (Α' 167). Το 
αυτό ισχύει και σε περίπτωση που η οφειλέτρια επιχεί¬ 
ρηση τεθεί υπό την ειδική εκκαθάριση του άρθρου 106ια 
του Πτωχευτικού Κώδικα (κυρ. ν. 3588/2007, Α' 153).» 

Άρθρο 36 

Ειδικές διατάξεις για τουριστικά καταλύματα 

1. Στην παράγραφο II.γ του άρθρου 9 του π.δ. 43/2002 
προστίθεται εδάφιο ως εξής: 

«Ως ελάχιστη υποχρεωτική απόσταση τουριστικών 
εγκαταστάσεων από γειτονικές χρήσεις θεωρείται η 
απόσταση μεταξύ του ακραίου σημείου της πλησιέστε- 
ρης προς τη γειτονική χρήση δομημένης επιφάνειας χώ¬ 
ρων διαμονής, υποδοχής και εστίασης της τουριστικής 
εγκατάστασης και του ακραίου σημείου της δομημένης 
επιφάνειας ή εγκατάστασης της γειτονικής χρήσης.» 

2. Τα τουριστικά καταλύματα που εντάχτηκαν σε κα¬ 
θεστώς τακτοποίησης κατά τις διατάξεις των νόμων 
3843/2010 και 4014/2011 ή λειτουργικής τακτοποίησης 
υποβαθμίζονται σε κατώτερη κατηγορία εφόσον οι χώ¬ 
ροι υποδοχής και εστίασης υπολείπονται των ελάχιστων 
υποχρεωτικών της κατηγορίας τους πέραν του 20%. 


3. Το τελευταίο εδάφιο της παρ. 12 του άρθρου 4 
του ν. 2160/1993, που συμπληρώθηκε με την παρ. 1 του 
άρθρου 21 του ν. 2741/1999 (Α'199), τροποποιείται και 
αντικαθίσταται ως εξής: 

«Επιβολή προστίμου. Οι παραβάτες τιμωρούνται με 
πρόστιμο ύψους τριακοσίων (300) ευρώ ανά άτομο ή 
ανά κατασκηνωτικό ή ανά μεταφορικό μέσο, που επι¬ 
βάλλεται από το βεβαιούν την παράβαση αστυνομικό 
ή λιμενικό όργανο και εισπράττεται σύμφωνα με τις 
διατάξεις του άρθρου 104 του Κώδικα Οδικής Κυκλο¬ 
φορίας (Κ.Ο.Κ) του ν. 2696/1999 (Α'57). Σε ελέγχους από 
μεικτά συνεργεία την ποινή του προστίμου επιβάλλει το 
αστυνομικό όργανο που παρίσταται κατά τον έλεγχο.» 

4. Κατά τη διαδικασία περιβαλλοντικής αδειοδότησης 
κύριων, μη κύριων και σύνθετων τουριστικών καταλυ¬ 
μάτων μπορεί να εγκρίνεται η δημιουργία μονάδων 
αφαλάτωσης για την κάλυψη των αναγκών σε νερό 
του τουριστικού καταλύματος. Κατά τη διαδικασία πε¬ 
ριβαλλοντικής αδειοδότησης εφαρμόζεται το άρθρο 
18 της Οδηγίας 2008/98/ΕΚ του Ευρωπαϊκού Κοινοβου¬ 
λίου και του Συμβουλίου της 19ης Νοεμβρίου 2008 για 
τα απόβλητα και την κατάργηση ορισμένων Οδηγιών 
(Επίσημη Εφημερίδα της Ευρωπαϊκής Ένωσης 1-312/3 
της 22.11.2008). 

Άρθρο 37 

Ρυθμίσεις για την πρώην Γενική Γραμματεία 
Πολιτιστικής και Τουριστικής Υποδομής 

Με κοινή απόφαση των Υπουργών Τουρισμού και Πο¬ 
λιτισμού και Αθλητισμού καθορίζεται η διαδικασία, οι 
αρμόδιες υπηρεσίες και κάθε αναγκαία λεπτομέρεια για 
την παράδοση και παραλαβή του αρχείου της Γ ενικής 
Γραμματείας Πολιτιστικής και Τουριστικής Υποδομής, 
η οποία με το π.δ. 98/2012 (Α' 160) μεταφέρθηκε στο 
Υπουργείο Τουρισμού και μετονομάσθηκε σε Γενική 
Γραμματεία Τουριστικών Υποδομών και Επενδύσεων. 

Άρθρο 38 

Κατάργηση της διάταξης του άρθρου 187 του 
ν. 4070/ 2012 περί συστάσεως του νομικού 
προσώπου ιδιωτικού δικαίου με την επωνυμία 
Ανώνυμη Εταιρεία Προώθησης και Ανάπτυξης 
Τουρισμού. 

Από τη δημοσίευση του παρόντος καταργείται η δι¬ 
άταξη του άρθρου 187 του ν. 4070/2012 που προέβλεπε 
τη σύσταση του νομικού προσώπου ιδιωτικού δικαίου 
με την επωνυμία «Μαι1<θΙίη9 Ογθθοθ Ανώνυμη Εταιρεία 
Προώθησης και Ανάπτυξης Τουρισμού». 

Άρθρο 39 
Ρυθμίσεις ΤΑΙΠΕΔ 

1. Στο τέλος της παρ. 9 του άρθρου 2 του ν. 3986/2011 
προστίθενται νέα εδάφια ως εξής: 

«Ειδικά στην περίπτωση λιμένων ή τουριστικών λιμέ¬ 
νων ο παραχωρησιούχος υπεισέρχεται αυτοδικαίως, χω¬ 
ρίς να απαιτείται η συναίνεση των αντισυμβαλλομένων 
και ανεξάρτητα από την ύπαρξη συμβατικών όρων που 
αποκλείουν ή περιορίζουν την υπεισέλευση αυτή, στα 
συμβατικά δικαιώματα και υποχρεώσεις που απορρέουν 
από τις ισχύουσες συμβάσεις που αφορούν στη λειτουρ¬ 
γία των λιμένων ή τουριστικών λιμένων, καθώς και στα 
κινητά και ακίνητα εντός της χερσαίας ή θαλάσσιας 
ζώνης αυτών που σχετίζονται με τη λειτουργία τους. Γ ια 

το αντιτάξιμο της υπεισέλευσης αυτής έναντι τρίτων, 
δεν απαιτείται αναγγελία προς αυτούς ή συναίνεσή 
τους. Με την επιφύλαξη των διατάξεων του π.δ. 86/1979 
οι ανωτέρω συμβάσεις δύνανται να καταγγέλλονται 
από τον παραχωρησιούχο με επίδοση από δικαστικό 
επιμελητή προειδοποίησης δύο μηνών ή συντομότερης, 
όταν προβλέπεται τέτοια από το νόμο ή έχει συμβατικά 
μεταξύ των εν λόγω μερών συμφωνηθεί. Ο αντισυμβαλ¬ 
λόμενος για την πρόωρη καταγγελία της σύμβασης έχει 
αποκλειστικά δικαίωμα αποζημιώσεως έναντι μόνο του 
Δημοσίου, η οποία δεν μπορεί να υπερβαίνει τα τρία 
(3) μηνιαία μισθώματα ή το 1/4 του ετήσιου συμβατικού 
ανταλλάγματος.» 

2. Στο άρθρο 5 του ν. 3986/2011 προστίθεται παρά¬ 
γραφος 10 ως εξής: 

«10. Με απόφαση των Υπουργών Οικονομικών, Ναυ¬ 
τιλίας και Αιγαίου, καθώς και Αγροτικής Ανάπτυξης 
και Τροφίμων, που εκδίδεται μετά από εισήγηση του 
Ταμείου και δημοσιεύεται στην Εφημερίδα της Κυβερ- 
νήσεως, μπορεί να επιβάλεται στον φορέα διαχείρισης 
λιμένα, στην αρμοδιότητα του οποίου ανήκει η διαχεί¬ 
ριση υφισταμένου αλιευτικού καταφυγίου, η υποχρέ¬ 
ωση παραχώρησης της χρήσης κινητών και ακινήτων 
που ευρίσκονται εντός της περιοχής δικαιοδοσίας του, 
προκειμένου ο παραχωρησιούχος να κατασκευάσει με 
δαπάνες του, οι οποίες δεν δύνανται να υπερβαίνουν το 
1,5 εκατ. ευρώ, τα αναγκαία έργα για τη μετεγκατάστα¬ 
ση των αλιέων από τον υφιστάμενο λιμένα ή τουριστικό 
λιμένα στο καταφύγιο αυτό. Μετά την ολοκλήρωσή τους 
τα ως άνω έργα παραδίδονται άνευ ανταλλάγματος 
στον φορέα διαχείρισης, ο οποίος είναι αρμόδιος για 
τη χρήση, διαχείριση και εκμετάλλευσή τους». 

3. α) Στο τέλος της περίπτωσης δ' της παραγράφου 
7 του άρθρου 12 του ν. 3986/2011, όπως ισχύει, προστί¬ 
θενται εδάφια ως εξής: 

«Στις περιπτώσεις ακινήτων, στα οποία προβλέπονται 
περισσότερες της μιας ζώνες υποδοχής παραθεριστι- 
κού-τουριστικού χωριού, μπορεί να προβλέπεται στην 
οικεία πολεοδομική μελέτη η δυνατότητα τμηματικής 
ολοκλήρωσης των βασικών κοινοχρήστων έργων υπο¬ 
δομής ανά ζώνη υποδοχής, εφόσον τεκμηριώνεται η 
λειτουργική αυτοτέλεια της κάθε ζώνης. Σε περίπτωση 
που η χρήση του παραθεριστικού-τουριστικού χωριού 
αναπτύσσεται στο σύνολο του δημοσίου ακινήτου ή σε 
μία ζώνη υποδοχής, είναι δυνατόν να προβλέπεται στην 
οικεία πολεοδομική μελέτη η δυνατότητα τμηματικής 
ολοκλήρωσης των βασικών κοινοχρήστων έργων υπο¬ 
δομής κατά φάσεις, υπό την προϋπόθεση ότι η κάθε, 
αυτοτελής χρονικά, φάση εκτέλεσης των έργων υποδο¬ 
μής θα αντιστοιχεί σε πολεοδομική ενότητα επιφάνειας 
πενήντα (50) στρεμμάτων τουλάχιστον. Στις παραπάνω 
περιπτώσεις, επιτρέπεται η μεταβίβαση εμπραγμάτων 
και ενοχικών δικαιωμάτων προς τρίτους σε κάθε ζώνη 
υποδοχής ή σε κάθε πολεοδομική ενότητα, για την 
οποία ολοκληρώνονται τα έργα υποδομής, μετά την 
πιστοποίηση των σχετικών εργασιών από τον Γενικό 
Γραμματέα Δημόσιας Περιουσίας του Υπουργείου Οι¬ 
κονομικών.» 

β) Στο άρθρο 12 του ν. 3986/2011 προστίθεται παρά¬ 
γραφος 9 ως εξής: 

«9.α. Τα προεδρικά διατάγματα του παρόντος μπορεί 
να περιέχουν ρυθμίσεις και για τις συνεχόμενες προς 
το δημόσιο ακίνητο ζώνες αιγιαλού και παραλίας με 


σκοπό τη δημιουργία τουριστικών λιμένων ή τουριστι¬ 
κών λιμενικών εγκαταστάσεων του άρθρου 14Α που στη 
συνέχεια χωροθετούνται με τη διαδικασία του άρθρου 
13. Στις περιπτώσεις αυτές, με τις κοινές υπουργικές 
αποφάσεις του άρθρου 13 εγκρίνονται επιπλέον και τα 
προτεινόμενα λιμενικά έργα για τη δημιουργία των του¬ 
ριστικών λιμένων ή τουριστικών λιμενικών εγκαταστάσε¬ 
ων, οι απαιτούμενες προσχώσεις και έργα εκσκαφής για 
τη διάνοιξη εσωτερικών λιμενολεκανών, καναλιών ή/και 
προστατευτικών νησίδων, τα αναγκαία έργα υποδομής, 
καθώς και οι εγκαταστάσεις και τα κτίρια επί της χερ¬ 
σαίας ζώνης, ύστερα από υποβολή των δικαιολογητικών 
που ορίζονται στην παρ. 2 του άρθρου 31 του ν. 2160/ 
1993, όπως ισχύει. Στις πιο πάνω περιπτώσεις, στην έκ¬ 
δοση των αποφάσεων του άρθρου 13 συμπράττει και ο 
Υπουργός Τουρισμού. 

β. Για τουριστικούς λιμένες, που αξιοποιούνται αυτο- 
τελώς από το Ταμείο, το τελευταίο δύναται να κινεί τη 
διαδικασία χωροθέτησης, επέκτασης ή τροποποίησής 
τους σύμφωνα με το άρθρο 31 και το άρθρο 34 του 
ν. 2160/1993. Το ίδιο ισχύει και για την αλλαγή χρήσης 
τμήματος ζώνης υφιστάμενου λιμένα ή/και επέκταση 
αυτού σε τουριστικό λιμένα. Γ ια τη σύνταξη της ΣΜΠΕ 
εφαρμόζεται το άρθρο 12 παράγραφος 2 περίπτωση β' 
του παρόντος. Το προεδρικό διάταγμα της περιπτώσε- 
ως γ' της παρ. 1 του άρθρου 31 του ν. 2160/1993 προτεί- 
νεται και από τον Υπουργό Οικονομικών, ενώ οι κοινές 
υπουργικές αποφάσεις της περίπτωσης στ' της παρ. 1 
του άρθρου 31 και της παρ. 5 του άρθρου 34 του ν. 2160/ 
1993 υπογράφονται και από τον Υπουργό Οικονομικών. 
Για τους τουριστικούς λιμένες της παρούσας περίπτω¬ 
σης η Διεύθυνση Τουριστικών Λιμένων του Υπουργείου 
Τουρισμού θεωρεί κατ’ απόλυτη προτεραιότητα τοπο- 
γραφικά και βυθομετρικά διαγράμματα υφιστάμενης 
κατάστασης, τα οποία φέρουν επισημειωμένη υπεύθυνη 
δήλωση του συντάξαντος μελετητή.» 

4. Μετά το άρθρο 15 του ν. 3986/2011 προστίθεται 
άρθρο 15Α ως εξής: 

«Άρθρο 15Α 

Λειτουργική αδειοδότηση 

1. Η λειτουργική αδειοδότηση τουριστικών εγκατα¬ 
στάσεων και υποδομών του άρθρου 2, του άρθρου 31 
και του άρθρου 34 του ν. 2160/1993, όπως ισχύει, γίνεται 
κατά τις οικείες διατάξεις. 

2. Για την προέγκριση και την άδεια ίδρυσης και λει¬ 
τουργίας καταστημάτων υγειονομικού ενδιαφέροντος 
του άρθρου 80 του ν. 3463/2006 και κολυμβητικών δεξα¬ 
μενών εντός επενδυτικών σχεδίων που αναπτύσσονται 
εντός ΕΣΧΑΔΑ με χρήσεις του άρθρου 11Β περιπτώσεις 
2, 3 και 4Α του ν. 3986/2011, αρμόδια είναι η Υπηρεσία 
του άρθρου 12 του ν. 4002/2011, όπως ισχύει. Για τη 
χορήγηση της προέγκρισης και της άδειας ίδρυσης και 
λειτουργίας εφαρμόζονται ανάλογα οι διατάξεις των 
άρθρων 151,152,153 και 154 του ν. 4070/2012, όπως ισχύει. 

3. Γ ια την έκδοση αδειών ίδρυσης και λειτουργίας 
ιδιωτικών κλινικών εντός δημόσιων ακινήτων αρμόδι¬ 
ος είναι ο Υπουργός Υγείας, τηρουμένης της διαδικα¬ 
σίας και των δικαιολογητικών που προβλέπονται στο 
π.δ. 247/1991 (Α' 93) και στο π.δ. 517/1991 (Α' 202). Η προ¬ 
έγκριση και η οριστική έγκριση καταλληλότητας οι¬ 
κοπέδου χορηγείται από την αρμόδια υπηρεσία του 
Υπουργείου. 

4. Με την επιφύλαξη των παραγράφων 1, 2 και 3 του 
παρόντος, με κοινές αποφάσεις του Υπουργού Οικο¬ 
νομικών και του κατά περίπτωση αρμόδιου Υπουργού 
καθορίζονται «Πρότυπες Λειτουργικές Δεσμεύσεις» 
για τη λειτουργική αδειοδότηση εγκαταστάσεων και 
δραστηριοτήτων εντός περιουσιακών στοιχείων που 
αξιοποιούνται από το ΤΑΙΠΕΔ κατά τις διατάξεις του 
παρόντος νόμου. Ο κύριος της επένδυσης ή ο έλκων 
νόμιμο δικαίωμα από αυτόν υποβάλλει στη Γενική 
Γραμματεία Δημόσιας Περιουσίας του Υπουργείου 
Οικονομικών συμπληρωμένη και υπογεγραμμένη Δή¬ 
λωση Υπαγωγής της δραστηριότητας στην οικεία 
Πρότυπη Λειτουργική Δέσμευση (Π.Λ.Δ.). Η κατά τα 
ανωτέρω Δήλωση Υπαγωγής επέχει θέση υπεύθυνης 
δήλωσης του κυρίου της επένδυσης ή του έλκοντα 
νόμιμο δικαίωμα από αυτόν κατά το ν. 1599/1986, όπως 
εκάστοτε ισχύει. Σε περίπτωση ανακριβούς ή ψευ¬ 
δούς δηλώσεως, ο δηλών υπόκειται στις κυρώσεις 
της παραγράφου 6 του άρθρου 22 του ν. 1599/1986, 
καθώς και στις διοικητικές και ποινικές κυρώσεις που 
προβλέπονται από την εκάστοτε ισχύουσα για τις 
προϋποθέσεις και τους όρους λειτουργίας της εν 
λόγω δραστηριότητας νομοθεσία.» 

5. α. Στην παρ. 2 του άρθρου 17Α του ν. 3986/2011 
μετά τη φράση «ή υπέρ του ειδικού διαδόχου αυτών,» 
προστίθεται η φράση «ή υπέρ του Δημοσίου, εφόσον 
στο Ταμείο έχει περιέλθει οποιοδήποτε άλλο δικαί¬ 
ωμα, πλην της κυριότητας επί της προς αξιοποίηση 
έκτασης»». 

β. Στην παρ. 5 του άρθρου 17Α του ν. 3986/2011 μετά 
τη φράση «ή υπέρ του ειδικού διαδόχου αυτών,» προ¬ 
στίθεται η φράση «ή υπέρ του Δημοσίου, εφόσον στο 
Ταμείο έχει περιέλθει οποιοδήποτε άλλο δικαίωμα, 
πλην της κυριότητας επί της προς αξιοποίηση έκτα¬ 
σης»». 

γ. Στην παρ. 6α του άρθρου 17Α του ν. 3986/2011 προ¬ 
στίθεται προτελευταίο εδάφιο ως εξής: 

«Στην περίπτωση απαλλοτρίωσης επί της χερσαίας 
ζώνης λιμένα ή τουριστικού λιμένα θεωρείται ότι ο 
σκοπός της απαλλοτρίωσης έχει εκπληρωθεί, αν έχουν 
εκτελεστεί τα αναγκαία για τη λειτουργία του λιμένα 
λιμενικά έργα.» 

δ. Στην παρ. 7 του άρθρου 17Α του ν. 3986/2011 δια¬ 
γράφεται η φράση «του δεύτερου εδαφίου» και προστί¬ 
θενται εδάφια ως εξής: 

«Επιτρέπεται η νέα κήρυξη απαλλοτριώσεων, συντε¬ 
λεσμένων ή μη, που έχουν κηρυχθεί οποτεδήποτε επί 
της χερσαίας ζώνης λιμένων ή τουριστικών λιμένων, 
εφόσον η προς απαλλοτρίωση έκταση είναι αναγκαία 
για την αξιοποίηση του λιμένα ή τουριστικού λιμένα, και 
ανεξάρτητα από το μέγεθος της.» 

Άρθρο 40 

Αλιευτικός τουρισμός 

1. Η παρ. 1 του άρθρου 175 του ν. 4070/2012 (Α' 82) 
τροποποιείται ως εξής: 

«Ι.α. Αλιευτικός τουρισμός είναι η ειδική μορφή του¬ 
ρισμού, η οποία συνίσταται στην παροχή τουριστικών 
υπηρεσιών συνδεδεμένων με την αλιεία, τη σπογγαλιεία, 
την υδατοκαλλιέργεια και τις σχετικές με αυτές πρα¬ 
κτικές και τεχνικές, παραδόσεις και τοπικά έθιμα, τα 
τοπικά προϊόντα, την παραδοσιακή κουζίνα και τοπική 
γαστρονομία. 


β. Οι όροι και οι προϋποθέσεις, καθώς και πόσης 
φύσεως ζητήματα που αφορούν στην ασφάλεια των 
επιβατών και των πλοιοκτητών, στα επαγγελματικά 
σκάφη αλιείας, τα οποία ασκούν αλιευτικό τουρισμό, θα 
ρυθμιστούν με κοινή απόφαση των Υπουργών Αγροτι¬ 
κής Ανάπτυξης και Τροφίμων, Τουρισμού και Ναυτιλίας 
και Αιγαίου. 

γ. Πόσης φύσεως θέματα που αφορούν στην έκδοση 
εισιτηρίων, στον τρόπο διάθεσής τους και που άπτονται 
της άσκησης του αλιευτικού τουρισμού θα ρυθμιστούν 
με κοινή απόφαση των Υπουργών Οικονομικών, Αγροτι¬ 
κής Ανάπτυξης και Τροφίμων, Τουρισμού και Ναυτιλίας 
και Αιγαίου.» 

2. Η παρ. 3 του άρθρου 177 του ν. 4070/2012 τροπο¬ 
ποιείται ως εξής: 

«3. Κατά παρέκκλιση από τις εκάστοτε ισχύουσες δι¬ 
ατάξεις, επιτρέπεται σε αλιευτικά ή σπογγαλιευτικά 
σκάφη εφοδιασμένα με επαγγελματική άδεια αλιείας, 
να επιβιβάζουν επισκέπτες-τουρίστες για τη συμμετοχή 
τους μόνο σε δραστηριότητες αλιευτικού τουρισμού.» 

3. Η παρ. 5 του άρθρου 178 του ν. 4070/2012 τροπο¬ 
ποιείται ως εξής: 

«5. Οι διατάξεις του παρόντος νόμου κατισχύουν 
οποιοσδήποτε αντίθετης διάταξης των Γενικών Κανο¬ 
νισμών Λιμένα.» 

4. Η παρ. 2 του άρθρου 182 του ν. 4070/2012 τροπο¬ 
ποιείται ως εξής: 

«2. Η δραστηριότητα άσκησης του αλιευτικού του¬ 
ρισμού μπορεί να αρθεί για ένα έτος, με απόφαση 
της αρμόδιας για την έγκριση της δραστηριότητας 
υπηρεσίας αν ο υπεύθυνος για το επαγγελματικό αλι¬ 
ευτικό σκάφος παραβιάζει την ισχύουσα νομοθεσία 
περί αλιευτικού τουρισμού ή την αλιευτική νομοθεσία 
ή την τουριστική νομοθεσία. Η παρούσα κύρωση επι¬ 
βάλλεται συμπληρωματικά των ποινικών, διοικητικών 
και πειθαρχικών κυρώσεων που προβλέπονται από δι¬ 
ατάξεις της ισχύουσας νομοθεσίας. Μετά την πάροδο 
του ανωτέρου χρονικού διαστήματος, ο ενδιαφερόμε¬ 
νος δύναται να υποβάλει εκ νέου δικαιολογητικά και 
να ακολουθήσει τη διαδικασία για την άσκηση της 
δραστηριότητας.» 

5. Η παρ. 3 του άρθρου 182 του ν. 4070/2012 τροπο¬ 
ποιείται ως εξής: 

«3. Εάν μέσα σε διάστημα πέντε (5) ετών, η δραστη¬ 
ριότητα του αλιευτικού τουρισμού αρθεί δύο φορές 
σύμφωνα με την παράγραφο 2, δεν επιτρέπεται στο 
εξής η άσκηση του αλιευτικού τουρισμού για τον επαγ- 
γελματία αλιέα, σπογγαλιέα ή υδατοκαλλιεργητή ή τον 
πλοιοκτήτη επαγγελματικού αλιευτικού σκάφους.» 

Άρθρο 41 

Επιτροπή Τουριστικών Λιμένων 

1. Η παρ. 2 του άρθρου 30 του ν. 2160/1993, όπως ισχύει, 
αντικαθίσταται ως εξής: 

«2.α. Με απόφαση του Υπουργού Τουρισμού συγκρο¬ 
τείται δεκαμελής «Επιτροπή Τουριστικών Λιμένων». 
Η Επιτροπή αποτελείται από τον Γ ενικό Γ ραμματέα 
Τουριστικών Υποδομών και Επενδύσεων του Υπουρ¬ 
γείου Τουρισμού με αναπληρωτή τον Προϊστάμενο της 
Γ ενικής Διεύθυνσης Επενδύσεων και Ανάπτυξης του 
ίδιου ως άνω Υπουργείου, τους Προϊσταμένους των 
Διευθύνσεων Τουριστικών Λιμένων και Χωροταξικού 
Σχεδιασμού του Υπουργείου Τουρισμού, τον Προϊστά- 

μενο της Διεύθυνσης της Εφορείας Ενάλιων Αρχαιο¬ 
τήτων του Υπουργείου Παιδείας και Θρησκευμάτων 
και Πολιτισμού και Αθλητισμού, έναν (1) εκπρόσωπο 
του Υπουργείου Υποδομών, Μεταφορών και Δικτύων, 
έναν εκπρόσωπο του Υπουργείου Οικονομικών, έναν 
εκπρόσωπο του Υπουργείου Εθνικής Άμυνας, έναν εκ¬ 
πρόσωπο του Υπουργείου Περιβάλλοντος, Ενέργειας 
και Κλιματικής Αλλαγής, έναν εκπρόσωπο του Υπουρ¬ 
γείου Ναυτιλίας και Αιγαίου και έναν δικηγόρο τουλά¬ 
χιστον παρ’ Εφέταις. Οι εκπρόσωποι των Υπουργείων 
ορίζονται από τον οικείο Υπουργό. 

β. Με την απόφαση συγκρότησης ορίζεται ως Πρόε¬ 
δρος της Επιτροπής ο Γενικός Γραμματέας Τσυριστικών 
Υποδομών και Επενδύσεων του Υπουργείου Τουρισμού 
με αναπληρωτή τον προϊστάμενο της Γ ενικής Διεύθυν¬ 
σης Επενδύσεων και Ανάπτυξης του ίδιου Υπουργείου. 
Με την ίδια απόφαση ορίζονται τα αναπληρωματικά 
μέλη της Επιτροπής και ο γραμματέας της Επιτροπής 
με τον αναπληρωτή του.» 

2. Η ισχύς του άρθρου αυτού άρχεται δύο (2) μήνες 
από τη δημοσίευση του παρόντος νόμου. 

ΜΕΡΟΣ Δ' 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 42 

Μεταβατικές διατάξεις 

1. Το προσωπικό που μεταφέρεται σύμφωνα με το 
άρθρο 14 του παρόντος από τον Ε.Ο.Τ. στο Υπουργείο 
Τουρισμού κατατάσσεται σε μισθολογικά κλιμάκια της 
οικείας κατηγορίας ή εκπαιδευτικής βαθμίδας, ανάλο¬ 
γα με τα τυπικά του προσόντα και το συνολικό χρόνο 
υπηρεσίας και λαμβάνει τις αποδοχές της υπηρεσίας 
υποδοχής, ενώ τυχόν πρόσθετες αποδοχές ή απολαβές 
και ειδικά επιδόματα οποιοσδήποτε ονομασίας καταρ- 
γούνται. Για την κύρια και επικουρική ασφάλιση του 
προσωπικού αυτού έχουν εφαρμογή οι διατάξεις της 
παρ. 17 του άρθρου 4 του ν. 3513/2006 (Α'265), όπως 
ισχύει. 

2. Το χρονικό διάστημα που μεσολαβεί από την έναρξη 
ισχύος του παρόντος νόμου έως τη δημοσίευση των 
πράξεων μεταφοράς και ανάληψης υπηρεσίας του προ¬ 
σωπικού, σύμφωνα με τις διατάξεις του νόμου αυτού, 
θεωρείται για κάθε συνέπεια ως χρόνος πραγματικής 
υπηρεσίας του προσωπικού αυτού στην υπηρεσία υπο¬ 
δοχής. 

3. Ο συνολικός χρόνος υπηρεσίας του μεταφερόμενου 
προσωπικού, που έχει διανυθεί στον φορέα προέλευσης, 
καθώς και ο χρόνος που διανύθηκε στο Δημόσιο ή σε 
Ν.Π.Δ.Δ. και αναγνωρίστηκε ως χρόνος υπηρεσίας, θε¬ 
ωρείται χρόνος πραγματικής υπηρεσίας για τα θέματα 
βαθμολογικής και μισθολογικής εξέλιξης και για κάθε 
άλλη συνέπεια. 

4. Οι δαπάνες λειτουργίας των υπηρεσιών που μετα- 
φέρονται στο Υπουργείο Τουρισμού, σύμφωνα με το 
άρθρο 14 του νόμου αυτού, θα βαρύνουν για το έτος 
2013 τον προϋπολογισμό του φορέα προέλευσης. Από 
το έτος 2014 και μετά θα βαρύνουν τον προϋπολογισμό 
του Υπουργείου Τουρισμού με αντίστοιχη μείωση της 
επιχορήγησης του Ε.Ο.Τ. 

5. Γ ια τις διαδικασίες αδειοδότησης σύνθετων του¬ 
ριστικών καταλυμάτων και οργανωμένων υποδοχέων 
τουριστικών δραστηριοτήτων, που βρίσκονται σε εξέ¬ 


λιξη κατά την ημερομηνία δημοσίευσης του παρόντος, 
δεν εφαρμόζονται οι διατάξεις της περίπτωσης α' της 
παραγράφου 4 του άρθρου 1 ως προς τον ανώτατο 
επιτρεπόμενο μικτό συντελεστή δόμησης, εφόσον 
πριν την ημερομηνία δημοσίευσης του παρόντος νό¬ 
μου είχε εκδοθεί αρμοδίως μία από τις ακόλουθες 
πράξεις: 

α. θετική γνωμοδότηση Προκαταρκτικής Περιβαλ¬ 
λοντικής Εκτίμησης και Αξιολόγησης (ΠΠΕΑ) κατά 
τις διατάξεις του άρθρου 4 του ν. 1650/1986, όπως 
αντικαταστάθηκε με το άρθρο 2 του ν. 3010/2002 και 
τις διατάξεις των άρθρων 3 και 6 της με αριθμ. Η.Π. 
11014/703/Φ104/14.3.2003 κοινής υπουργικής απόφασης 
(Β' 332), 

β. θετική γνωμοδότηση Προκαταρκτικού Προσδιορι¬ 
σμού Περιβαλλοντικών Απαιτήσεων (ΠΠΠΑ) κατά τις 
διατάξεις του άρθρου 2 του ν. 4014/2011, 

γ. θετική γνωμοδότηση για την καταλληλότητα γη¬ 
πέδου ή θετική έγκριση αρχιτεκτονικής μελέτης από 
τον Ε.Ο.Τ. 

6. Στην παράγραφο 1 του άρθρου 108 του ν. 4172/2013 
(Α' 167), αφότου αυτή ίσχυσε, προστίθεται τελευταίο 
εδάφιο ως εξής: 

«Η ισχύς της ανωτέρω ρύθμισης αρχίζει δέκα (10) ημέ¬ 
ρες από τη δημοσίευση του παρόντος νόμου.» 

Αρθρο 43 

Καταργούμενες διατάξεις 

1. Από την έναρξη ισχύος του νόμου αυτού καταργεί- 
ται κάθε γενική ή ειδική διάταξη που είναι αντίθετη ή 
ρυθμίζει διαφορετικά τα θέματα που ρυθμίζονται με τις 
διατάξεις του παρόντος νόμου. 

2. Από την έναρξη ισχύος του νόμου αυτού καταργού- 
νται τα τρία τελευταία εδάφια της παραγράφου 2 του 
άρθρου 31 και το τελευταίο εδάφιο της παραγράφου 4 
του άρθρου 34 του ν. 2160/1993, όπως ισχύει. 

3. Από την έναρξη ισχύος του νόμου αυτού καταργεί- 
ται η παρ. 3 του άρθρου 30 του ν. 2160/1993. 

4. α. Από τη δημοσίευση του παρόντος νόμου καταρ- 
γείται η παρ. 1 του άρθρου 148 του ν. 4070/ 2012. 

β. Από τη δημοσίευση του παρόντος νόμου καταρ- 
γούνται τα στοιχεία δ' και ε' της παρ. 13 του άρθρου 1 
του ν. 3270/2004. 

γ. Από τη δημοσίευση του παρόντος νόμου καταρ- 
γείται η περίπτωση α' της παρ. 2 του άρθρου 150 του 
ν. 4070/2012. 

δ. Από τη δημοσίευση του παρόντος νόμου καταργεί- 
ται το άρθρο 159 του ν. 4070/2012. 

ε. Από τη δημοσίευση του παρόντος νόμου καταργεί- 
ται το άρθρο 187 του ν. 4070/2012. 

στ. Από τη δημοσίευση του παρόντος νόμου, το άρθρο 
174, οι παράγραφοι 2 και 3 του άρθρου 175, το άρθρο 
176, η παράγραφος 1 του άρθρου 178, το άρθρο 179, 
οι παράγραφοι 4 και 6 του άρθρου 180, το άρθρο 181 
και η παράγραφος 2 του άρθρου 184 του ν. 4070/2012 
καταργούνται. 

Αρθρο 44 

1. Μετά το τέλος της παραγράφου 1 του άρθρου 11 
του ν. 3409/2005 «Καταδύσεις αναψυχής και άλλες δια¬ 
τάξεις» (Α' 273) προστίθεται εδάφιο ως εξής: 

«Με την ίδια απόφαση μπορεί να παρέχεται η δυ¬ 
νατότητα κατάρτισης προγραμματικών συμβάσεων 

πολιτισμικής ανάπτυξης κατ’ εφαρμογή της παραγρά¬ 
φου 5 του άρθρου 100 του ν. 3852/2010 (Α' 287), με τις 
οποίες θα εξειδικεύονται τα έργα, προγράμματα και 
υπηρεσίες πολιτιστικού χαρακτήρα εντός των επι- 
σκέψιμων ενάλιων αρχαιολογικών χώρων, καθώς και 
τα ζητήματα οργάνωσης, διαχείρισης, επίβλεψης και 
εκμετάλλευσης των επιτρεπόμενων στους χώρους 
αυτούς δραστηριοτήτων, καθώς και κάθε άλλη ανα¬ 
γκαία λεπτομέρεια.» 

2. Στο τέλος της παρ. 2 του άρθρου 3 του ν. 4109/2013 
(Α' 16), όπως αντικαταστάθηκε με την παρ. 2 του άρθρου 
61 του ν. 4155/2013 (Α' 120) και ισχύει, προστίθενται τα 
εξής εδάφια: 

«Με απόφαση του Υπουργού Πολιτισμού και Αθλητι¬ 
σμού, η οποία δημοσιεύεται στην Εφημερίδα της Κυβερ- 
νήσεως, δύναται να διακόπτεται η απόσπαση του ανω¬ 
τέρω προσωπικού στη Γενική Διεύθυνση Αρχαιοτήτων 
και Πολιτιστικής Κληρονομιάς, καθώς και η διάθεσή του 
προς κάλυψη των αναγκών των Επιστημονικών Επιτρο¬ 
πών (Ε.Ε.) της περίπτωσης α' της παραγράφου 6 του 
παρόντος άρθρου και να επιτρέπεται η απόσπασή του, 
κατά παρέκκλιση των σχετικών διατάξεων, προς κάλυ¬ 
ψη άλλων υπηρεσιακών αναγκών και για την καλύτερη 
αξιοποίηση του ανθρώπινου δυναμικού, σε οργανικές 
μονάδες και Ειδικές Υπηρεσίες του Υπουργείου Πολιτι¬ 
σμού και Αθλητισμού. Κατά τη διάρκεια της απόσπασης 
του ανωτέρω προσωπικού η μισθοδοσία του βαρύνει 
τον προϋπολογισμό του Υπουργείου Πολιτισμού και 
Αθλητισμού.» 

Άρθρο 45 

Οι ληξιπρόθεσμες οφειλές μέχρι τις 30.6.2013 του 
Ελληνικού Δημοσίου προς την ΕΥΔΑΠ Α.Ε. από Έργα 
Υποδομής, Κατασκευές Έργων Ύδρευσης Ν.Π.Δ.Δ., 
Κατασκευή και Συντήρηση Έργων Αντιπλημμυρικής 
Προστασίας κ.λπ., καθώς και οι μη φορολογικές οφει¬ 
λές της ΕΥΔΑΠ Α.Ε. προς το Ελληνικό Δημόσιο θα 
προσδιοριστούν με κοινή υπουργική απόφαση των 
Υπουργών Μεταφορών, Υποδομών και Δικτύων και 
Οικονομικών. 

Τυχόν οφειλές που θα προκόψουν, το ύψος των 
οποίων θα προσδιοριστεί αναλυτικά και κατά έτος 
στην αναφερόμενη στην παράγραφο 1 του παρόντος 
άρθρου κοινή υπουργική απόφαση, θα καλυφθούν από 
την ειδική πίστωση που έχει προβλεφθεί στον Κρατικό 
Προϋπολογισμό για την εκκαθάριση των ληξιπρόθε¬ 
σμων υποχρεώσεων των φορέων της Γ ενικής Κυβέρ¬ 
νησης στο πλαίσιο του Προγράμματος Οικονομικής 
Πολιτικής. 

Οι ανωτέρω οφειλές θα εξοφληθούν με μοναδικό 
δικαιολογητικό στοιχείο πληρωμής την αναφερόμενη 
στην παράγραφο 1 του παρόντος άρθρου κοινή υπουρ¬ 
γική απόφαση και εφόσον η ΕΥΔΑΠ Α.Ε. παραιτηθεί από 
κάθε άλλη αξίωση και ένδικο μέσο. 

Από τη δημοσίευση του παρόντος νόμου καταργού- 
νται το δεύτερο και τρίτο εδάφιο της περίπτωσης 
β' της παραγράφου 1 του άρθρου 26 του ν. 2939/ 
2001 . 

Άρθρο 46 

Ρυθμίσεις για αυτοεξυπηρετούμενα καταλύματα 

Ι.α. Το Κεφάλαιο 3 της με αρίθμ. 530992/1987 από¬ 
φασης Γ.Γ. Ε.Ο.Τ. (Β' 557) με τον τίτλο «Τεχνικές 


προδιαγραφές Ε.Ο.Τ. για τη δημιουργία αυτοεξυ- 
πηρετούμενων καταλυμάτων» καταργείται από τη 
θέση σε ισχύ του άρθρου αυτού, σύμφωνα με την 
παράγραφο 8. 

β. Η αδειοδότηση αυτοεξυπηρετούμενων καταλυμά¬ 
των (τουριστικών επιπλωμένων επαύλεων και κατοικιών) 
συντελείται σε ένα στάδιο, χωρίς προηγούμενη έγκριση 
καταλληλότητας οικοπέδου ή γηπέδου και αρχιτεκτο¬ 
νικής μελέτης. Η διαδικασία, το περιεχόμενο των δικαι- 
ολογητικών αδειοδότησης, οι σχετικές λεπτομέρειες 
εφαρμογής των διατάξεων του παρόντος άρθρου, οι 
σχετικοί όροι, η έννοια και η περιγραφή, καθώς και 
οι ελάχιστες τεχνικές και λειτουργικές προδιαγραφές 
των τουριστικών επιπλωμένων επαύλεων και κατοικιών 
ορίζονται με απόφαση του Υπουργού Τουρισμού, που 
θα εκδοθεί εντός δύο μηνών από τη δημοσίευση του 
νόμου αυτού. 

γ. Με απόφαση του Υπουργού Τουρισμού μπορούν 
να καθορίζονται οι τεχνικές και λειτουργικές προδι¬ 
αγραφές των μη κύριων ξενοδοχειακών καταλυμάτων 
και να τροποποιείται η με αριθμ. 530992/1987 απόφαση 
Γ.Γ. Ε.Ο.Τ. 

2. Ως τουριστικές επιπλωμένες επαύλεις ορίζονται 
μονοκατοικίες, εμβαδού τουλάχιστον 100 τ.μ., οι οποίες 
έχουν ανεξάρτητη εξωτερική προσπέλαση, παρουσι¬ 
άζουν αυτοτέλεια οικοπέδου/γηπέδου και κτίσματος, 
αποτελούν δε μη κύρια ξενοδοχειακά τουριστικά κατα¬ 
λύματα, κατά την έννοια του άρθρου 2 του ν. 2160/1993 
(Α' 118), χωρίς παροχή υπηρεσιών. 

Για τη χορήγηση του Ειδικού Σήματος Λειτουργίας 
των τουριστικών επιπλωμένων επαύλεων, ο αϊτών υπο¬ 
βάλλει στην αρμόδια Υπηρεσία του Ε.Ο.Τ. και ηλεκτρονι¬ 
κά κατά το άρθρο 8 του παρόντος νόμου, τα ακόλουθα 
δικαιολογητικό: 

α. Αίτηση - Υπεύθυνη Δήλωση, σύμφωνα με το υπό 
στοιχείο α' της παρ. 1 του άρθρου 150 του ν. 4070/2012 
(Α' 182). 

β. Τοπογραφικό διάγραμμα του οικοπέδου/γηπέδου, 
συντεταγμένο σύμφωνα με την υπουργική απόφαση της 
παραγράφου 1β του παρόντος, στο οποίο αποτυπώνεται 
το κατάλυμα «ως κατασκευάστηκε» και σημειώνεται η 
υφιστάμενη έπαυλη. 

γ. Αντίγραφο άδειας δόμησης, σύμφωνα με το υπό 
στοιχείο γ' της παρ. 1 του άρθρου 150 του ν. 4070/2012. 

δ. Πιστοποιητικό πυρασφάλειας σύμφωνα με το στοι¬ 
χείο δ' της παρ. 1 του άρθρου 150 του ν. 4070/2012 για 
το σύνολο της εγκατάστασης, το οποίο εκδίδεται από 
την οικεία Πυροσβεστική Υπηρεσία, για τα καταλύματα 
του παρόντος άρθρου δυναμικότητας άνω των είκοσι 
(20) κλινών. 

ε. Υπεύθυνη δήλωση μηχανολόγου μηχανικού ή ηλε¬ 
κτρολόγου μηχανικού ή μηχανικού ενεργειακής τεχνο¬ 
λογίας, ή χημικού μηχανικού ή μηχανικού αντίστοιχης 
ειδικότητας πτυχιούχου ή διπλωματούχου είτε ως προς 
την επάρκεια των εγκαταστάσεων διάθεσης υγειονομι¬ 
κών αποβλήτων σύμφωνα με την ισχύουσα νομοθεσία 
είτε ως προς τη σύνδεση με το αποχετευτικό δίκτυο 
του δήμου. 

στ. Υπεύθυνη δήλωση του αιτούντα ή εντεταλμένου 
μηχανικού, σύμφωνα με το άρθρο 8 του ν. 1599/1986 
(Α' 75), στην οποία δηλώνεται ότι το κατάλυμα είναι 
σύμφωνο με τις τεχνικές προδιαγραφές που περιγρά- 



2790 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


φονται στην υπουργική απόφαση της παραγράφου 1β 
του παρόντος. 

ζ. Απόδειξη κατάθεσης παράβολου, σύμφωνα με το 
στοιχείο η' της παραγράφου 1 του άρθρου 150 του 
ν. 4070/2012, όπως τροποποιείται με τον παρόντα 
νόμο. 

Εφόσον τα άνω καταλύματα διαθέτουν κολυμβητικές 
δεξαμενές κατατίθενται επιπλέον και τα δικαιολογητικά 
που προβλέπονται στα υπό στοιχεία β', γ' της παρ. 2 
του άρθρου 154 του ν. 4070/2012 (Α' 182). 

3. Το Ειδικό Σήμα Λειτουργίας (Ε.Σ.Λ.) της τουριστικής 
επιπλωμένης έπαυλης εκδίδεται από την οικεία Περιφε¬ 
ρειακή Υπηρεσία του Ε.Ο.Τ. (ΠΥΤ), με ειδική μνεία στην 
περίπτωση ύπαρξης κολυμβητικής δεξαμενής. Το Ειδικό 
Σήμα Λειτουργίας εκδίδεται, χωρίς προέγκριση, μέσα 
σε δέκα (10) εργάσιμες ημέρες από την υποβολή των 
άνω δικαιολογητικών και εφόσον πληρούνται όλες οι 
νόμιμες προϋποθέσεις. Αν παρέλθει άπρακτη η προθε¬ 
σμία των δέκα (10) εργάσιμων ημερών τεκμαίρεται ότι 
το Ειδικό Σήμα Λειτουργίας έχει εκδοθεί σύμφωνα με 
την παράγραφο 4 του άρθρου 14 του ν. 3844/2010 (Α' 
63) και ο ενδιαφερόμενος μπορεί να ζητήσει σχετική 
βεβαίωση από την αρμόδια για τη χορήγησή του αρχή, 
η οποία οφείλει να τη χορηγήσει. 

4. Το Ειδικό Σήμα Λειτουργίας είναι αόριστης διάρκειας. 
Τα δικαιολογητικά, των οποίων η ισχύς λήγει, αντικα¬ 
θίστανται υποχρεωτικά προ της λήξης τους, άλλως το 
Ειδικό Σήμα Λειτουργίας ανακαλείται με απόφαση του 
Προϊσταμένου της αρμόδιας Περιφερειακής Υπηρεσίας 
Τουρισμού του Ε.Ο.Τ. 

Η αρμόδιο υπηρεσία του Ε.Ο.Τ. τηρεί για κάθε του¬ 
ριστική επιπλωμένη έπαυλη φάκελο, στον οποίο κατα¬ 
τίθενται και τηρούνται όλα τα κατά νόμο απαραίτητα 
δικαιολογητικά για τη χορήγηση του Ειδικού Σήματος 
Λειτουργίας, το δε κατάλυμα λαμβάνει ειδικό αριθμό 
μητρώου (ΜΗΤΕ). 

5. Ιδιοκτήτης ακινήτου, που φέρει τα χαρακτηριστικά 
και προδιαγραφές της τουριστικής επιπλωμένης έπαυ¬ 
λης, δύναται να το εκμισθώνει ενιαία και όχι τμηματικά, 
σε φυσικά πρόσωπα, χωρίς δικαίωμα περαιτέρω υπο¬ 
μίσθωσης, για περίοδο τουλάχιστον μίας εβδομάδας 
και όχι πέραν των τριών (3) μηνών συνολικό ανά έτος, 
απαγορευόμενης της διαδοχικής εκμίσθωσής του πέ¬ 
ραν του τριμήνου του ίδιου έτους. Ο ιδιοκτήτης του 
ακινήτου αυτού δεν υποχρεούται να κάνει έναρξη επι¬ 
τηδεύματος στην οικεία Δ.Ο.Υ. ούτε να ασφαλιστεί σε 
οποιονδήποτε φορέα για τη δραστηριότητα αυτή, υπο- 
χρεούται δε να εφοδιασθεί προηγουμένως με Ειδικό 
Σήμα Λειτουργίας τουριστικής επιπλωμένης έπαυλης, 
υποβάλλοντας τα δικαιολογητικά της παραγράφου 2 
του άρθρου αυτού. Στην αίτηση - δήλωση που προ- 
βλέπεται στο υπό στοιχείο α' της παραγράφου 2 του 
άρθρου αυτού θα αναφέρεται ότι, η έπαυλη λειτουργεί 
σύμφωνα με την παρούσα παράγραφο, στοιχείο που 
θα αποτυπώνεται στο Ειδικό Σήμα Λειτουργίας και το 
οποίο όταν εκδοθεί θα αποστέλλεται από την αρμόδια 
υπηρεσία του Ε.Ο.Τ. στην οικεία Δ.Ο.Υ. Απαγορεύεται η 
με τον άνω τρόπο εκμίσθωση πέραν των δύο ακινήτων 
του ίδιου ιδιοκτήτη. 


Για την εκμίσθωση επαύλεων, σύμφωνα με την πα¬ 
ράγραφο αυτή, συντάσσεται απλό ιδιωτικό συμφω¬ 
νητικό εκμίσθωσής, το οποίο κατ’ ελάχιστο περιέχει 
περιγραφή του ακινήτου, τον Ειδικό Αριθμό Μητρώου 
του Ε.Ο.Τ. (ΜΗΤΕ), διεύθυνση, στοιχεία του ιδιοκτή¬ 
τη με το Α.Φ.Μ. και Δ.Ο.Υ. του ιδίου, στοιχεία του 
μισθωτή, την περίοδο μισθώσεως και το ύψος του 
μισθώματος. Το ανωτέρω συμφωνητικό θεωρείται από 
την οικεία Δ.Ο.Υ. εντός δεκαπέντε (15) ημερών από τη 
σύναψή του και πάντως έως και την ημέρα της έναρ¬ 
ξης της μισθώσεως. Το εισόδημα από την με αυτόν 
τον τρόπο εκμίσθωση της τουριστικής επιπλωμένης 
έπαυλης φορολογείται αυτοτελώς σύμφωνα με τις 
ισχύουσες διατάξεις περί φορολογίας εισοδήματος 
εκ μισθωμάτων. 

6. Ο Ε.Ο.Τ. και τα οικεία ελεγκτικά όργανα του 
Υπουργείου Οικονομικών είναι αρμόδια να προβαίνουν 
οποτεδήποτε είτε αυτοτελώς είτε συστήνοντας μικτά 
κλιμάκια ελέγχου ακόμη και μετά τη χορήγηση του 
Ειδικού Σήματος Λειτουργίας, σε ελεγκτικές ενέργειες 
για τη διαπίστωση της τήρησης των διατάξεων του 
παρόντος. 

7. Σε όλες τις διαφημιστικές και εν γένει προωθητικές 
καταχωρήσεις των εν λόγω τουριστικών επιπλωμένων 
επαύλεων, οι οποίες προβάλλονται στην Ελλάδα ή το 
εξωτερικό σε ραδιοφωνικούς ή τηλεοπτικούς σταθμούς, 
τον ημερήσιο ή περιοδικό τύπο, ιστοσελίδες ή ιστο¬ 
λογία του διαδικτύου ή και σε διαδικτυακούς τόπους 
αναζήτησης αναγράφεται υποχρεωτικά ο αριθμός μη¬ 
τρώου αυτών (ΜΗΤΕ) με τρόπο ώστε να καθίσταται με 
σαφήνεια και ευκρίνεια αντιληπτός από τον αποδέκτη 
του διαφημιστικού μηνύματος. Στους παραβάτες της 
διάταξης αυτής, περιλαμβανομένων και των κατόχων ή 
διαχειριστών των άνω μέσων, θα επιβάλλεται το προ- 
βλεπόμενο στην διάταξη της παρ. 3 του άρθρου 165 του 
ν. 4070/2012 (Α’ 182) πρόστιμο. 

Σε ιδιοκτήτη έπαυλης που την εκμισθώνει χωρίς 
το προβλεπόμενο Ειδικό Σήμα Λειτουργίας και κατά 
παράβαση των όσων ορίζονται στις διατάξεις της 
παραγράφου 3 του παρόντος, πέραν των προβλεπόμε- 
νων φορολογικών κυρώσεων και των αντιστοίχων που 
προβλέπονται από την τουριστική νομοθεσία βάσει 
του άρθρου 4 του ν. 2160/1993 (Α' 118), επιβάλλεται 
από την αρμόδια κατά τόπο Περιφερειακή Υπηρεσία 
Τουρισμού του Ε.Ο.Τ. και βεβαιώνεται στην αρμόδια 
Δ.Ο.Υ. πρόστιμο πενήντα χιλιάδων (50.000) ευρώ υπέρ 
του Κρατικού Προϋπολογισμού. Το ίδιο πρόστιμο επι¬ 
βάλλεται και σε οποιονδήποτε εκμισθώνει οποιουδή- 
ποτε είδους κατοικία ως τουριστικό κατάλυμα. Προ 
της επιβολής του προστίμου καλείται, επί αποδείξει, 
ο διαπράττων την παράβαση να δώσει σχετικές δι¬ 
ευκρινίσεις μέσα σε δεκαπέντε (15) ημέρες από την 
παραλαβή της σχετικής κλήσης. Κατά της απόφασης 
με την οποία επιβάλλεται το ανωτέρω πρόστιμο δεν 
χωρεί ενδικοφανής προσφυγή της παρ. 6 του άρθρου 
4 του ν. 3270/2004 (Α' 187). 

8. Η έναρξη ισχύος του άρθρου αυτού αρχίζει δύο (2) 
μήνες από τη δημοσίευση του παρόντος νόμου. 

Άρθρο 47 
Έναρξη ισχύος 

Η ισχύς του παρόντος νόμου αρχίζει από τη δημοσίευση του στην Εφημερίδα της Κυβερνήσεως, εκτός αν από 
τις επί μέρους διατάξεις ορίζεται διαφορετικά. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Λευκάδα, 6 Αυγούστου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

ΙΩΑΝΝΗΣ ΣΤΟΥΡΝΑΡΑΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΚΥΡΙΑΚΟΣ ΜΗΤΣΟΤΑΚΗΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΙΩΑΝΝΗΣ ΜΑΝΙΑΤΗΣ 

ΤΟΥΡΙΣΜΟΥ 

ΟΛΓΑ ΚΕΦΑΛΟΓΙΑΝΝΗ 


ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΠΑΝΟΣ ΠΑΝΑΓΙΩΤΟΠΟΥΛΟΣ 

ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 

ΜΙΧΑΗΛ ΧΡΥΣΟΧΟΪΔΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΑΘΑΝΑΣΙΟΥ 

ΝΑΥΤΙΛΙΑΣ ΚΑΙ ΑΙΓΑΙΟΥ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 7 Αυγούστου 2013 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΙ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ΐ") 


Ηλεκτρονική Διεύθυνση: ήϋρ://νννννν.β1.9Γ - ε-πιαϊΙ: ννοόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*01 001 750808 130028 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































